Min8adjimo8ini kagi ojibiag kitcit8a 
John 


Enadjimomagag oo mazinaigan 


Mi aa kitcit8a John kagi ojibiag oo mazinaigani. Mi aa pejig 
Jesos okikinoamaganibanin, Sin ini ako ma8adji ketci sagiapanin. 
Ab8amaci nd8e8emigodjin Jesosan, kigozikeSinniSiban Saa John. 

Ka8in 8in pejig8an ijinagSasinoban ii omazinaigan tabickotc 
ka ijinag8anigibanin Matio (Matthieu), Mak (Marc) acitc Lok 
(Luc) omazinaiganisan. Nandam eta ki tatibadjimo John adi 
ka pi inadizindjin Jesosan, anic dac mnandam omikodanan 
iji8ebiziSinan ega kagi mikodjigadenigin kodagian mazinaiganikay. 
Okitci mikodanan dac Jesosan okikinoamageSinan, acitc okitci 
apitendanan adi 8a ikidomaganigin ini kikinoamageSinan. 

John 8i 8abadai8e mi ini Jesosan Kije Manidon kagi ikidondjin 
kidji pidjinijaSandjin, aase ka pitgodjin Israel aSiagon. Sabadar8e 
acite mi ini Jesosan Kije Manidon Og8izisini, kagi pi nda 
migi8endjin pimadiziSini acitc kagi pi aggacimanajin asragon 
miziSekamig. John ikido: “Nigi ojibian dac oo8e kidji gi teb8etameg 
mi aa Jesos kagi ikidonipanin Kije Manidon kidji pidjinijaogodjtn, 
acitc dac Kije Manido ini Og8izisan. Kicpin dac teb8etameg, Jesos 
kiga minigo8a pimadizi8ini” (20.31). 


Jesos mi aa8e “Kije Manido Odanim8e8in” 
ka ijinikanagani8id) 

1 1Kitci Seckadj, ab8amaci Kije Manido ka  kijendag 

akini, aja tegoban aSiag, “Kije Manido Odanim8egin” e 
ijinikanagani8igobanen. O8idjidagoban Kije Manidon acitc Kije 
Manido8iban. ?Ab8amaci dac kagi kijendjigadenig akini, ajagotc 
o8idji tajikemagoban Kije Manidon. 3 Kije Manido kakina kegoni ogi 
kijendan, ini8e “Odanim8e8in” ka ijinikanagani8indjin e abadjiadjin. 
Ka8in kegon ki ojitcigadesinon ega ini Odanim8e8in egi ojitondjin. 
18in sa ka migi8edj pimadizi8Sini. Ii dac pimadizi8ini mi mala 
8aseaSini kagi minadjin agiagon epitendag8anig. "li dac 8asea8in 
o8aseaton ka iji kacki tibikanig, acitc dac ii 8asea8in ka8in kacki 
ata8eigadesinon. 


276 


JOHN 1 217 


* Pejig nabe tegoban, Cabadis (Jean-Baptiste) ijinikazogoban, 
Kije Manidon kagi pidjinijaogobanen. 7Ki pidjinija8agani8i 
dac  kidji  mikomadjin  Jesosan,  tabickotc  SaseaSin ka 
apitendagozindjin, kakina asian kidji gi teb8etamindjin ka 
iji tibadjimodj Jesosan e mikomadjin. $Ka8in dac Sin Cabadis 
ka Sasenama8adjin a8iagon, mi eta ogi pi mikoman ini asian 
ke pi Sasenamagondjin. %Mi aa eta Jesos Sedjida SaseaSin 
epitendagozidj, kagi pijadj ooma akig e pi 8asenama8adjin kakina 
asiagon. 

10 Aa8e “Kije Manido Odanim8e8in” ka ijinikanaganiSigobanen 
teban ooma akikag. Ogi B8idjiagoban Kije Manidon ka 
kijendamindjin akini. Misa8adj dac, apite ka tag8icig ooma 
akig, kain asian ododji nisidasinagosin. "Ki pija ooma 
Sin odakikag, misa8adj dac o8idji anicinabeman ka8in ododji 
ndasenimigosin. !? Anic dac nandam ogi ndasenima8an acitc 
ogi teb8etaĝaĝan. Ini dac aSiagon kagi nda8enimigodjin, ogi 
minan Kije Manidon odabinodjijimini kidji gi ijinagozindjin. 
13 Apitc a8iag nta8igidj ooma akig, odjodjoman acitc odadaman 
odji nta8igi. Kitci pakan dac iji8ebizi a8iag Kije Manidon 
odabinodjijimini kidji ijinagozidj. Kije Manido 8in ka minadjin ocki 
pimadizi8ini. 

1 Aa Jesos, “Kije Manido”  Odanim8e8in” ka 
ijinikanaganiŝigobanen, ki pi ntasigi ooma akig acitc Senibik 
nigi 8idji tajikemigonan. Kabe kitci kije8adizi acitc kabe teb8e. 
Nigi 8abadananan odicpendagozi8in, Kije Manido kagi minadjin 
Ogg8izisan ka motci pejigondjin. 

'SCabadis ogi mikoman e kagik8edj e kijiSedj: “Mi aa kagi 
mikomag apitc ka ikido8an: “Nintam nigi pija ab8amaci 8in, anic 
dac 8in na8adj kitci apitendagozi apitc8in nin. Aja mega teban 
ab8amaci ntasigian,*” ki ikido. 

16 Kakina kigi minigonan oca8endjige8inan. Epitci kije8adizidj, 
minamina8adj kigi caSenimigonan. ' Mois kigi minigonan Kije 
Manidon odinakonigeSinan, anic dac Jesos Christ kigi minigonan 
okitci caSendjige8in acitc teb8e8ini. 15Ka8in Sikad aSiag ododji 
Sabamasisan Kije Manidon. Anic dac Kije Manido kagi 
pejigondjin Og8izisan, mi ke8in Kije Manido8i8an acitc o8idji8an 
Odadaman, midac ogi kikendamonan aSiagon adi ejinagozindjin 
Kije Manidon. 

Coda8inni aiamie ogima acitc atamie anodagan (1.19) 


Cabadis ka iji tibadjimod) 
(Inabin acitc Matio 3.1-12; Mak 1.1-8; Lok 3.1-18) 
19Coda8innig ka niganizidadj, Jerusalem ka odjiSadj, ogi 


kidji k8ag8edjima8adjin Cabadisan: “A8enen dac kin?” 

20 Cabadis dac tecidag ogi nak8e8ajian acitc Sesenda ogi 
8idama8an: “Ka8in nin aa8e ka taji pieg, Kije Manidon kagi 
ikidonipanin kidji pidjinijaogodjin.” 

21 Igi8e dac Coda8innig ogi k8ag8edjima8an: “A8enen dac kin? 
Kin na Eli ka piagidj?” 

Cabadis dac ki ikido: “Ka8in! Ka8in nin Eli.” 

Kiabadj dac ki k8ag8edjimagani8i: “Kin na niganadjimo8inni 
Kije Manidon kagi ikidonipanin kidji pidjinijaogodjin?” 

“Ka8in!” ki ikido Cabadis. 


22 Kiabadj dac ki inagani8i Cabadis: “A8enen dac kin maia? 
Panima kegon nida inananag igiSe ka pidjinijaogo8ag. Adi ke iji 
inadjimidizo8aban”” 

23 Cabadis dac ogi nak8e8ajian: “Seckadj niganadjimoSinni 
Isaia ki ikido: 

“A8iag kada tag8icin kidji pabibagidj] pig8adakamigokag. 
Mi oo8eni ke ikidod): 
Eco8iok kidji tag8icig ka Tibendjigedj, 
e ojitama8eg e k8aiakojimonig mikanani.” Ésaie 40.3 
Misa nin ka mikomijidj,” ki ikido Cabadis. 

24Nandam igiSe kagi ijinijadaganididagobanen kidji nda 
8abama8adjin Cabadisan, acidagimaganiSidagoban CodaSinnig ka 
nagadjito8agobanen inakonige8inan, Panisienag (Pharisiens) ka 
ijinikanagani8idagobanen. *0Ogi k8ag8edjimaSan dac Cabadisan: 
“Kicpin ega kin aa8e Kije Manidon kagi  ikidonipanin 
kidji  pidjinijaogodjin, konigotc ega Flisian, konigotc ega 
niganadjimo8inni8ian ka piagidj, Segonen 8edji sigaadagean”” 

26 Cabadis dac ki nak8e8ajitage: “Nin, nibikag nidiji sigaadage. 
Anic dac a8iag aja ki nta8igi, ega maci e kikenimeg. 7 Mi aa8e nage 
ke pi tag8icig. Ka8in tibise nidapitendagozisi kidji abiskobida8agin 
omakizinan.” | 

28 Mi ka iji8ebag Betani (Béthanie) odenakag, 8edi 8abanog 
ineke Jourdain sibikag, Cabadis ka iji sigaadagegobanen. 


Mantcenicesan Kije Manido kagi migi8edj 


29 8iabanig, Cabadis ogi Sabaman Jesosan e pi nda 
8abamigodjin acitc ki ikido: “Badan aa mi maia tabickotc 
mantcenices ejinagozidj, Kije Manido kagi migiSedj. Mi aa e 
manibidodj kakina a8ian opatado8ini. 3% Mi aa ka mikomag apitc ka 
ikido8an: “Nintam nigi pija ab8amaci Sin, anic dac Sin na8adj kitci 
apitendagozi apitc8in nin. Aja mega teban ab8amaci nta8igian.' 
31KaSin dac maci nikikenimasidaban aSenen aa ka mikomag. 
Misa8adj dac nigi pija e sigaadageian nibikag, kakina Israel adiagog 
kidji gi kikenima8adjin.” 

3233Cabadis kiabadj ki ikido: “Nin dac, ka8in maci 
nikikenimasigaban a8enen aa Kije Manidon kagi ikidonipanin kidji 
pidjinijaogogobanen. Anic dac Kije Manido, 8in ka pidjinijaojid] 


280 JOHN 1 


nibikag kidji sigaadageian, nigi inig: ‘Kiga Sabama Mino Manido e 
pi najisedj acitc e tedj pejig adiagokag. Mi aa a8iag ke sigaadaged) 
Mino Manidokag.* Mi ka ikidodj Kije Manido. Kegapitc mi teb8e 
ka ijiseg. Nigi Sabama Mino Manido e pi najisedj 8ak81g, mi mala 
omimi ka 8abizidj ejinagozidj, acitc Jesosikag ki iji te Mino Manido. 
34 Mi ka iji Sabadaman. Mi 8edji Sidamageian mi aa Kije Manido 
Ogg8izisan.” Mi kagi iji tibadjimodj Cabadis. 


Nitam Jesos okikinoamaganan 


358labanig, Cabadis o8idjigaba8ita8abanin nijin okikinoama- 
ganan. 38 Ogi Sabaman Jesosan e pimosendjin acitc ki ikido: “Sadan 
aa mi maia tabickotc mantcenices ejinagozidj, Kije Manido kagi 
migi8edj.” 

37lgi8e dac nijin kikinoamaganag ogi noda8a8an Cabadisan 
acitc ogi nosoneSadan Jesosan. %8Jesos dac ki k8ekigabaSi, ogi 
8abaman e nosoneogodjin acitc ogi k8ag8edjiman: “Segonen nenada 
8abadameg?” 

Ogi inaSan dac: “Adi e iji tajikean, Rabbi?” li anim8e8in 
Rabbi, “Kikinoamage8inni” 81 ikidomagan. 

39 Jesos ogi nak8e8ajian: “Pijaok, kiga Sabadana8a dac.” 

Ki ija8ag dac acitc ogi Sabadana8a adi eji tajikendjin. Sale) 
niotibaiganeaban e ick8a abitakijiganig ka iji pidige8adj. Midac 
pinici e onag8icinig ogi Sidji tajikema8an. 

10 Andre, Simo Pien o8idjiki8en, mi aa pejig igi nijin nabeg kagi 
noda8Sa8adjin Cabadisan acitc dac kagi nosone8a8adjin Jesosan. 
4 'Teci8ag dac Andre ogi nda S8abaman o8idjiki8en Simon acitc ogi 
inan: “Nigi mikaSanan aa8e ‘Christ’ ka ijinikanagani8idj, aa8e Kije 
Manidon kagi ikidonipanin kidji pidjinijaogodjin!” 42 Andre dac 
ogi 1jiSinan Simon Jesosikag. Jesos dac ogi kana8abaman Simon 
acitc ogi inan: “Simo kidijinikazonan, John og8izisan. Aja Sepas 
(Céphas) kiga ijinikanigo.” Mi pejig8an ijinikazo8in “Sepas” acitc 


... oo 


g8izonan Sidamagemaganon tabickotc asini ejinagozindjin ini agian. 
Jesos onad8eSeman Pilipan (Philippe) 
acitc Natanienan (Nathanaél) 


W8labanig, Jesos ogi onendagoban Galilee akikag kidji ijad)j. 
Ogi nagickaSan Pilipan acitc ogi inan: “Nosoneocin.” “Aa 

dac Pilip Betseda (Bethsaida) odena odjiban, mi ii pejig8an 
odena Andre acitc Pien ka odjiSagobanen. %Pilip dac ogi nda 
8abaman Natanienan acitc ogi man: “Nigi mikaSanan aa agiag 
Kije Manidon kagi ikidonipanin kidji pidjinijaogodjin, Mois kagi 
mikomagobanen odinakonige mazinalganikag, acitc ke8ina8a Kije 
Manido oniganadjimo8inniman kagi mikomandjin. Jesos ijinikazo 
aa, Josep og8izisan, Nazaret ka odjidj.” 

16 Natanien dac ki ikido: “Kegon na e min8acig Nazaret odenag 
kadagi odjimagan?” 

Pilip ogi nak8e8ajian: “Pi nda inabin sa!” 

17 Apitc Jesos ka Sabamadjin Natanienan e pizagosendjin, ki 
ikido: “Teb8e k8aiakozi aa Israeli8inni. Ka8in odji pejig 8agackizisi 


aa.” 


48 Natanien dac ogi k8ag8edjiman Jesosan: “Segonen dac 8edji 
kikenimijian adi enadizian?” 

Jesos dac ogi nak8e8ajian: “Kigi Sabamin ab8amaci Pilip ka 
nd8e3emigo8an, apitc anamatig ka mini8Sidj e taji abiaban.” 

49 Midac Natanien ogi inan: “Kikinoamage8inni!l Kin Kije 
Manido Og8izisan! Kin Israel a8iagog odogimami8an!” 

50 Jesos ogi inan: “Kiteb8etaojinan na eta egi Sidamonan egi 
8abaminan anamatig ka mini8idj e taji abian? Kiga Sabadanan 
kegonan na8adj e kitci mamakadendag8agin apitc8in oo8e.” 51 Acite 
kiabadj ki ikido: “Teb8e ki8idamonom, kiga SabadanaSa 8ak8ig 
e ceteg acitc kiga 8abama8ag Kije Manido odajeniman kidji 
icpikandjin acitc kidji koki pi najisendjin nin ka iji teian, nin Ka pi 
Anicinabe8iidizodj.” 


E niba8inanisag Kana (Cana) odenag 


| Nijogon ka ick8a tag8icino8Sadj Galilee akikag, ki niba8Sinani8an 

Kana (Cana) odenag. Jesos odjodjoman tebanin iima.. ? Jesos 
acitc okikinoamaganan keSina8a ki nd8eSemaganisidagoban e 
niba8inaniSanig. *Kegapitc ki nodeseban cominabo. Jesos dac 
odjodjoman ogi igon: “Ka8in aja odaiasina8a cominaboni.” 
4Midac Jesos ogi nak8e8ajian: “Nidjodjom! Adi 8edji ikido8an 
ii? Ka8in maci odjitcisesinon kidji madjitamagag nimikimo8in.” 
5Odjodjoman dac ogi inan ini asiagon ka anokitagendjin e 
niba8inani8anig: “Mi iji todamok kakina ke ikidod)j.” 

6 Tag8anobanin  nigod8atcin asini  modaiabikon  kidji 

kizindjiSadj Coda8innig, mi ako enakonigemaganigibanin 8eckad) 
Coda8innig odinakonige8inidan kidji gi paiekideeiendagozi8adj. 
Tasin modaiabikon 8aiej nijidana tibaigan konigotc nisomidana 
tibaigan kadagi apisobidan pepejig. ”Jesos ogi inan iniĝe 
ka anokitagendjin: “Siginamok iima nibi modaiabikokag kidji 
kicponebigin.”  Midac ogi kicponebadona8an. 8Jesos dac ogi 
inan: “Pagi siginamaok, acitc ijididamaok aa8e ka kackakadag 
niba8i magocani.” Midac ogi ijididama8a8an. *Aa ka kackakadag 
ogi kodjipidan ii nibini, aja dac cominabo8anigoban. Ka8in 
okikendasinaban adi 8edjimaganig ii cominaboni, pekic dac igi8e 
ka anokitage8apan okikendana8aban. Aa dac kacka ogi nd8eSeman 
ini naben ka niba8indjin, “acitc ogi inan: “Apanigotc ma8adji 
ka min8agamig cominabo nitam migi8anidan, midac apitc ani 
mojito8adj agiagog, aja ega teb8e ka min8agamig cominabo 
migi8ani8an. Kin dac pekic nogom kiabadj kigi kanaSdendan 
ma8adji ka min8agamig cominabo.” 

11 Midac ii Jesos ka todag Kana odenag, Galilee akikag, nitam 
ka mamada8izigobanen. Ki 8abadai8e iidi odicpendagozi8in, acitc 
okikinoamaganan ogi teb8etagon. 

12Kegapitc dac, Kaponaom (Capernaúm) odenag ki ija. 
Odjodjoman, o8idjiki8en, acitc okikinoamaganan ogi Sidji8an. 
Ka8in dac kin8ej ki tajikesi8ag 8edi. 


Jesos ija Coda8inni kitci aiamiemigi8amikag 
(Inabin acitc Matio 21.12-13; Mak 11.15-17; Lok 19.45-46) 

13 Apitc e peconag8anig Coda8inni Kitci Magocani, Pak ka 
ijinikadenig, Jesos ki ija Jerusalem odenag. “lima dac, ki ija 
Coda8inni kitci aiamiemigidamikag. 8edi pidigeatig, ogi Sabaman 
a8iagon e taji ada8endjin mictozon, mantcenican, acitc omimin ka 
8abizindjin. Mina8adj dac ogi 8abaman agiagon ka meckodonandjin 
conian e taji abindjin o8isinidaganikag. !5Midac ogi ojiton 
sesababi pajacteiganeabini acitc kakina ogi sagidjinija8an ini aSian 
kigi omantcenicimini acitc- omictozomini. Ogi k8anabiSebinanan 
o8isiniSagani8an ini8e ka meckodonandjin conian, e iji Sebinadjin 
motakamig oconiamini. 16 Ogi inan ini8e ka ada8endjin omimin ka 
8abizindjin: “Anodj 8edi ijiSidaokon! Ka8in ada8egamigo8asinon 
Nidadam omigi8am!” ki ikido. 

l7Midac okikinoamaganan ki mika8Sidan Kije Manidon 
Omazinaigani kagi ikidomaganigobanen: 

“Tebendjigean! E kitci sagito8an kimigi8am, 

mi kegi odji nisigo8an.” Psaume 69.10(9) 

18Midac  nandam  Coda8innig ka  niganizidadj ogi 
k8ag8edjima8an Jesosan: “Kicpin ikido8an Kije Manido kagi 
pagidinik kidji todaman ii, SabadaiSen e mamada8izian. Midac 
kidji kikendamag Kije Manido egi inik iidi kidji iji todaman!” 
19 Jesos dac ogi nak8e8ajian: “Kicpin nicidanadjitoseg oo kitci 
alamiemigidam, nisogon inigik niga tajikan kidji koki ojito8an.” 
20Ki inagani8i dac: “Nimidana acitc nigod8aso (46) pibon nigi 
tajikananan kidji gi ojito8ag oo kitci aiamiemigidam. Kin 
dac, adi ke todaman nisogon eta kidji tajikaman kidji koki 
ojito8an?” ?218ina8a dac kaSin onisidotasina8a adi Jesosan ka 81 
ikidondjin. Ka8in Coda8inni alamiemigi8amini ododji mikodasin 
Jesos. 8in o8ia8 omikodanaban, Kije Manidon omigiSamini ka 
apitendag8anig. Nage dac, apitc Jesos ka abidjibagobanen, 
okikinoamaganan ki odji mika8iSan egi ikidogobanen ii. Midac 
ogi teb8etanada Kije Manidon Omazinaigani acitc Jesosan 
odikido8inan kagi ikidondjin. 

23Meg8adj Jesos kiabadj e  tepan Jerusalem  odenag 
Coda8inni Kitci Magocani odji, mane a8iagon ogi 8abamigon 
ka iji mamada8izidj, acitc ogi tebSetagon. ?4Jesos dac Bin, 
ka8in oketcinamenimasisabanin ini aSiagon. Sedjidagotc mega 
okikenimabanin kakina aS8iagon. *HKa8in onadaSendasinaban 
mamakadj kidji 8idama8agani8ipan adi ejinagozindjin asiagon. 
Okikenimabanin mega ejideendjin pepejig agian. 


Jesos acitc Nikodem (Nicodème) 


Teban pejig nabe, Nikodem (Nicodème) ijinikazogoban. 

Coda8innig ka nagadjitoŝagobanen  ¡inakonigesinan iji 
acidagimagani8igoban, acitc iji abigoban ka iji ma8adjiidinigobanen 
ka niganizindjin Coda8innin.  *Meg8adj e tibikanig, aa 
Nikodem ogi pi nda 8abamagoban Jesosan acitc ogi inan: 
“KikinoamageSinni! Nikikendananan Kije Manido egi pidjinijaok 
kidji kikinoamagean. HKa8in mega a&iag okackitosin kin ka 
iji kackito8an kidji mamada8izian kicpin ega Kije Manidon ki 
8idjiogodjin.” 

3 Jesos dac ogi nak8e8ajian: “Teb8e ki8idamon, ka8in adlag 
ogagi Sabadasin Kije Manidon Odogima8i8ini kicpin ega koki 
nta8igidj.” 


284 JOHN 3 


4 Nikodem dac ogi k8ag8edjiman: “Adi ke todag kitci anicinabe 
kidji gi koki ntaSigidj? Kaŝin mina8adj kadagi koki pidigesi 
odjodjomikag mina8adj kidji gi koki nta8igidj!” 

5 Jesos dac ogi nak8e8ajian: “Teb8e kiSidamon, ka8in adjag 
kadagi pidigesi Kije Manidon Odogima8i8inikag kicpin ega nibikag 
acitc Mino Manidokag odji ntaSigidj. “Apitc asiag ntaSigidj, 
onigiigokag eta odji nta8igi, acitc pimadizimagani o8ia8. Anic dac 
a8iag Mino Manidokag ka odji ntaSigidj, teb8e aja pimadizi8an 
odjitcagocan. ” Ka8in kock8endaken kagi 8idamonan panima kidji 
koki nta8igieg kakina. 8 Apitc ako anodjigotc ijino8eg, kinodanadok 
adi enitag8ag e nodig, pekic dac ka8in kikikendasin adi 8edjino8eg 
konigotc adi e ijino8Seg. Mi pejigóan ejinagozid) pepejig agiag Mino 
Manidokag kagi odji nta8igidj.” 


9 Nikodem dac ogi k8ag8edjiman: “Adi al ii mala ejiseg?” 


10 Jesos dac ogi  nakSeSajian: “Kikitci inenimigo e 
kikinoamagean ooma Israel akikag. Kana pekic kinisidotasinan ini 
kegonan? 3“ Teb8e ki8idamon, nimikodananan kagi kikendamag 
acitc ni8didamagemin kagi iji 8abadamag, anic dac ka8in 
ki8i  odapinasinaa ekido8ag. *Ka8in kiteb8etaojisim apite 
mikodamanin kegonan ooma akikag kagi ijidebagin. Adi dac ke 
odji teb8etaojiegoban kicpin mikodamonagok kegonan 8ak8ig e 
ijiSebagin? 13 Ka8Sin Sikad agiag 8ak8ig ki ijasi, mi eta nin, Ka pi 
Anicinabe8iidizodj, 8ak8ig ka pi odjian.” 

14 “Seckadj pig8adakamigokag Mois ogi ojiagoban pi8abiko 
kinebigon, acitc ogi acidak8a8an mitigokag. Midac ogi icpak8aan, 
ini8e agiagon kagi mag8amigodjin kinebigon kidji 8abamandjin 
kidji gi kigendjin. Mi maia pejiggan ke todago8an, nin, 
Ka pi AnicinabeSiidizodj, panima niga acidak8aogo acitc niga 
icpak8aogo. '*Kakina dac agiagog e teb8etaoji8ad] ogagi alana8a 
kagige pimadizi8ini.” 

16 Kije Manido mega epitci sagiadjin a8lagon, ogi pidjinijasan 
Og8izisan ka motci pejigondjin. Kakina dac aSiagog ke 
teb8eta8a8adjin Kije Manidon Ogg8izisini, kaSin kada Sanicisidag, 
tiegodj oga aiana8a kagige pimadizi8ini. ' Kije Manido mega ka8in 
ododji pidjinija8asidan Og8izisan ooma akikag kidji tibakonandjin 
aSiagon, tiegodj kidji ag8acimandjin. 

18 ASenenigotc teb8eta8adjin Kije Manidon Ogg8izisini, ka8in 
tibakonagani8isi. Anic dac a8enenigotc ega teb8eta8adjin, aja 
tibakonagani8i, kaSin mega ododji teb8eta8asiSan Kije Manidon 

Ogŝizisini ka motci pejigondjin. '*Mi oo8e Kije Manido ke odji 
tibakonigedj. Ki pija8an ooma akig Ogg8izisan, 8in ka iji Saseanig 
ka apitendagozindjin. Misa8adj dac aSiagog na8adj ominSendana8a 
ka iji kacki tibikanig kidji teSadj apitc8in ka iji Saseanig. 
Madji inakamigiziSag mega.  Aa8e ka madji inakamigizidj, ka8in 
ominSendasin e Saseanig acitc ka8in 8i ijasi ka iji Saseanig. 
Okotan mega kidji Sabadjigadenig omadji inakamigiziSin. 2! Aa8e 
dac ka kS8aiak8adizidj, ka iji Saseanig ija, adi ejitadj kidji odji 
paletenag8anig e nosoneS8adjin Kije Manidon. 


Jesos acitc Cabadis 

22 Kegapitc Jesos acitc okikinoamaganan pakan ki ija8ag 
kiabadj Coda (Judée) akikag e te8adj. Pagi dac kinSej ogi 8idji 
tajikeman okikinoamaganan Sedi, acitc dac ki sigaadageban. 1 
apitc, Cabadis ke8in sigaadageban Ainon odenajicini, pecodj Salim 
odena, osa Sedi kitci maneban nibi. Mane a8iagog ogi nda 
8abama8an Cabadisan acitc ogi sigaadago8abanin. ?Ka8in maci 
takonagani8isibanin Cabadisan ii apitc. 


25 Nandam Cabadis okikinoamaganan acitc pejig kodag 
Codasinni ki  k8ag8e  cagozomididag e  mikodamo8adjin 
odijitcigeSinidan ka todamo8apan ako kidji gl 
paiekideeiendagozi8adj. **Ogi nda 8abama8an dac Cabadisan acitc 
og) inasan: “KikinoamageSinni!l Kimika8inan na aa ka paba 
8idjiSadiban agamig Jourdain sibikag, aa ka mikomadiban? Mi aja 
sigaadage acitc kakina 8inikag ijani8ani!” 

27Cabadis dac ki nak8e8ajitage: “Ka8in a8iag kegoni ogagl 
odisigosin kicpin Kije Manidon ega minigodjin. *Kigi nodaojim 
ka ikido8an: “Ka8in nin aa8e ka taji pieg, Kije Manidon kagi 
ikidonipanin kidji pidjinijaogodjinm. Nin dac nigi pidjinijaogo kidji 
Sidamasag8a asiagog kidji eco8iSadj apite tag8icinindjin,” nigi 
ikidonan.  Kikikendananan nabe ke niba8idj kitci modjigendam, 
kada o8idigemagani mega. O8idjiSaganan dac aa nabe ka niba8idj, 
ke8in kitci minSendamon e nodagodjin epitci kitci modjigendag. 
Nin dac, mi maja tabickotc o8idjidaganan aa8e ke niba8idj 
epitendagozian. Nogom dac odjitcise mizi8e kidji modjigendaman. 
30 Sin dac eckam eckam kada ani kitci apitenimagani8i, nin dac 
eckam eckam niga 8anikanigo.” 


Aage 8ak8ig ka pi odjidj 
31 Aage Sak8ig ka pi odjidj, Bin maS8adji kitci apitendagozi. 

Aa8e dac ooma akikag ka odjidj, ooma akikag iji tibendagozi, acitc 
omikodanan kegonan ooma akig ka tag8anigin. Aa dac 8ak8ig 
ka odjidj, na8adj kitci apitendagozi apitc8in kakina kodag a8ian. 
32 8idamage dac adi ka iji 8abadag acitc adi ka iji nodag. Misa8adjdac 
kaSin aSiag oteb8etasin ekidondjin. 33 A8enenigotc dac ka teb8etag 
adi ekidondjin, Sabadai8e maia e ketcinamendag e teb8emaganig 
ekidondjin Kije Manidon. 34 Aa8e Kije Manidon ka pidjinijaogodjin 
8idamage Kije Manidon ka ikidondjin. Kije Manidon mega 
omockinetamagon Mino Manidon. 3 Kije Manido osagian Ogg8izisan, 
acitc kakina kegoni ogi minan kidji tibendamindjin. 36 A8enenigotc 
ka teb8etaSadjin Kije Manidon Og8izisini, kagige pimadizi8ini 
odalan. ASenenigote dac ega teb8eta8adjin Kije Manidon Og8izisini, 
ka8in Sikad oga aiasin ii kagige pimadizi8ini, tiegodj apanigotc 
onickenimigon Kije Manidon. | 


Jesos odaiamian pejig ik8e8an Samani (Samarie) aki ka odjindjin 


4 l¡Coda8innig ka  nagadjito8dagobanen  inakonige8inan ki 
nodagebanig na8adj mane a8iagon e nosonesandjin Jesosan 
acitc na8adj mane e sigaadagendjin apitc8in Cabadisan. 2 Anic 
dac kaSin Sin Jesos sigaadagesiban, mi ini8e okikinoamaganan ka 
sigaadagenipanin. *Apitc Jesos ka nodagedj egi mikomagani8idj, 
Coda (Judée) akini ogi nagadan acitc Galilee akikag ki koki ija. 
1Kidji gi ijadj dac 8edi, panima Samani (Samarie) akig kadagi ani 
ijaban. 

5&edi dac Samani akikag, ki tag8icin pejig odenajicikag, 
Sikan (Sychar) ka ijinikadeg. lima dac peconag8anoban Tcekap 
(Jacob) okitigan aki, kitci 8eckadj ka minapanin og8izisan Josepan. 
6 Tag8anoban Sedi pejig odaiban, Tcekap Seckadj ododaiban. Jesos 
kitci alekoziban e pimodedj, midac ki abi iima pecodj odaibanikag. 
S8alej abitakijiganigoban. 

-8 Jesos Okikinoamaganan odenag ki ija8Ban kidji nda 
nadjimidjimendjin. Kegapitc pejig ik8e Samani aki ka odjidj ki pija 
kidji pi nadobidj. Jesos dac ogi inan: “Pidon nibi kidji minik8eian.” 

? Aa ik8e ki kitci mamakadendam acitc ogi inan Jesosan: “Kin 
Kicoda8innisinan, nin dac Nisamanik8e8inan. Segonen dac 8edji 
k8ag8edjimijian kidji minainan?” ki ikido. Coda8innig mega ka8in 
odji pejig onada8enimasi8a8abanin Samani ka odjindjin agiagon. 

10 Jesos dac ogi nak8e8ajian: “Kicpin kikendamaban Segonen 
Kije Manido e migi8edj, acitc kicpin kikenimijiaban, nin ka 

k8ag8edjiminan kidji minaijinan nibi, kidagi k8ag8edjimijinan acitc 
kidagi minin nibi ka migidemagag pimadizi8in,” ki ikido. 

1 Aa dac ik8e ogi inan: “Ka8in akik kidaia8asi acitc kitci 
8asag anamig iji tag8an nibi. Adi dac ke todaman kin kidji gl 
k8abaaman ii nibi ka migi8emagag pimadizi8in? !*8eckadj kikitci 
anicinabeminaban Tcekap kigi minigonan oo odaibani. Sin ki 
minik8e oo nibini, acitc ke8ina8a og8izisan acitc omantceniciman ki 
minik8e8an. Kidinenimidizonan na na8adj e kitci apitendagozian 
apitc8in Tcekap?” 


13 Jesos dac ogi nakosa ian: “A8enenigotc ke minik8edj oo 
nibini kiabadj kada 8i minik8e. 14 A8enenigotc dac minik8edj nibini 
ke minag, ka8in 8ikad mina8adj kada 81 minik8esi. Nibini mega ke 
minag, mi mala mokidji8anobi ke ani ijinag8anig Sinikag, taji ke 
odjidji8ag kagige pimadiziSin.” 

15 Aa dac ik8e ogi inan: “Minicin ii nibi, ega mina8adj kidji 81 
minik8eian acitc ega mina8adj mamakadj kidji pijailan ooma kidji pi 
nadobian.” | 

16 Jesos dac ogi inan ini ik8e8an: “Nadji8ij ki8idigemagan. 
Pidji8ij dac ooma.” 

17 Aa dac ik8e ogi nak8e8ajian: “Ka8in nido8idigemaganisi.” 

Jesos dac ogi inan: “Teb8e ii ka ikido8an ega e ala8adj 8idige- 
magan. ' Aja ki nanani8ag ki8idigemaganag egi iji nibaSian, acite 
nogom aa nabe ka 8idji tajikemadj ka8in kigi iji niba8isi. Kiteb8e.” 

19Midac aa ik8e ogi inan: “Kikikenimin e niganadjimo- 
8innidian! 8eckadj nikitci anicinabeminabanig ogi pi nda 

icpenima8an Kije Manidon ooma pik8adinakag, anic dac kinaga ka 
Coda8inni8ieg kidikidom ako mi panima Jerusalemikag ki ijani8ag 
kidji nda icpenimagani8idj Kije Manido.” 

21 Jesos dac ogi nak8e8ajian: “Teb8etaocin. Kada ijise ega kidji 
icpenimagani8idj Kidadaminan ooma pik8adinakag, ka8in kek8an 
S8edi Jerusalemikag. Kina8a Samani ka odjieg, kidicpenimasa 
Kije Manido misa8adj] ega e kikenimeg. Nina8it dac Coda8imnig 
nikikenimanan Kije Manido ka icpenimagidj. Coda8innikag mega 
kada odjimagan kidji ag8acimagani8Si8adj kakina aSiagog.” 

23 “Nogom pi peconag8an, acitc aja iji8eban, Mino Manido kid)ji 
8idjiadjin a8Siagon kidji icpenimandjin Kidadaminanan. Oga 8idjian 
kidji kikenimandjin aSenenigan ini maia Kije Manidon. Mi mega 
idi Kidadaminan eji nda8enimadjin asiagon kidji icpenimigodjin. 
24 Ketcinadj mega manido8endagozi Kije Manido, acitc a8iagog 
mi eta k8aiak oga kackitona8a kidji icpenima8adjin kicpin Mino 
Manidon 8idjiigo8adjin ii kidji todamoS8adj. Mi iidi ke odji 
kikenima8adjin aSeneni8an ini mala Kije Manidon.” 

25 Aa dac ik8e ogi inan Jesosan: “Nikikendan aase Kije 
Manidon kagi ikidonipanin kidji pidjinijaogodjin kidji tag8icig, aaSe 
‘Christ’ ka ijinikanagani8Sidj. Apitc ki pijadj, kakina kegoni kiga 
&idamagonan.” 

26 Jesos dac ogi nak8e8ajian: “Nin mada aa Kije Manidon kagi 
ikidonipanin kidji pidjinijaogodjin, nin ka taji alamiinan.” 

27 Ji dac apitc, Jesos okikinoamaganan ki pi tag8icino8an, acitc 
ki kitci mamakadendamon e Sabamigodjin Jesos e taji aiamiadjin 
ini ik8e8an. Misa8adj dac ka8in a8iag ododji k8ag8edjimasi8an: 
“egonen nedasendaman”?” konigotc “Segonen 8edji taji aiamiadj 
aa ik8e?” 

28 Midac aa ik8e ogi naganan odakikon acitc ki koki ki8e 8edi 
odenani ka odjidj acitc ogi inan 8edi a8iagon: 2? “Pijaok! Pi nda 
Sabamik aa nabe kagi Sidamaojidj kakina kegoni kagi pi aidian! 
Kadagi ijiseban na mi ini, teb8e Kije Manido kagi ikidodj] kidji 
bid 30 Kakina dac odenag ki pi odose8ag kidji pi nda 
SabamaS8adjin Jesosan. 

31 Meg8adj dac ii, Jesos okikinoamaganan ogi kadjinijaogon: 
“Kikinoamage8inni! Kida 8isin pinama!” ogi igon. 

32 Jesos dac ogi nak8e8ajian: “Nidaian midjim kidji midjian, 
ega e kikendameg.” 

33 Jesos dac okikinoamaganan ki k8ag8edjimidi8San: “ASian na 
ogi pidamagon kidji 8isinidj*” 

34 Jesos dac ogi inan: “Kidji ijitaian adi eji ndaSenimijidj 
aa ka pidjinijaojidj, acitc kidji ick8aikaman nimikimo8in kagi 
pidjinijaamago8an odji, mi ii Sedji pimadizian, mi maia kagi 
8isinian ako enenimo8an.” 

35 “Kidikidom ako: “Kiabadj niokizis pinici kidji odjitcisenig 
kidji ma8adjiaganiSiSadj anominag. Anic dac nin kidininom, 
8e8enda inabiok S8edi. Mi maia tabickotc ka iji kitigani8ag 
ejinag8ag. Aja ick8a madjigi8ag anominag, mi eta aja kidji gi 
ma8adjiaganiSi8adj. 3 Aja taji kijika8agani8i aaSe ka ma8adjiadjin 
anominan. Kidji kagige pimadizindjin a8Siagon, mi li anomin ka 
mikodaman. Midac aaSe ka kitigedj acitc aae ka ma8adjladjin 
anominan, modjigendamog eji nijiSadj. * Teb8e ii ka ikidonani8ag 
ako: “Pejig a8iag kitige, kodag dac oma8adjian anominan.” Aja 
kodagiag aSiagog ki kitige8ag acitc ki kitci mikimo8ag ka iji 
kitiganiSanig. Nogom dac aja kigi ijinijaonom kidji nda 81djleg8a. 
Ka8in kidodji kitigesim iima, misa8adj dac kiga mikimom iima, kidji 
ma8adjieg8a anominag.” Mi kagi inadjin Jesos okikinoamaganan. 

3 Mane Samani8innig iima odenag ka  odjiSadj ogi 
teb8eta8a8an Jesosan. Aa ik8e mega ki 8idamage: “Nigi 8idamag 
kakina ka pi todaman,” mi 8edji ki teb8eta8a8adjin.  Ápitc dac igi 
Samani ka odji8adj aSiagog ka pi nda Sabama8adjin Jesosan 8edi 
odaibanikag, ogi midjimina8an kidji 8idji tajikemigo8adjin. Midac 
Jesos ki nda tajike 8edi nijogon. 

4! Na8adj dac mane aSiagog ogi teb8eta8adan e nodage8ad] adi 
Jesosan ka ikidondjin. 0Ogi ina8an dac ini ik8e8an: “Aja nogom 
niteb8etananan egi noda8agidj nina8it tibinaSe, kaSin dac eta kin 
ka ikido8Ban. Aja nikikenimanan teb8e Sin aaSe ke ag8acimadjin 
aSiagon ooma 8akidakamig.” 


Jesos okigean ka kitci apitendagozindjin naben og8izisini 

43 Apitc nijogon inigik ka tajikedj 8edi Samani akikag, Jesos ki 
odji madja acitc Galilee akig ki ija. “Abidin Jesos 8in tibina8e 
ki 8idamageban: “Niganadjimo8inni ka8in teb8e apitenimagani8isi 
8in odakikag.” 4% Apitc dac Galilee akig ka tag8icig, adiagog lima 
ka tajikeSapan minSendamobanig e Sabama8adjin. Ke8inada mega 
ki ijabanig ka iji Kitci Magocani8anig Jerusalem odenag acitc ogi 
8abadana8aban kakina kagi todaminigobanen li apite. 

46 Ki koki ija Sedi Kana odenag, Galilee akig ka iji tag8anig, 
adi ka todagiban kidji cominabo8itodj nibini. lima dac teban 
pejig nabe kitci ogiman e anokita8adjin. Aa dac nabe tebanin 
og8izisan, ka kitci akozindjin 8edi Kaponaom (Capernaúm) odenag. 
17 Apitc ka nodagedj aa nabe egi tag8icinigobanen Jesosan Galilee 
akikag, Coda (Judée) akig egi pi odosendjin, ogi nda 8abaman acitc 
ogi kitci pagoseniman kidji ijandjin Kaponaom odenag kidji nda 
kigeandjin og8izisan. Aja mega kegat nibobanin. “8 Jesos dac ogi 
inan ini naben: “Ka8in Sikad kiga kackitosina8a kidji teb8etaojieg 
kicpin ega 8abamijieg e mamada8izian!” 

%Aa dac nabe ogi nak8e8ajian: “Tebendjigean! Pijan 
nimigi8amikag ab8amaci nibodj nig8izis!” 

50 Jesos dac ogi inan: “Mi iji kigen, kig8izis kada pimadizi.” 

Aa nabe ogi teb8eta8an adi ka igodjin Jesosan, acitc ki ki8e. 
31 Meg8adj dac e ki8edj, ogi pi nagickagon odanokitage8inniman 
acitc ogi igon: “Ka8in aja nigodisi kig8izis!” 

5 Aa dac nabe ki k8ag8ed8e adi e taso tibaiganeanigiban 
apitc ka odji min8enimondjin og8izisan. Ki inagani8i dac: “8aiej 
pejigotibaiganeaban e ick8a abitakijigag onago apitc ka poni 
kijizodj.” 

53 Teci8ag ki mika8i aa nabe mi ii maia e taso tibaiganeanigiban 
apitc Jesosan ka Sidamagodjin: “Kig8izis kada pimadizi.” Midac 
8in acitc kakina omigi8amikag ka tajikendjin ogi teb8eta8aSan 
Jesosan. 

54 Mi ka iji mamada8Sizidj Jesos ka ick8a koki tag8icig Galilee 
akikag, Coda (Judée) akig egi pi odosedj. Mi aja nijinanaj 
egi mamada8izidj Sedi, kidji kikenimagani8idj Kije Manidon egi 
pidjinijaogodjin. 


Jesos okigean pejig naben ka iji kabacimonaniSanig 


5 ¡Kegapitc Jesos ki koki ija 8edi Jerusalem, Coda8innig 
pejig omagocanisan odji. “lima dac Jerusalem tag8anoban 
“mantcenici ick8adem” ka ijinikadenig. Pecodj iima tag8anoban ka 
iji kabacimonani8ag, e nanotesisagag ke iji tabinaSicimonani8ag. 
li8e dac ka iji kabacimonanigag “Betsata” (Bethzatha) ijinikade 
Coda8inni ijigij8eSin. *Manebanig dac iima ka akozi8adj e taji 
pimakocino8adj tesisagakag, ega ka Sabi8adj, ka atci8icka8adj, 
acitc ega ka mazika8adj.  [OpitonaBaban dac nibini kidji 

mamadagamisenig. *Kije Manido mega pejig odajeniman pi nda 
otadigotobanin ako nanigodin nibini kidji mamadagamisenig. Apitc 
dac ijisenigiban, aa nitam ka akozidj ke ipaniodj nibikag kada kige 
adigotc enapinedj.] “lima dac tegoban pejig nabe e akozipan, aja 
nisomidana acitc nianenio (38) pibon akozigoban. 6 Apitc Jesos ka 
S8abamadjin ini aSian e pimakocinindjin, acitc e kikenimadjin aja 
kitci 8eckadj e odji akozinipanin, ogi k8ag8edjiman: “Ki8i kige na?” 

"Aa ka akozidj ki ikido: “Ka8in aSiag tesi kidji iji8inijid; 
nibikag apitc ako e mamadagamiseg. Ápitc ako k8ag8e ipanio8an 
nibikag, aja kodag a8iag ipanio ab8amaci nin.” 

8 Jesos dac ogi inan: “Sanickan, odapinan kidapicimon acitc 
pimosen.” ° Teciĝag dac aa aSiag ki kige. Ogi odapinan odapicimon 
acitc mi ka iji pimosedj. 

li dac apitc kagi iji8ebagiban, Coda8inni aiamie kijiganogoban. 

10 Midac nandam Coda8innig ka niganizi8adj ogi ina8an ini 
aSian kagi kigendjin: “Ogajigag alamie kijigan acitc ikidomaganon 
kidinakonigesinanan ega e inendagozian kidji pimiSido8an 
kidapicimon.” 

1 Aa8e dac nabe ogi nak8e8ajian: “Aa8e ka kigeijidj nigi 
S8idamag: “Odapinan kidapicimon acitc pimosen,” nigi inig.” 

12 Midac igi8e Coda8innig ka niganizi8adj ogi k8ag8edjima8an: 
“A8enen dac aa kagi inik kidji odapinam8adj kidapicimoni acitc 
kidji pimosean?” 

13Midac aa nabe kagi kigeagani8idj ka8in okikenimasin 
a8eneni8an kagi kigeigodjin. Ki kitci manenani8anoban iima, midac 
Jesos ki odji madjagoban. 

“Nage dac Coda8inni kitci aiamiemigi8amikag Jesos ogi 
nagicka8an ini aSian ka kigeadjin acitc ogi inan: “Ndotan, nogom 
aja kigi kige. Ka8in minaSadj patadiken, ega a8acamej kidji 
madjisean.” 

15 Aa nabe ki madja acitc ogi nda 8Sidama8an Coda8innin ka 
niganizindjin Jesosan ini ka kigeigodjin. **Midac Coda8innig ka 
niganizi8adj 8edji ki ani madjita8adj kidji manenima8adjin Jesosan, 
egi iji todamindjin e aiamie kijiganig. '” Jesos dac ogi 8idama8an: 
“Nidadam kabena omino todan, misa8adj e aiamie kijiganig. Midac 
kenin kabena nimino todan tabickotc 8in.” 

18 Apitc Jesos kagi ikidodj ii, Coda8innig ka niganizi8adj 
ki inendamog: “Nitam ogi anaSetanan kidinakonige8inanan ka 

ikidomaganigin adi enendagoziak kidji inakamigiziak e alamie 
kijiganig. Mina8adj dac ikido Kije Manido 8in ini Odadaman! Mi 
maia Kije Manido inenimidizodj!” Na8adj dac ogi odji nanada8i 
nisaĝan. 


Jesos okagikina8ĝabaman Odadaman 


19 Jesos dac ogi inan: “Teb8e ki8idamonom, ka8in nin tibina8e 
nikackitosin kegon kidji todaman. Panima e S8abamag Nidadam 
ejitadj, mi kenin pejig8an ejitaian. Midac kakina Nidadam. ka 
ijitadj mi kenin ejitaian. “Nidadam mega nisagiig acitc kakina 
kegoni ni8abadaig ka ijitadj. Niga 8idjiig dac kidji todaman 
na8adj e macka8izimaganigin mamada8izisinan. Midac kiga kitci 
mamakadendana8a. ?!Tabickote Nidadam ka abidjibaadjin ka 
nibondjin kidji koki pimadizindjin, mi kenin niminag pimadizi8ini 
aSiagog ka nda8enimag8a.  Nidadam ka8in aSian otibakonasin. Nin 
dac Ogg8izisan, nigi minig kakina macka8izi8ini kidji gi tibakonigeian. 
23Mi kakina a8iagog kidji kitci manadjiiji8adj, tabickotc ka 
omanad]jiasiSan Nidadaman kagi pidjinijaojindjin.” 

24 “Teb8e ki8idamonom, aSenenigotc ndotag ka ikido8an acitc 
teb8eta8adjin ini8e ka pidjinijaojindjin, kagige pimadizi8ini odalan. 
Kasin dac kada tibakonagani8isi, tiegodj aja ki ag8acimagani8i 
ega kidji nibodj, acitc aja odalan kagige pimadizi8ini. %5 Mi 
tabickotc kagi nibo8adj ejinagozi8adj igi8e ega ka kikenima8adjin 
Kije Manidon. Teb8e kiSidamonom, kada ijise, acitc aja ijise nogom, 
kidji nodaoji8Sadj, nin Kije Manido Og8izisan. Midac igiSe ke 
nodaoji8adjacitc ke teb8etaoji8adj, oga alana8a kagige pimadiziSini. 
2 Nidadam mega opimadizian asiagon, midac kenin nigi minig kidji 
gi pimadiziag8a a8iagog. 2! Acitc dac nigi minig macka8izi8ini kidji 
tibakonigeian, nin mega Ka pi Anicinabe8iidizodj. KaSin dac 
mamakadendakegon. Aja mega peconag8an ka ick8a pimadizi8ad) 
kidji nodaojiSadj. ?? Midac kada pazig8i8ag kidji koki pimadizi8ad;j. 
Igi8e dac kagi mino inakamigizi8adj kada abidjiba8ag kidji kagige 
pimadiziSadj. Igi8e dac kagi madji inakamigizi8adj kada abidjiba8ag 
kidjitibakonaganis8i8adj.” 


IgiSe ka mikoma8adjin Jesosan 


30 Jesos kiabadj ki ikido: “Nin dac, ka8in nidodji minigosi kidji 
todaman nin tibina8e enendaman. E tibakonigeian, Kije Manido ka 

iji Sidamaojidj, mi e todaman. K8aiakonag8an dac nitibakonigeSin. 
Ka8in mega nin tibina8e eji ndaSendaman nitodasin. Mi eta aa ka 
pidjinijaojidj ka iji nda8endag, mi e todaman.” 

31 “Kicpin nin eta mikomidizo8an, ii ka ikido8an ka8in niga 
teb8etagosi. 32 Anic dac kodag agiag nimikomig, mi aa Nidadam. 
Nikikendan dac eji mikomijidj teb8emagan ii.” 

33 “Kigi  ijinijala8ag aSiagog  kidji nda  SabamaSadjin 
Cabadisan. Midac ki teb8e eji mikomijidj. * Ka8in pekic mamakad)] 
ninada8endasin agiag kidji mikomijidj. Misa8Sadj dac, kikoki 
Sidamonom adi Cabadis kagi ikidodj kidji gi ag8acimigo8eg. 
35 Cabadis mi maia ka Sasakonedj ejinagozipan e mikomijidj 
kina8akag. Kigi min8endana8a dac Senibik kidji ndotaSeg.” 

36 “Cabadis ki teb8e e mikomijidj. Anic dac adi ejitcigelan, 
na8adj] kitci paietenag8an egi pidjinijaojidj Nidadam, 8in mega 
nigi Sidamag adi ke todaman acitc mi eji todaman. * Nidadam 
dac kagi pidjinijaojidj, mi keSin nimikomig. Anic dac ka8in 
8ikad kidodji noda8asidada e anim8edj acitc ka8in Sikad kidodji 
S8abamasi8ada adi ejinagozidj. **Ka8in kikanaSendam8asiSanasan 
odikido8inan kideidakag. Ka8in mega kiteb8etaojisim, nin ka 
pidjinijaojidj. 3? Kitci Se8enda kinanada kikendana8a Kije Manido 
Omazinaigan, e inendameg kidji odji kikendameg adi ke 
iji kagige pimadizieg. lima dac Omazinaiganikag nimikomigo. 
40 Anic dac ka8in ki8i teb8etaojisim  kidji aiameg  kagige 
pimadizi8in.” 

1 “Kasin  abidji  nikitci  inendasin  aSiagog  kidji 
min8adjimijiSadj.  Kikikeniminom dac ega lidi e tieg. Nikikendan 
ega enigokodeeieg e sagieg Kije Manido. *Nigi pija ooma akig 
egi pidjinijaojidj Nidadam, misaĝadj dac ka8in ki8i ndotaojisim. 
Kicpin dac kodag asiag pijadj ega egi pidjinijaogodjin Kije 
Manidon, kiga ndota8ada. “Adi dac kegi odji teb8etaojieg? 
Kimin8endana8a mega kidji min8adjimigo8eg, anic dac ka8in 
kinanada S8abadasinasa kidji min8adjimigo8eg Kije Manido ka 
motci pejigodj. *Misa8adj dac, ka8in inendakegon nin kidji 
inactaonagok 8edi Nidadamikag. Mi aa Mois ke inactaonigo8eg, 
misa8adj inendameg kidji ag8acimigo8eg e kanaSendamegon Mois 
odinakonige8inan. *Kicpin mala ki teb8eta8Segoban Mois, kidagi 
teb8etaojim kenin. Nimikomigoban mega ka ojibiigedj. 4 Ka8in dac 
pekic kiteb8etasinaSa ii ka ojibiag. Adi dac kegi odji teb8etameg 
ekido8an?” Mi ka ikidodj Jesos. 

Jesos odacaman 
nanan kitci midasomidana (5000) a8iagon 
(Inabin acitc Matio 14.13-21; Mak 6.30-44; Lok 9.10-17) 

6 lKegapitc dac, Jesos ki ijagoban Galilee  sagaigani, 

nanigodin Tipeniat (Tibériade) sagaigan ka ijinikadeg, acitc 
ki k8ekagamecka. ?Kitci mane a&iagon onosoneogobanin egi 
8abadamindjin mamada8iziSinan ka todamogobanen e kigeadjin ka 
akozindjin. Jesos dac ki ik8amadjiSe pik8adinajicikag, acitc ki 
nda abi lima, acitc okikinoamaganan. “li dac apitc, aja mina8ad) 
peconag8anoban Coda8inni Kitci Magocan, Pak ka ijinikadeg. | 

5Jesos e ainabidj ogi Sabaman kitci mane asiagon e pi 
nda nagickagodjin. Ogi inan dac Pilipan (Philippe): “Adi kegi 
iji odapinamakoban midjim kidji gi minaiakobanig igi agiagog?” 
6 Jesos dac onada kikendanaban adi Pilip ke ikidogobanen, mi 8edji 
ki ikidodj ii. Jesos mega ajagotc okikendanaban adi ke todag. 

"Pilip ogi nak8e8ajian: “Misa8adj kakina aSiagog pagi eta 
8isiniSadj, panima a8iag kidji mikimopan aSacamej nianeniokizis, 
mi inigik ke ijisepan conia kakina kidji acamagani8i8adj.” 

8 Kodagian dac Jesos  okikinoamaganan, Andre ka 
ljinikazogobanen, Simo Pien o8idjiki8en, ogi inan Jesosan: * “Te 
ooma ockina8es e ala8adjin nanan obiziganesan acitc nijin kigozan. 
Misa8adj dac, ketcinadj ka8in kada tibisesinon kakina a8iagog odji, 
kana?” | 

10 Jesos dac ogi inan okikinoamaganan: “Sidamaokog kidji 
abi8adj kakina aSiagog.” Kitci mijacko8anoban iima, midac ki 
abiSagoban. S8aiej nanan kitci midasomidana (5000) taci8agoban 
nabeg. !!Jesos dac ogi odapinan ini obiziganesan, mig8etc ogi 
inan Kije Manidon, acitc ki anoki kidji madinama8agani8indjin 
adiagon ka abinigobanen iima. Kigozan acitc ogi minan, inigik 
nedaSenimandjin. Ka ick8a 8isinidadj kakina, Jesos ogi inan 
okikinoamaganan: “Ma8adjitaok kakina ka eckoseg midjim, ega 
kegon kidji Sanadjitcigadeg.” 13Midac ogi maS8adjiadagoban 
obiziganesan kagi odji ickosendjín acitc ogi kicponatona8agoban 
midatcin acitc nijin 8adabi8akik8an. 

14 A8iagog dac egi BSabama8adjin e  todamindjin ii 
mamada8izi8ini, ki ikido8ag: “Ketcinadj mi aa niganadjimo8inni ka 
piaiak kidji pijadj ooma akikag!” 15 Jesos dac ogi kikendanagoban 
kidji pi nadjiSinigodjin, e 81 ogima8iigodjin. Midac mina8ad] ki koki 
ija pik8adinajicikag 8in eta. 

Jesos Sagidjibig iji pimose 
(Inabin acitc Matio 14.22-33; Mak 6.45-52) 

16 Apitce e  onag8icinig, Jesos  okikinoamaganan ki 
nazibidan sagaiganikag. “Ki  poziSag tcimanikag,  kidji 
ajo8aamoS8adj, Kaponaom (Capernatim) odenani e 8i ija8adj. 
Ki ani tibikanogoban,  acitc dac  ka8in maci Jesos 
ododji nagicka8asiSabanin. !8Kitci nodinogoban acite kitci 
mamagaanogoban ii sagaigan. 19 Nisin kek8an niotibaigan inigik ki 
inak8aji8SeSagoban, apitc ka odji Sabama8adjin Jesosan. Opi nda 
nagickago8agoban tcimanikag, Sagidjibig e iji pimosendjin. Ki kitci 
segiziSag dac. % Jesos dac ogi inan: “Nin Jesos! Ka8in segizikegon!” 
21Ogi mingendanaĝa dac kidji pozia8adjin tcimanikag. Midac 
teci8ag ki mijagaamog ka 81 ija8apan. 


Mane a8iagog onanada Sabamagan Jesosan 


222 81abanig, kitci mane agiagog kiabadj teSagoban k8ekagam 
sagaiganikag, adi Jesos mig8etc kagi iji inadjin Kije Manidon acitc 
aSiagog ka iji am8adapanin pakS8ejiganan. Ki mika8ibanig dac 
kagi motci pejigdanogobanen tcimani iima acitc okikendana8aban 
Jesosan ega egi pozinipanin ii tcimanikag, okikinoamaganan eta ki 
1ji pozinigoban. Kegapitc dac kodag tcimanan Tipeniat (Tibériade) 
odena e odjimagagin ki mijagaamomaganon iima. Apitc dac 
igi aSiagog ka pabiziskendamo8adj ega iima e tenipanin Jesosan 
kek8an okikinoamaganan, ki pozi8ag iima tcimanikag. Midac 
Kaponaom ki ija8ag kidji nanada Sabama8adjin Jesosan. 

PakSejigan ka migiSedj pimadizi8ini, mi ejinagozidj Jesos 

25Apitc dac Jesos kagi mika8aganiSid; k8ekagam, ki 
k8ag8edjimagani8i: “Kikinoamage8inni! Anapitc ka tag8icinian 
ooma?” 

2 Jesos dac ogi nak8e8ajian: “Teb8e ki8idamonom, ka8in 
egi nisidotameg adi &a ikidomagag kagi iji mamada8izian 
Sedji nanada Sabamijieg. Tiegodj, kinanada 8abamijim egi 
am8eg8a pakŝejiganag acitc egi odji tebickono8eg. ? Nanada 
8abadamok midjim kabena ke min8acig acitc kagige pimadizi8ini 
ke migisemagag. Ka8in dac nanada 8abadakegon midjim ega 
apanigotc ke tag8ag. Nin, Ka pi Anicinabe8iidizodj, kiga mininom 
midjim ega 8ikad kidji Sanadag. Kije Manido mega, Nidadam, ki 
8abadai8e egi min8abamijidj.” 

28 Midac ogi k8ag8edjima8an: “Adi ke todamagiban kidji gl 
anokita8agidj Kije Manido”” 

29 Jesos dac ogi nak8e8ajian: “Mi oo8e Kije Manido eji 
ndasendag kidji todameg. Kinada8Senimigo8a kidji teb8etaojieg, nin 
ka pidjinijaojidj.” 

30-31 Midac ogi ina8an Jesosan: “egonen mamada8izi8in 
kegi  todamaban  kidji gi  teb8etago8an?  Seckadj  kikitci 
anicinabeminabanig ogi am8asabanin ini pak8ejiganan kagi 
minigo8adjin Kije Manidon pig8adakamigokag. Tabickotc Kije 
Manido Omazinaigan ekidomaganig: 

‘Ki minagani8i8ag pakSejiganan 8ak81g e odjisendjin.” 
Erode 16.4,15; Psaume 78.24 
Kin dac, adi ke todaman?” ogi k8ag8edjima8an. 


32 Jesos dac ogi nak8e8ajian: “Teb8e ki8idamonom, ka8in Mois 
kagi minigo8eg pak8ejiganan 8ak8ig ka odjisendjin. Nidadam dac 
sin kiminigo8a Sedjida pak8ejiganan 8ak8ig ka pi odjisendjin. * Ini 
dac pakSejiganan Kije Manido ka migi8edj, mi iniSe aSian 8ak8ig ka 
pi odjidj acitc ka minadjin pimadizi8ini aSiagon ooma akikag,” ki 
ikido Jesos. 

340gl ina8an dac Jesosan: “Jesos! Kabena mijicinam aa 
pak8ejigan.” 

3 Jesos dac ogi man: “Nin aa pak8ejigan ka migi8edj 
pimadizisini. AaSe ke pi nazikaojidj acitc ke teb8etaojidj], ka8in 
Sikad kada 81 8isinisi acitc ka8in 8ikad kada 8i minik8esi. 36 Oo8e 
dac aja kigi Sidamonom, kigi 8abamijim, misa8adj dac ka8in 
ki8i teb8etaojisim. 3” Kakina iniSeni8an Nidadam ka minijidj] niga 
nosoneogog. ASenenigotc dac ke pi nazikaojidj, ka8in Sikad niga 
anadetadasi. 38ak8ig mega nigi pi odji, kidji todaman ka iji 
ndaSendag aase kagi pidjinijaojidj. Ka8in nidodji pijasi ooma 
akig kidji todaman nin eji ndadendaman. *8adan dac oo8e eji 
ndasendag 8in kagi pidjinijaojidj, ega iaga pejig ii e tacindjin 
asiagon kagi minijidj kidji gi odji 8aniimagin, tiegodj kidji gi 
abidjibaimagin kidji gi kagige pimadizindjin apite ke ponaki8anig. 
10 Nidadam mega onada8eniman kakina kagi nisidaSinaojindjin nin 
Kije Manido Ogg8izisan e aiaa8ian, acitc kagi teb8etaojindjin, kidji 
alamindjin kagige pimadizi8ini. Midac kidji abidjibaag8a apitc ke 
ponaki8anig,” ki ikido. 

41 Apitc ka ick8a anim8ed] Jesos, nandam Coda8innig ogi madji 
inadjima8an Jesosan, egi ikidondjin: “Nin pak8ejigan S8ak8ig ka 

odjisedj.” *Ikidobanig dac: “Kana mi Saa Jesos, Josep og8izisan? 
Kikikenimananan odadaman acitc odjodjoman. Adi 8edji ikidod;j 
“'Bak8ig nidodji” ?” 

43 Jesos dac ogi nak8e8ajian: “Ponitaok eji mikomijieg. * KaSin 
adlag nigagl pi nazikagosi kicpin ega Nidadaman 8ikobinigodjin, 
midac niga abidjibaa apitc ke ponaki8anig. Ki ojibiigesag 
niganadjimo8innig oo8eni: 

‘Kije Manido kakina oga lcd ka tacindjin,' 

Ésaie 54.13 
ojibiigade. Kakina dac niga pi nazikagog, kagi noda8a8adjin 
Nidadaman acitc kagi kikinoamago8adjin.  Ka8in sa tesi a8iag egi 
8abamadjin Nidadaman. Nin eta, Kije Manido ka pidjinijaojidj, 
nigi Sabama. “Teb8e kiSidamonom, aSenenigotc e teb8etaojidj 
odaian kagige pimadizi8ini. Nin pak8ejigan kagige pimadizi8ini 
ka migi8edj. *8eckadj kikitci anicinabemi8abanig ogi am8asan ini 
pak8ejiganan kagi minigo8adjin Kije Manidon pig8adakamigokag. 
Misa8adj dac ki nibo8ag. “Anic dac aS8enenigotc am8adjin 
pakSejiganan 8ak8ig e odjisendjin, kaSin S8ikad kada nibosi. 
si Nin pak8Sejigan 8ak8ig kagi pi odjisedj, kagige pimadizi8ini 
e migiSedj. ASenenigotc ke am8ag8en ini pak8ejiganan, kagige 
kada pimadizi. &adan oo8e 'nia8, mi Saa pak8ejigan ke 
migiSeian, kidji gi pimadizi8adj aSiagog.” Mi ka ikidodj 
Jesos. 

32 Ki odji kitci aiamiidi8ag Coda8innig Jesosan kagi ikidondjin. 
Nandam dac ikidobanig: “Adi 8aa nabe kegi odji minigo8akoban 
o8ia8 kidji midji8aiak?” 

53 Jesos dac ogi inan: “Teb8e kiSidamonom, kicpin ega 
midjieg Ka pi Anicinabe8lidizodj oSia8 acitc ega minikŝeieg 
omisk8i, kaSin kigagi alasina8a kagige pimadizi8in. 54Aa&e ke 
midjig8en niaSini acitc ke minik8eg8en nimisk8ini oga aian 
kagige pimadizi8ini, acitc niga abidjibaa apitc ke ponaki8anig. 
55 Teb8e mega min8acin nia8 kidji midjigadeg, acitc teb8e 
min8agamin nimisk8i kidji minik8adjigadeg. **Aa8e ke midjig8en 
nia8ini acitc ke minik8eg8en nimisk8ini, ninikag iji tajike, 
acitc kabena ni8idji8a. 5” Nidadam ka migi8edj pimadizi8imi nigi 
pidjinijaog, acitc nigi minig kidji pimadizian. Mi pejig8an, 
a8enenigotc ke amojig8en, niga mina kagige kidji pimadizid). 
58 Mi Saa pakSejigan 8ak8ig ka odjisedj. ABenenigotc dac 
ke am8ag8en ini pak8ejiganan -kagige kada pimadizi. Ka8in 

Sin tabickotc ijinagozisian ini pak8ejiganan ka am8adadjin 
8eckadj] kikitci anicinabemi8abanig. Misa8adj egi am8a8adjin, ki 
nibo8ag.” | 

59 Mi oo Jesos kagi kikinoamagedj Coda8inni aiamiemigi8ami- 
kag, meg8ad] Kaponaom (Capernaiim) odenag e tepan. 


Jesos o8idama8an okikinoamaganan 
adi ke iji aiamindjin kagige pimadizi8ini 

“Ka ick8a ndotagodjin Jesos, mane okikinoamaganan 
ikidobanin: “Ozam  sanaganon  kidji  nisidotcigadegin ini 
kikinoamage8inan. A8enen kegi ndotagin ini?” 

61 Jesos okikendanaban okikinoamaganan e taji madji 
mikodamindjin adi ka ikidodj. Midac ogi inan: “KidanaSetana8a na 
oo ka ikido8an? $2 Adi dac ke inendameg kicpin 8abamijieg nin, Ka 
pi Anicinabe8iidizodj, koki kiSeian adi ka odjian? % Mino Manido 
mi aa ka migi8edj pimadizi8ini, ka8in agiag Sin tibinaSe okackitosin 
kidji odisigodj. Ini anim8e8inan ka 8idamonagok, Mino Manidokag 
odjimaganon, 8in ka migi8edj kagige pimadizi8ini. 59485 Misa8adj 
dac, nandam kina8a ka8in kiteb8etasina8a, mi Sedji ininagok ega 
aĝiag kidji pi nazikaojidj kicpin ega Nidadaman pagidinigodjin,” 
ogi inan. Jesos mega aja S8eckadj okikendanaban aSenenigan ega 
ke teb8etagodjin acitc aSenenidan ke mamijimigodjin, ka ako 
madjitadj kidji kikinoamaged). 

6 Midac ji apitc mane Jesos okikinoamaganan ogi naganigon, 
acitc ka8in mina8adj ododji nosoneogosin. $Jesos dac ogi 
k8ag8edjiman ka midatcin acitc nijindjin okikinoamaganan kagi 
onabamadjin: “Ki8i madjam na kekina8a?” 

$8 Simo Pien ogi nak8e8ajian: “Tebendjigean! Adi dac ke 
ijalagiban? Kin kikikinoamaojinam adi ke iji aiamag kagige 
pimadizisin. “ Nogom dac kiteb8etaogo acitc kiketcinamenimigo 
kin 8aa ka kitcit8a8izidj, Kije Manidon kagi ikidonipanin kidji 
pidjinijaogodjin.” 

"Jesos dac ogi inan: “Kigi onabaminom e midatcin 
acitc nijieg, kana?  Misa8adj dac, pejig e tacieg madji 
manidon okigickagon.” 7! Judasan omikomagobanin, Simo Iskaniot 
(Iscariote) og8izisan. Judas mega pidjinag oga ani mamijimabanin 
Jesosan, misa8adj e acidagimaganigigobanen ka midatcin acitc 
nijindjin Jesos okikinoamaganan. 

Jesos odaiamian o8idjiki8en 


ri lMina8adj dac, Jesos ki paba ija Galilee akini. Ka8in 8i 
paba ijasiban Coda (Judée) akini, Coda8innig mega iima ka 
niganiziSadj 08i nanada8i nisa8abanin. ? Aja peconag8anoban ka 
Coda8inni8ikijigag, mi apitc ako e ma8adjiididapan Jerusalemikag 
acitc nibaganikag ako tajikebanig. 3 Jesos dac o8idjiki8en ogi igon: 
“Ooma odji madjan, Coda akikag dac ijan, kidji 8Sabadamo8adj 
ke8ina8a S8edi ka 8i nosoneok8a adi e iji kitci kackito8an. 
4Ka8in aSiag okadosin ka iji kackitodj kicpin ndaSendag kidji 
kikenimagani8idj. Kicpin dac teb8e ii ka iji kitci kackito8an, 
S8abadaik kakina asiagog Sedi adi eji kackito8an,” ki ikido8ag. 
5 Ka8in mega 8a8adj o8idjiki8en oteb8etagosibanin. | 

6 Jesos dac ogi inan: “KaSin maci odjitcisesinon kidji 
madjaiaban, pekic dac kina8a kabe minoapitc ijise kidji 
ijaiegoban. TKina8a ka8in kimadjenimigosi8ag a8iagog ka 
anaSenima8adjin Kije Manidon, kaSin mega kegoni tag8asini ke 
odji madjenimigo8egoban. Nin dac nimadjenimigog, ni8idama8ag 
dac ka8in maci niga ijasi, ka8in mega maci odjitcisesinon kidji 
ijailaban.” ?Oo dac ka ikidodj, Jesos kiabadj S8enibik ki tajike 
Galilee akikag. 


Jesos ija ka iji maSadjiidinaniSanig Coda (Judée) akini 


10Ka  ¡ick8a ijandjin dac Jesos  o8idjiki8en ka iji 
ma8adjiidinani8anig, Jesos ki kimodji ija ke8in, ega kidji 
nisida8inagozidj. !! 8edi dac ka iji ma8adjiidinani8anig, Coda8innig 
ka niganizi8adj onanada 8Sabama8abanin Jesosan. Ikidobanig: “Adi 
dac e tag8en?” 

12Tgi kitci mane aSiagog kagi maSadjiididagobanen 8Sedi, 
okimodji mamikomaS8abanin Jesosan. Nandam ikidobanig: “Kitci 
k8aiakozi aa.” Kodagiag dac ikidobanig: “Ka8in ii! O8agackibinan 
mega aSiagon.” 15Ka8in dac aSiag kijiSesiban e mikomadjin 
Jesosan, okosa8Sabanin mega Coda8innin ka niganizindjin. 


Jesos kikinoamage 
Coda8inni kitci alamiemigidamikag 
14 Apitc e ani abita ick8a maS8adjiidinani8anig, Jesos 
ki ija Coda8inni kitci aiamiemigidamikag acitc ki madjita 
kidji  kikinoamaged). l5Coda8innig ka  niganizi8dadj  kitci 

mamakadendamobanig. “Adi 8edji kackitodj kidji iji kikinoamagedj, 
ega Sikad egi kikinoama8agani8idj?” ikidobanin. 

16 Jesos dac ogi nak8e8ajian: “Oo8e ka kikinoamageian, 
ka8in nin enendaman nidiji kikinoamagesi. Kije Manidokag 
odjimagan, 8in kagi pidjinijaojidj. I AS8enenigotc ka 81 ijitadj 
adi Kije Manidon ka iji ndaSendamindjin, oga kikendan kicpin 
Kije Manidokag odjimaganig nikikinoamage8ini kek8an ninikag 
eta odjimaganig. *A8iag e ikidodj adi enendag 8in tibina8e, 
Sin eta 8i apitenimagani8i. Anic dac aSiag e ndaŝendag kidji 
apitenimagani8indjin ini kagi pidjinijaogodjin, teb8e aa, kaSin 
kagina8ickisi. **Mois kigi minigo8a alamie inakonigeSini, kana? 
Pekic dac ka8in pejig iaga e tacieg mizi8e kinosoneasina8a. Segonen 
dac 8edji nanada8i nisijieg?” ki ikido Jesos. 

20Ini a8iagon ogi nak8e8ajiigon: “Ketcinadj kikigickagodok 
madji manido. A8enen nenada8i nisik?” 

21 Jesos dac ogi inan: “Pejig mamada8izi8in nigi todan e alamie 
kijigag, acitc kakina kigi kitci mamakadenimijim. Mois kigi 
inakonigo8a kidji pak8ej8eg8a kig&8izisi8ag. Ka8in dac 8in eta Mois 
kagi iji inakonigedj, ke8ina8a Seckadj kikitci anicinabeminabanig 
ab8amaci Mois ogi alana8a ii inakonige8ini. Midac kidanokim kidji 
pak8ej8agani8idadj kig8izisi8ag nianeniokajik eck8a ntaSigidad], 
misa8adj e aiamie kijiganig.  Kicpin dac kackito8eg kidji pak8ej8eg 
ockina8es e aiamie kijiganig kidji gi kana8endamegon Mois 
odinakonige8inan, adi 8edji kiji8Sazieg mizi8e egi kigeag pejig nabe 
e aiamie kijiganig? Ka8in aSiag inactaonakegon egi panaagedj 
ab8amaci ketcinamendameg. Nanada Sabadamok teb8e8in, k8aiak 
kidji kikendameg adi ka inakamigizidj,” ogi inan. 


A8iagog o8i kikendana8a epitci mailagotc Jesos 
ini8e Kije Manidon kagi ikidonipanin 
kidji pidjinijaogodjin 

25 Nandam a8iagog Jerusalem ka odji8adj ikidobanig: “Kana mi 
aa nabe ka k8ag8e nisagani8idj? *8adan aa! Taji kikinoamage ka 
iji manenani8anig acitc ka8in kegoni inagani8isi. Ka niganizi8ad) 
ne8ad oketcinamenima8adog8enan mi iniSe Kije Manidon kagi 
ikidonipanin kidji pidjinijaogodjin, kana? 27 Pekic dac apitc tag8icig 
aa8e Kije Manidon kagi ikidonipanin kidji pidjinijaogodjin, ka8in 
agiag oga kikendasin adi ka odjindjin. Aa dac nabe kikikenimanan 
adi 8edjidj,” ki ikido8ag. 

28 Meg8adj dac Jesos kagik8eban kitci alamiemigiSamikag, ki 
ikido e kiji8edj: “Teb8e na kikikenimijim”? 'Teb8e na kikikendana8a 
adi 8edjian? Ka8in nin tibina8e nidodji pidjinijaodizosi. Kije 
Manido kagi pidjinijaojidj, mi aa maiagotc e teb8eiendagozid). 
Ka8in dac kina8a kikikenimasi8a8a. Nin dac nikikenima. Ka iji 
tedj mega nidodji acitc 8in aa kagi pidjinijaojidj,” ki ikido. 

30 Midac nandam igi8e agiagog ogi k8ag8e takona8an Jesosan. 
Ka8in dac asiag ododji kackiasin kidji katcidinadjin. Kain 
mega maci odjitcisesiniban kidji takonaganiSidj. *Kitci mane 
dac a8iagog ka iji ma8adjiidi8adj ogi teb8eta8adan. Ikidobanig 
dac: “Apitc tag8icig aa8e Kije Manidon kagi ikidonipanin kidji 
pidjinijaogodjin, naSadj na mane kada iji mamada8izi apitc8in aa 
nabe eji kackitodj?” ki ikido8ag. 


Igi8e ka kanaSendamo8adj kitci alamiemigi8amini 


32Coda8innig ka  nagadjitoBdagobanen inakonige8inan ki 
nodageSag adi eji  kimodji  ikidonanisanig,  Jesosan eœ 
mikomagani8indjin. Midac Coda8inni kitci aiamie ogimag acitc 
Coda8innig ka nagadjito8agobanen inakonige8inan ogi ijinija8aSan 
iniSenian ka kana8endamindjin kitci alamiemigi8amini kidji a&i 
takonandjin Jesosan. 33Jesos dac ki ikido: “KaS8in aja kin8ej 
niga tesi kina8akag. Aja mega kegat niga nda 8abama aa8e kagi 
pidjinijaojidj. 3 Ii dac apitc, kiga nanada Sabamijim, ka8in dac kiga 
mikaojisim. Ka8in acitc kigagi ijasim adi ke teian,” ki ikido. 

35Coda8innig ka niganizidadj k8ag8edjimidibanig: “Adi ke 
ijadj ega kidji kackito8Bak kidji mika8aiak? Kada ija na kidji 
nda Sabamadjin kodagian Coda8innin, omigiSaminikag kagi odji 
sagidjinija8Sagani8indjin, Kanes (Grèce) akikag ka a8i tajikendjin? 
Oga kikinoamagan na aSiagon Kanes aki ka odjindjin? ?$Ikido aa 
nabe: ‘Kiga nanada 8abamijim, ka8in dac kiga mikaojisim,' acitc: 
“Ka8in kigagl ijasim adi ke telan.” Adi 8a ikidodj?” ki inidi8ag. 

Nibi ka migiSemagag pimadizi8in 

37 Ma8adji apitendag8anoban ick8eag kijik ka 
ma8adjiidinaniSag. li apitc Jesos ki tajigaba8i acitc ki pibagi: 
“Kicpin asiag 81 minik8edj, nida pi nazikag acitc niga mina 
kidji minik8edj. 38Mi ke ijinagozidj aa ka teb8etaojidj, nibini 
ka migiSemaganig pimadizi8ini kidji kitci odjidjiSanig odeikag, 

mi iidi ekidomaganig Kije Manido Omazinaigan,” ki ikido. 
39 Jesos omikomabanin Mino Manidon, ini8e ke teb8etagopanin 
kidji odisigondjin. Ka8in mega maci ododji odisigosidan Mino 
Manidon ka teb8etamoS8adj. Jesos mega ka8in maci odji koki ijasi 
Odadamikag kidji gi icpendagozid)]. 


A8iagog pepakan ogi inenima8an Jesosan 


4 Nandam aSiagog ka nodamo8adj ka ikidondjin Jesosan, 
ikidobanig: “Ketcinadj mi aa nabe niganadjimo8inni ka piaiak.” 

4 Kodagiag dac ikidobanig: “Mi aa8e Kije Manidon kagi 
ikidonipanin kidji pidjinijaogodjin.” 

Kiabadj dac kodagiag ikidobanig: “Ka8in sa Galileekag 
kada  odjisi aaSe Kije Manidon kagi  ikidonipanin  kidji 
pidjinijaogodjin! 4 Mazinadeni mega Kije Manido Omazinaiganikag 
Davidikag kidji odaiagizidj aa8e Kije Manidon kagi ikidonipanin 
kidji pidjinijaogodjin, acitc Betleem kidji iji ntaSigidj, ka 
iji tajikegobanen David,” ikidobanig. *Midac pepakan ogi 
inenima8an Jesosan. “Nandam o8i takona8abanin Jesosan, ka8in 
dac a8iag kegoni ododji toda8asin. 


Coda8innig ka niganizi8ad)] kaSin o8i teb8etaSasi8aSan Jesosan 


45 Igi8e ka kanaSendamo8adj kitci aiamiemigiSamini ogi koki 
nda Sabama8an Coda8inni kitci alamie ogiman acitc Coda8innin ka 
nagadjitonigobanen inakonige8inan. Ki k8ag8edjimagani8i8ag dac: 
“Adi 8edji ega ki pidjiSineg*” 

15lgi8e dac ka kana8Sendamo8adj kitci aiamiemigidamini ki 
nak8e8ajit8adag: “Ka8in Sikad asiag odji kikinoamagesi ka iji 
kikinoamagedj aa nabe.” 

17 Midac Coda8innig ka nagadjito8agobanen inakonige8inan ogi 
k8ag8edjima8an ini8e ka kana8endamindjin kitci alamiemigi8aminl: 
“Kigi Sagackibinigom na kekina8a? * Te na pejig Coda8inni ka 
niganizidj kek8an pejig Coda8inni ka nagadjitodjin inakonigeSinan 
egi teb8eta8adjin? Ka8in h8a8adj pejig ka taci8ad] ogi 
teb8eta8asidan! “Igi dac aSiagog ka kteb8eta8Sadadjin ka8in 
okikendasina8an Moisan odinakonige8inan. Mi ini8Se Kije Manido 
kagi ikidodj kidji nici8anadjiondjin.” 

50 Aa dac nabe Nikodem ka ijinikzogobanen ke8in lima 
tegoban, mi aa pejig ka taci8adj Coda8innig ka nagadjito8agobanen 

inakonigesinan. Mi 8aa abidin kagi nda Sabamadjin Jesosan. Ogi 
inan dac kodagian o8idji niganizi8Sinniman: 5! “Kidinakonige8inanan 
¡kidomaganon ega kidji tibakonagani8id] adiag ab8amaci nodagelak 
adi e ikidodj acitc ab8amaci kikendamak adi maia ka inakamigizidj.” 

320gi nak8e8ajiagan dac: “Galileekag na kidodji kekin? 
Nabo8adan Kije Manido Omazinaigan, midac kiga kikendan ega 
Sikad pejig niganadjimo8inni Galileekag egi odjidj,” ki ikido8ag. 
[88 Midac kakina ki ki8e8ag omigiSami8akag. 


Jesos ka kasiama8agobanen pejig ik8e8an kakina opatado8ini 
8 lJesos dac 8in ki ija pik8adinajicikag, “Olip” (Oliviers) ka 

ijinikadenigobanen. ?8ibadj mina8adj e kijebaSacinig, Jesos 
ki koki ija CodaSinni kitci aiamiemigidamikag. Kitci mane 
adlagon ogi pi nazikagon. Ki abi, midac ka iji madjitadj kidji 
kikinoamagedj. *Coda8inni kikinoamage8innig acitc Coda8innig 
ka nagadjito8agobanen inakonige8inan ogi ijididama8adan Jesosan 
pejig ik8esan e niba8indjin egi katcidinagani8indjin e taji 
8izig8amandjin kodagian naben. Nigan a8iagokag ogi ijiSina8an 
ini ikSeSan. *Midac ogi ina8an Jesosan: “Kikinoamage8inni! Aa 
ik8e ki katcidinagani8i e taji 8idji8adjin kodagian naben. 3 Mois ki 
inakonige kidji nisagani8idadj e pim8asinaagani8idadj ik8e8ag kagi 
katcidinagani8i8adj kodagian naben e 8idjiSa8adjin. Kin dac, adi 
enendaman*” $0Q8i k8ag8e katcidinadabanin mega Jesosan anodj 
kidji iji nak8e8ajii8endjin, kidji gi inactaona8adjin, mi 8edji ki 
ikido8agobanen ii. 

Jesos dac ki camagi, acitc ki madjita e ojibiigedj motcikag 
odinoigandjan e abadjitodj. ”Ka8in ododji ponitosina8a kidji 
k8ag3edjimaSadjin Jesosan adi enendamindjin. Jesos dac ki koki 
pazig81, midac ogi inan: “A8enenigotc ega 8ikad egi patadidj, 
Sin nitam oga pim8asinaan.” 8Midac ki koki camagi, kiabadj e 
ojibiigedj motcikag. 

Y Apitc ka nodamo8adj adi ka ikidondjin, pejapejig ki ani 
madja8Sag, pinama ma8adji ka keteadizi8adj. Kegapitc dac Jesos 
Sin eta teban acitc ini ik8e8an kiabadj taji tajigaba8Sibanin nigan 
Sinikag. '? Jesos dac ki koki pazig8i acitc ogi inan: “Ik8e! Adi apan 
aslagog” Kana aSiag kidick8aienimigosi?” 

11 Ogi nak8e8ajian: “Ka8in agiag, Tebendjigean.” 


Jesos dac ogi inan: “Ka8in kenin kidick8aienimisinon. Kigagi 
madja, anic dac ka8in mina8adj patadiken,” ogi inan. | 

Jesos aa ka 8asenama8adjin a8iagon 


12 Jesos mina8adj ogi alamian a8iagon kitci ailamiemigiSamikag 
ka tendjin, e inadjin: “Nin aa ka 8asenama8adjin kakina agiagon 
ooma akikag. Aa8e ke nosoneojidj, ka8in Sikad ka iji kacki tibikanig 
kada iji pimosesi, tiegodj oga alan Sasea8ini taji ka odjimaganig 
pimadizi8ini,” ki ikido. 

13 Coda8innig ka nagadjitoSagobanen inakonige8inan ogi 
ina8an: “Kinigotc kimikomidizonan. Ka8in dac ii tibise kidji gi odji 
teb8etago8aban,” ki ikido8ag. 


14 Jesos dac ogi  nak8eSajian: “Misa8adj ninigotc e 
mikomidizo8an, niteb8e. Nikikendan mega adi Sedjian acitc adi 
ejaian. Kina8a dac ka8in kikikendasina8a adi 8edjian kek8an adi 
ejaian. “Mi maia pejig8an onenimijieg tabickotc ka onenimidi8ad) 
ako a8iagog. Nin dac 8in ka8in agiag nidonenimasi. 16 Anic dac 
kicpin onenimag aSiag, niga k8aiak8enima. Ka8in mega nin 
eta nitidesi, Nidadam ka pidjinijaojidj ni8idjiog. *” Ojibiigade 
kidinakonige8inidakag kidji teb8etaSagani8idadj nijin aSiagog 
tabickotc ikido8adj. 1? Ninigote dac nimikomidizonan acitc mi ke8in 
Nidadam ka pidjinijaojidj nimikomig,” ki ikido. 

19 Ogi k8ag8edjima8an dac Jesosan: “Adi dac e tadj kidadam"” 

Jesos dac ogi nak8e8ajian: “Ka8in maia kikikenimijisim, ka8in 
kek8an kikikenimasiSa8a Nidadam. Kicpin kikenimijiegoban, kida 
kikenima8a Nidadam acitc.” 

2 Jesos ki ikido ii meg8adj Coda8inni kitci aiamiemigi8amikag 
e kagik8epan, pecodj ka iji kanaSenimaganiSidj conja ka 
pagidinigenani8ag. Ka8in dac agiag ododji pamenimasigan Jesosan, 
ka8in mega maci odjitcisesiniban kidji takonagani8id]. 


Jesos omikoman Odadaman 

21 Jesos ki ikido kiabadj: . “Pidjinag niga madja acitc kiga 
nanada 8abamijim. Ka8in dac kiga kackitosina8a kidji pijaieg adi ke 
ijaian. Kiga nibom ega ki kasiigadegin kipatado8ini8an.” 

2Coda8innig dac ka niganizi8adj ikidobanig: “Ne8ad 8i 
nisidizodok. Mi 8edji ikidodj: “Ka8in kiga kackitosina8a kidji 
pijaieg adi ke ijaian.”” 

23 Jesos dac ogi nak8e8ajian: “Ooma akikag kidodjim, nin dac 
8ak8ig nidodose. Ooma akikag kidiji tibendagozim, ka8in dac nin 
ooma nidiji tibendagozisi. Mi it 8edji ki ininagok kidji nibo8eg 

ega egi kasiigadegin kipatado8inidan. Kicpin dac ega teb8etaojieg 
e tibadjimo8an adenen e alaaSian, teb8e kiga nibom ega egi 
kasiigadegin kipatado8ini8an.” | 

25 Midac ogi k8ag8edjima8an Jesosan: “A8enen dac kin maia?” 

Jesos ogi nak8e8ajian: “Ka ako madji kikinoamageian, kigi 
8idamonom aSenen e aiaaĝian nin. *%Kitci mane kegon nidaian 
kidji ininagok acitc kidji odji tibakoninagok. Ni8idama8ag a8lagog 
ooma akikag kegonan eta kagi iji nodageian, kagi ikidodj aa8e kagi 
pidjinijaojidj, kabe ka teb8eiendagozidj,” ki ikido. 

27 A8iagog lima ka teSagobanen, ka8in ododji nisidotasina8a 
Jesosan e mikomandjin Odadamini. % Jesos dac ogi inan: “Apitc 
acidak8aojieg acitc icpak8aojieg, nin Ka pi Anicinabe8iidizodj, kiga 
kikenimijim a8enen e alaa8ian. Kiga kikenimijim ega e todaman 
nin tibina8e enendaman. Ka iji kikinoamaojidj eta Nidadam, mi 
eji tibadjimo8an. ?*Nigi pidjinijaog acitc ni8idjiog. Ka8in nidodji 
naganigosi, nin eta kidji teSag. Kabena mega adi eji min8endag 
nitodan.” 

30 Apitc ka ikidodj ii, kitci mane a8iagon ogi teb8etagon. 


Jesos o8idama8an agiagon 
ega Kije Manidokag e iji tibendagozindjin 


3lKegapitc Jesos ogi inan ¡nie CodaS8innin ka ani 
teb8etagodjin:  “Kicpin 8e8enda ndotameg nikikinoamage8in, 
malagotc kinosoneojim. %2Kiga nisidotana8a teb8e8in, midac ke 
odji pagidabaogo8eg.” 

33 Nandam  aSiagog ogi  nak8e8ajiadan: “Abanaamikag 
(Abraham) nigi pi odaiagizimin, acitc ka8in Sikad aSiag nidodji 
tibenimigosimin. Adi dac 8edji ikido8an: 'Midac ke odji 
pagidabaogo8eg” ?” 

3 Jesos ogi nak8eSajian: “Teb8e ki8idamonom, aa8e ka 
patadidj, patado8ini otibenimigon. 3 Mamidonendamok oo8e. 
ASiag ka anokita8adjin kodagian, ka8in apanigotc kada tajikesi 
okackaman omigi8aminikag. Mi eta kacka og8izisan, Sin apanigote 
inendagozi kidji iji tajikedj. 3? Kicpin dac Kije Manido Og8izisan 
pagidabaogo8eg, maiagotc kiga odji pagidabaogom. *” Nikikendan 
Abanaamikag egi pi odaiagizieg. Anic dac kinanada8i nisijim, ega e 
31 ndotameg nikikinoamage8in. 38 Nidadam ka Sabadaijidj, mi li e 
mikodaman. Kina8a dac kidadami8a ka igo8eg, mi e todameg.” 

39 Ogi nak8e8ajia8an: “Nidadaminan aa Abanaam.” 


Jesos dac ogi inan:  “Kicpin maia teb8e Abanaam 
odabinodjijiman apitendagoziegoban, Abanaam ka ijitcigedj kida 
ijitcigem kekina8a. “Kigi 8idamonom teb8e8ini Kije Manido ka 
Sabadaijidj, misa8adj dac kinanada8i nisijim. Abanaam dac ka8in 
Sikad iidi ogi todasin. “Jj dac e ijitcigeieg, mi maia pejig8an 
kidadami8a kagi ijitcigedj ejitcigeieg!” 

Ogi nak8e8ajiaBan: “Ka8in pig8adojanag nidijinagozisimin. 
Maiagotc Kije Manido mi aa Nidadaminan.” 

42 Jesos dac ogi inan: “Kicpin ii maia teb8e Odadamiegoban 
Kije Manido, kida sagiijim. Kije Manidokag mega nigi pi odji, acite 
Sin odji 8edji teian ooma. Kaŝin ninigotc ka pidjinijaodizo8an, 8in 
sa ka pidjinijaojidj. * Adi 8edji ega nisidotameg ka 8idamonagok? 
Ka8in ki81 ndotasina8a ka ikido8an, mi eta 8edji ega nisidotameg. 
41 Madji manido 8aa kidadami8a, acitc ki8i todana8a adi eji 
ndaSendag 8in kidadamiga. Kabe ki niciSe8inni8i, ka ako tag8anig 
akini. KaSin S8ikad odji teb8esi, ka8in mega tag8asini teb8e8ini 
Sinikag. Apitc ako kagina8ickidj, apanigotc ka pi ijitcigedj mi eta 
ijitcige. Kabe mega kagina8icki acitc mi ini odadamigan kakina 
ka kaginaSicki8adj. *Nin dac 8in e teb8eian, mi ii Sedji ega 
teb8etaojieg! “6 ASenen kina8akag kegi 8abadai8edj egi patadian? E 
teb8eian dac, adi Sedji ega teb8etaojieg? 7” Aa Kije Manidokag ka 
iji tibendagozidj, onadotan ka ikidondjin. Kina8a dac, ka8in Kije 
Manidokag kidiji tibendagozisim. Mi ii Sedji ega ndotaojieg.” Mi ka 
ikidodj Jesos. 


Jesos ikido aja e tegobanen 
ab8amaci Abanaam (Abraham) nta8igidj 


18lgi  Coda8innig ogi  ina8an  Jesosan: “Maiagotc 
niteb8enanagoban apitc kagi ikido8agiban Samani (Samarie) akikag 
8edjian acitc madji manido e kigickaok!” 


49 Jesos ogi nak8e8ajian: “Ka8in nikigickagosi madji manido. 
ninanada Sabadasin kidji icpenimigo8an. Nidadam 8in ii ka iji 
ndaSendag nin kidji manadjiigo8an, acitc 8in aa ke tibakonadjin 
ini8e ega ka manadjiijindjin. “1Teb8e ki8idamonom, aa8e ka 
ndotaojidj] adi ekido8ag, ka8in Sikad kada nibosi.” 

52 Coda8innin dac ogi igon: “Nogom dac niketcinamendananan 
e kigickaok madji manido! Abanaam (Abraham) mega ki nibo, 

niganadjimo8innig acitc ki nibo8ag. Pekic dac kin kidikidonan: 
“Aa8e ka ndotaojidj adi ekido8ag, ka8in Sikad kada nibosi.' 
53 Kidinendan na kin na8adj e apitendagozian apitc8in Abanaam? 
Ki nibo Abanaam, acitc niganadjimo8innig keSina8a ki nibo8ag. 
A8enen dac kin enenimidizo8an”” 

54 Jesos dac ogi nak8e8ajian: “Kicpin min8adjimidizo8aban 
kidji gi manadjiigo8an, ceck8at ii kada ijiseban. Nidadam dac 
8in nimanadjiig, Sin “Nikije Manidominan 8aa' ka ikido8eg. 
55 Ka8in maia kikikenimasi8a8a Kije Manido. Nin dac nikikenima. 
Kicpin ikido8aban: ‘Ka8in nikikenimasi,' nida kagina8ickinan 
tabickotc kina8a. Teb8e dac nikikenima, acitc nitodan adi ekidod). 
56 Abanaam Seckadj kikitci anicinabemi8aban ki kitci min8endam e 
kikendag kidji tag8icinian ooma akig. Ogi nigani Babadan, midac 
ogi kitci minSendan.” 

lei dac  Coda8imnig ogi inaĝan: — “Kain maci 
kinanomidana8e (50) pibon8ezisi. Adi dac 8edji ikido8an egi 
8abamadj Abanaam”” i 

58 Jesos dac ogi nak8e8ajian: “Teb8e kiSidamonom, ab8amaci 
Abanaam nta8igigobanen, Aja Nitidenaban.” 

59 Midac ogi ma8adjiadan asinin kidji pim8asinaa8ad]jin e 81 
nisa8Sadjin. Jesos dac ki kazo, midac ka iji sagaag Coda8inni kitci 
alamiemigiSamikag. 


Jesos okigean pejig naben ega e Sabindjin ka ako nta8igindjin 


9 1 Meg8adj Jesos e Sidji pimaadomagobanen okikinoamaganan, 
ogi 8abaman pejig naben ega e Sabindjin ka ako pimadizindjin. 
2Okikinoamaganan dac ogi k8ag8edjimigon: “KikinoamageSinni! 
Adi 8edji ki ijinagozidj ega e Sabidj ka ako nta8igidj aa nabe? Bin na 
ki patadi kek8an onigiigon”” 

3 Jesos dac ogi nak8e8ajian: “Ka8in opatado8inan kek8an 
onigiigon opatado8ini 8edji ki ega 8abidj. Kidji Sabadjigadeg dac 
adi ke todagodjin Kije Manidon, mi 8edji ega Sabidj. + Meg8adj e 
telan ooma akikag, niSasenama8ag agiagog ooma akikag. Meg8ad] 
dac e kijigag, panima kida anokita8anan aa ka pidjinijaojidj. Aja 
kegat kada tibikan, apitc ega a8iag ke kackitodj kidji mikimod)j.” 

6 Ka ick8a ikidodj ii, Jesos ki siko motcikag. Ajickini dac ogi 
ojiton osiko8in e abadjitodj. Ogi cijonan dac ii ajickini ockijigokag 
ini ega ka 8abindjin. ”Ogi inan dac: “Nda kiziabin ka iji 

kabacimonanig8ag Silo8e (Siloé) ka ijinikadeg.” 8a ikidomagag dac 
Silo8e, “Ka pidjidjiSanogobanen nibi.” Ki ija dac aa ega ka Sabidj 
kidji nda kiziabid]. Midac apitc e koki pi ki8edj, aja okackitonaban 
kidji 8abid)j. 

8 0O8idji tajikemaganan acitc asiagon ka Sabamigopanin e 
ndodamapan ako conian, ki ikido8an: “Kana aa nabe ka taji abipan 
ako, ka ndodamapan ako conian?” 


?Nandam ikidobanig: “Mi aa.” Kodagiag dac ikidobanig: 
“KasSin Sin aa. Mi maia kegat ejinagozidj eta.” 

Aa8e dac ega ka 8abipan ki ikido: “Nin mada teb8e.” 

ki k8ag8edjimagani8i dac: “Adi dac kagi ijisean kidji gi 
8abian?” 

11 Ogi nak8e8ajian dac aa nabe ega ka S8abipan: “Aa nabe 
Jesos ka ijinikazodj, nigi kigeig. Ogi ojiton pagi ajickini, midac ogi 
cijonanan nickijigon. Nigi inig dac Silo8e ka iji kabacimonani8anig 
kidji nda kiziabi8ag. Nigi ija dac. Apitc ka ick8a kiziabian, teci8ag 
nigi 8abinan.” | 

12 Ki kSag8edjimagani8i dac: “Adi apan aa nabe ka kigeik?” 

“Adidok apan,” ki ikido. 


Coda8innig ka niganizi8adj onanada8i kikendana8a 
adi ka iji Sabiagani8indjin ini naben 

13Aa dac nabe ega ka Sabipan ki ijiSinagani8i kidji nda 
Sabamadjin Coda8innin ka nagadjitonigobanen inakonige8inan. 
14Meg8adj Coda8inni aiamie kijiganogoban apite Jesos ka 
ojitogobanen ajickini acitc kagi kigeagobanen ini8e ega ka Sabindjin 
naben. %Coda8innig dac ka nagadjito8Bagobanen inakonige8inan 
keSina8a ogi k8ag8edjima8an ini naben adi ka ijisenig kidji gi 
8abindjin. Ogi nak8e8ajian dac aa nabe: “Pagi ogi aton nickijigokag 
ajickini. Nigi kiziabi dac, midac nogom ni8abinan.” 

16 Nandam dac igi Coda8innig ka  nagadjitodagobanen 
inakonige8inan ikidobanig: “Ka8in Kije Manidokag odjisidok 
aade. Ka8in mega onosoneasinan aiamie inakonige8inan ka 
ikidomaganigin adi enendagoziak kidji inakamigiziak e alamie 
kijigag.” 

Pekic dac kodagiag ikidobanig: “Adi kegi odji kackitodj a8iag 
kidji mamada8izidj kicpin patado8inni8idj?” Midac pepakan ki 
inendamog. 

17 Coda8innig ka nagadjito8agobanen inakonige8inan mina8ad)j 
ogi k8ag8edjima8San ini ka kigeaganiSindjin: “Kin dac, adi 
enenimadj aage kagi kigetodjin kickijigon?” 

Ogi nak8e8ajian dac: “Kije Manido oniganadjimo8inniman ini 
maia.’ 

18 Ka8in 081 teb8etasina8aban CodaSinnig ka niganiziSadj ega 
e Sabinipanin ako ini naben, aja dac nogom e kackitondjin kidji 
S8abindjin. Midac ogi nd8egemaSan ini naben onigiligoni. *Ogi 
k8ag8edjima8an dac: “Mi na aa teb8e kig8izisiSa? Teb8e na ka8in 
8abisi ka ako pimadizidj? Adi dac ka ijiseg Sedji ki Sana nogom?” 
ki ikido8ag. 


20 Aa dac nabe onigiigon ki nak8e8ajit8a8an: ioken 
nig8izisinan aa, acitc nikikenimanan ega egi Sabidj ka ako 
pimadizidj. 2 Ka8in dac nikikendasinanan adi ka ijiseg kidji 
8abidj nogom acitc ka8in kek8an nikikenimasidanan a8enen kagi 
kigeigodjin. 8in k8ag8edjimik, aja tebapitadizi Sin tibinaSe kidji 
nak8e8ajit8adj.” *Kotadjibanig mega, mi 8edji ki ikido8adj 
li. Aja mega ki onaco8ebanig Coda8innig ka niganiziSadj kidji 
sagidjinijadagani8idji Coda8inni aiamiemigiSamikag aSenenigotc ke 
tibadjimog8en Jesosan mi ini Kije Manidon kagi ikidonipanin 
kidji  pidjinijaogodjin. Mi &edji ki ikidondjin onigiigon: 
“Aja tebapitadizi 8in tibina8e kidji nak8e8ajit8adj, Sin 
k8ag8edjimik.” 

24 Coda8innig ka nagadjito8dagobanen inakonige8inan mina8adj 
ogi nd8e8ema8Ban ini ega ka Sabinipanin ka ako pimadizinigobanen, 
midac ogi inaSan: “Teb8en maiagotc! Mamidonendan Kije 
Manido e kijigabamik! Nina8it nikikendananan aa nabe e 
patadidj!” 


25 Ogi nak8e8ajian dac: “Ka8in nikikendasin kicpin e nta 
patadidj kek8an ega e patadidj. Mi eta pejig kegon nikikendan. 
Ka8in Sikad nidodji 8abisi, nogom dac aja ni8abinan!” 

26 Ogi k8ag8edjima8an dac: “Adi ka todaok? Adi ka todag kidji 
gl 8Sabian”” 

2?Midac ogi nak8e8ajian: “Aja kigi 8idamonom, ka8in dac 
kidodji k8ag8e ndotaojisim. Adi 8edji nda8endameg kiabadj kidji 
koki ikido8an? Kekina8a sa kinada8endana8adok kidji nosoneSeg 
aa, kana?” 


28 Ogi kitci mamanazoma8an dac ini naben ega ka 8abinipanin, 

e ina8adjin: “Kin kinosone8a aa nabe! Nina8it dac ninosoneananan 
Mois okikinoamage8inan! %Nikikendananan Kije Manido egi 
aiamiadjin Moisan. Aa dac nabe ka8in 8a8adj] nikikenimasi8anan 
adi 8edjidj.” 

3 Aa dac nabe ogi nak8e8ajian: “Nikitci mamakadendan! 
Ka8in kikikenimasiSada adi 8S8edjidj, misa8ad] egi 8Sabiijidj. 
31 Kikikendananan Kije Manido ega e ndota8adjin asian ka 
nta patadindjin. Anic dac kicpin asian e icpenimigodjin acitc 
todamindjin adi eji ndaSendag, 8in sa onadota8an. *2Ka8in 8ikad 
ki nodagani8asinon a8iag egi kigeadjin a8ian ega ka Sabindjin eko 
nta8igindjin. 33 Kicpin aa nabe ega Kije Manidokag odjipan, ka8in 
kegoni oda kackitosin kidji todag.” 

34Midac ogi nak8e8ajiagan: “Kin dac mojag kigi nta 
patadinan, ka ako pimadizian. Nogom dac kidinendan na kidji 
gi pi kikinoamaojiag?” Midac ogi sagidjinijasa8an Coda8inni 
alamiemigiSamikag. | 


Jesos tibadjimo aSenenigan maia ega e Sabindjin 


35 Jesos ki nodage egi sagidjinijaSagani8indjin ini naben acitc 
ogi aĝi nda S8abaman. Apitc dac ka nagicka8adjin, ogi inan: 
“Kiteb8etaSa na aa8e Ka pi Anicinabe8iidizodj”*” 

36 Ogi nak8e8ajiigon dac: “A8enen dac aa maia, kegi 
teb8eta8Sagiban”?” | 

37 Jesos dac ogi inan: “Aja kigi Sabama aa. Ka taji alamiik, mi 
aase.” 

38 Midac ki ikido: “Ka Tibendjigean! Kiteb8etaon.” Acitc ogi 
ICpeniman. 

39 Jesos dac ogi inan: “Kidji kikenimagani8i8adj igiSe ka 
nosone8a8adjin Kije Manidon kek8an igi8e ega ka nosoneSaSadjin, 
mi 8edji ki pijaian ooma akikag. Nigl pija kidji gi SabiSad] asiagog 
ega ka 8abi8adj, acitc adiagog ka inendamo8adj ka Babi8adj kid)ji 
kikendamo8adj ega maia e Sabi8adj.” 

10 Nandam Coda8innig ka nagadjito8agobanen inakonigesinan 
iima tebanig. Ogi nodana8a dac kagi ikidondjin Jesosan, midac ogi 
ina8an: “Kik8ag8e ikidonan na kenina8it ega e 8abiag”” 

4 Jesos dac ogi inan: “Kicpin ega Sabiegoban, kaSin kada 
ikidonani8asinoban e patadieg. Anic dac Ni8abamin!” kidikidom. 
Mi 8edji nisida8inagozieg kiabadj e kigickameg patado8in.” 

A8iag ka kana8enimadjin mantcenican 


10 ! Jesos ki ikido: “Teb8e ki8idamonom, 8aa agiag ega ka 
iji pidigedj ick8ademikag mantcenican ka iji tajikendjin, 
acitc pajidada8edj meniganatigoni, mi aa8e ka kimodi8inni8idj 
acitc ka kitci sogendagozidj e makamadjin kodag asian odaimini. 
2 Anic dac 8aa a8iag ick8ademikag ka iji pidigedj, mi 8aaSe ka 
kana8enimadjin mantcenican. ¿Ocebidamagon ick8ademini ini ka 
kana8endamindjin, acitc onadotagon mantcenican e nd8esemadjin. 
Onad8e8eman pepejig mantcenican ejinikazondjin, acitc dac 
osagidji8inan. *Apitc kakina ick8a sagiziadjin, Sin pimose nigan 
acitc mantcenican onosoneogon. Onisidotagon mega apitc e 
anim8edj. *Midac kaSin oga nosonesasidasan igi mantcenicag 
adian ega e kikenima8adjin. Tiegodj, kada ojimo8ag, ka8in mega 
onisidota8asi8adan apitc e nd8esemigo8adjin.” 

6 Mi kagi iji adisokedj Jesos kidji kikinoamagedj. Ka8in dac 
nisidotcigadesini adi 8a ikidogobanen. 


Jesos ikido e nagadjiadjin odanicinabeman 
tabickotc asiag ka nagadjiadjin omantceniciman 


"li dac odji Jesos kiabad] ki ikido: “Teb8e ki8idamonom, 
nin ick8adem ka iji pidige&adj mantcenicag nidijinagozinan. 
8 Ab8amaci nin, ki pijabanig a8giagog e ikido8adj: “Nin mada 
ka kanaSenimag8a igiŝe, pekic dac mi maia kimodi8innig 
ejinagozi8apan. Nidanicinabemag dac ka teb8etaojidagobanen 
kaSin onadota8asida8dabanin, mi pejiggan mantcenicag ega ka 
nosonesasadjin asian ega e kikenimaSadjin. “Nin ick8adem 
nidijinagozinan, taji ka iji kana8enimagani8idadj mantcenicag. 
Tabickotc mantcenicag ka iji8ebiziSadj, pidigeSag taji ke iji ega 
nigodi8adj, acite sagaamog kidji nda S8abadamo8adj ke midji8adj, 
mi pejig8an ke ijisedj asiag ka odji pidigedj ninikag. Kada 
ag8acimagani81. *%Kimodisinni dac, mi eta Sedji pijadj kidji 
kimodidj, kidji nici8edj acitc kidji pigobidasodj. Nin dac 8in, nigi 
pija ooma akikag a8iagog Sédjidagote kidji pimadizi8adj, acitc kidji 
kitci mockineckago8adj opimadizi8ini8a.” 

11 “Nin Saa kitci Se8enda ka kana8enimadjin odanicinabeman, 
tabickotc a8iag ka iji nagadjiadjin omantceniciman. ABiag 
kitci 8eSenda ka kana8Senimadjin omantceniciman, ick8ata kid)ji 
pagidendag opimadizi8in 8ina8a odji. 1? A8iag ka kijika8Sagani8idj, 
ka8in maia pejiggan otoda8asin mantcenican e kana8enimadjin 

apitc8in aa8e maia ka tibenimadjin ini. Apitc dac 8abamad]jin 
maiganan, mi eji nagadjibaadjin mantcenican, midac aa malgan 
kidji gi nicike8inadjin, acitc kidji gi katcidjibinadjin nandam. * Aa 
a8iag ka kijika8agani8idj, conia eta 8edji mikimodj, mi 8edji 
ojimodj. Ka8in opabiziskenimasin mantcenican.” 

1415“Nin Saa  kitci 8e8enda ka  kana8enimadjin 
odanicinabeman, tabickotc  agiag ka iji  nagadjiadjin 
omantceniciman. Nidadam nikikenimig acitc nikikenima Nidadam. 
Mi pejig8an, nikikenimag nimantcenicimag acitc nikikenimigog. 
Midac nidick8ata kidji pagidendaman nipimadizi8in Sina8a odji. 
16 Kiabadj kodagiag nidaia8ag e pakaniziSadj, ega maci e te8ad] 
nogom meg8adj ka iji kana8enimag8a nimantcenicimag. Panima 
dac niga Sabadaag mikanani. Niga ndotagog apitc alamiag8a. 
Midac kakina kada maSasag8imo8ag, acitc dac kakina niga 
nagadjiag.” 

17 “Nikitci sagiig Nidadam. NimigiSe mega nipimadizi8in, 
mina8adj kidji gi koki pimadizian ick8a nibo8an. '*Ka8in adiag 

okackitosin kidji nisijidj kicpin ega pagidenimidizo8an. Nin, mi eji 
ndasendaman, kidji pagidendaman nipimadizi8in. Nikackiton kidji 
onendaman kidji pagidendaman nipimadizi8in acitc mina8adj kidji 
koki alaman. Mi lidi kagi inanonijidj Nidadam kidji todaman.” Mi 
ka ikidodj] Jesos. 

19Kiabadj CodaSinnig pepakan ki inendamog Jesosan kagi 
ikidondjin odji. 2? Mane e taci8adj ikidobanig: “Okigickagodog8enan 
madjimanidon. Ki8ack8edok! Adi 8edjindota8eg?” 

21Kodagiag dac ikidobanig: “A8iag kigickagopanin madji 
manidon ka8in lidi kada iji anim8esiban. Ka8in okackitosin madji 
manido kidji gi 8Sabiadjin abian ega e 8abindjin.” 


Coda8innig odana8eta8adan Jesosan 


22 Meg8adj e pibonigobanen, Coda8innig ako magocebanig ii 
apitc Jerusalemikag, kidji mika8i8adj apitc ka cenigadenigiban 
kitci aiamiemigiSamini kidji gi icpenimagani8id; Kije Manido. 
23 Jesos pabamosegoban iima pidigesag kagi ojitcigadegobanen 
Sanamo (Salomon) odji pidigamig kitci alamiemigiSamikag. 4 Kitci 
mane Coda8innig ka  niganizi8adj maS8adjiidibanig Sajagam 
Jesosikag,  acitc ogi k8ag8edjimadan oo8e: “Aja Seckadj 
nik8ina8i inendananan, kaSin mega kikikenimigosi.  Anapitc 
dac ke 8idamagean a8enen kin maia. Kicpin kin teb8e aaSe 
Kije Manidon kagi ikidonipanin kidji pidjinijaogodjin, misa 
S8idamaocinam.” 

“Jesos dac ogi nak8e8ajian: “Aja kigi Sidamonom, 
kain dac ki8i teb8etasinaBa.  Nimamada8izi8inikag kigagi 
odji Sabadana8a nimacka8izi8in Nidadamikag ka odjimagag. 
2 Ka8in dac kiteb8etasina8a, ka8in mega  ninikag  kidiji 
tibendagozisim. ? Nidanicinabemag nikikenimag. Ninadotagog dac 
acitc ninosoneogog. *Niminag kagige pimadiziSini. KaSin dac 
Sikad kada S8anicisisag acitc ka8in aBiag niga pi nda makamigosi 
iniSe. Nidadam, Bin ma8adji ka kitci apitendagozidj, nigi minig 
nidanicinabeman. Ka8in dac a8iag okackitosin Nidadamikag kid)ji 
odji manibinadjin. “Nidadam acitc nin nipejig8eiendagozimin 
mega,” ki ikido. | 

3l Aja mina8adj] igi8e agiagog ogi odapinagan asinin kidji 
pabim8asinaaSadjin Jesosan. 32Jesos dac ogi inan: “Kitci mane 
nigi paba mino ijitcige e Sabamijieg, Nidadam omacka8izi8in e 
abadjito8an. Adi dac ii8e mino ijitcige8inan Sedji 8i nisijieg?” 

33 Igi8e Coda8innig ogi nak8e8ajiaSan: “Ka8in Sin egi mino 
ijitcigean ke odji nisigo8an. Ki8i nisigo osa mega kimanazoma Kije 
Manido. Kimotci anicinabeSinan, midac 'Nikije Manido8inan'” eji 
ikido8an.” | 

34 Jesos ogi nak8eSajian: “Mazinadeni Kije  Manido 
Omazinaiganikag egi inadjin oo8eni ini asiagon kagi onabamadjin 
kidji tibakonandjin odanicinabeman: 

“Mi maia tabickotc Kije Manido epitenimigoSeg. 

Mi tabickotc eji manadjiigo8eg 8in ka iji manadjiagani8id)j.' 

Psaume 82.6 

35 Kikikendananan apanigotc e teb8emaganig Kije Manido 
Omazinaigan. Ogi inan ini tibakonigeSinnin ka apitenimagani- 
8indjin tabickotc 8in tibina8e. 36 Nin dac Kije Manido nigi onabamig 
acitc nigi pidjinijaog ooma akikag. Adi dac Sedji ikido8eg e 
manazomag, egi ikido8an nin Kije Manido Ogg8izisan? 37 Kicpin 
ega todaman ka iji ndaSendag Nidadam, ka8in teb8etaojikegon. 
38 Anic dac kicpin teb8e todaman ka iji ndaSendag, kida teb8etanasa 
Kije Manido omacka8izidin e abadjitaSag apitc Sabamijieg e 
mino ijitcigean. Misa8adj ega teb8etaojieg ekido8an, kigagi odji 
ketcinamendana8a e kigicka8ag Nidadam acitc e kigickaojidj.” 

39 Mina8adj dac Coda8innig ogi k8ag8e takona8an. Midac ka iji 
ojimigo8adjin. 

10 Kegapitc Jesos ki koki ijagoban k8ekagam Jourdain sibini, 
Cabadis kagi iji sigaadagegobanen. Midac iima ka tajiked)j. 
41 Kitci mane agiagon ogi pi nda Sabamigon Sedi. Sidamadibanig: 
“Ka8in odji mamada8izisi Cabadis, anic dac kakina ka ikidopan e 
mikomadjin ini naben teb8emagani.” *Midac kitci mane asiagog 
iima ogi teb8eta8a8an Jesosan. 


Lazare ka nibod)j 


1 1. 1 Pejig nabe akozigoban, Lazare ijinikazogoban. Nijibanin 

ik8e8indjin o8idjiki8en, Mani acitc Mata (Marthe) 
ijinikazobanin. Betani (Béthanie) odenajicikag tajikebanig e 
midjinisidadj. ? Mi aa Mani nage ke atogobanen ka minomag8anig 
Jesosan ozidinikag acitc ke kasizideSagobanen, o8ina8anizisan 
kidji abadjitodjin. Akozibanin dac aa ik8e o8idjiki8en Lazare 
ka ijinikazonipanin. 3Igi dac ik8e8ag ogi madjinijadadan asian 
kidji nda Sidama8andjin Jesosan: “Tebendjigean! Akozi aa ka 
sagladj.” 

4Apitc Jesos ka  nodagedj ii, ki ikido:  “Misa8adj 
kitci  mamida8apinedj, kiabadj kada pimadizi.  Kidji odji 
icpenimagani8idj Kije Manido, mi 8edji akozidj Lazare, acitc kidji 
odjiicpenimagani8indjin Kije Manido Og8izisan.” 

5 Jesos osagiabanin Matan, Manin, acitc Lazaran. *Misa8ad; 
dac, apitc ka nodagedj Lazaran e akozindjin, kiabadj nijogon ki 
tajike iima ka iji tepan. "Ka ick8a nijogonaganig dac, ogi inan 
okikinoamaganan: “Coda (Judée) akikag koki ijadan.” 

8 Okikinoamaganan ogi nak8e8ajiigon: “KikinoamageSinni! 
KaSin 8eckadj Coda8innig kigi k8ag8e nisigog e pabim8asinailk8a. 
Mi na misa8adj 8a iji koki ijaian 8edi?” 


9 Jesos dac ogi inan: “Kana S8aiej midatcin acitc bs 
tag8asinon kidji kijigag? Kicpin a8iag pimosedj meg8adj e kijiganig, 
ka8in kada pizogecisi. Sasea mega e kijigag ooma akikag, o8Babadan 
dac adi ejadj. 'Kicpin dac asiag pimosedj e tibikanig, kada 
pizogecin, ka8in mega 8aseasini ka iji pimosedj.” !! Ka ick8a ikidodj 
ii, kiabad)] ogi inan: “Ki8idjiSagananan Lazare taji niba. Niga nda 
kockona dac.” 

I? Okikinoamaganan ogi nak8e8ajiigon: “Tebendjigean! Kicpin 
taji nibadj, kada kige.” 

13 Jesos 8i ikidoban Lazaran egi nibondjin. Sina8da dac 
inendamobanig Jesosan ka nibaniSanig ako e mikodamindjin. 
14 Jesos dac k8aiak ogi Sidama8an: “Lazare aja ki nibo. 
15 NiminSendan dac ega egi telan 8edi ab8amaci ka nibodj. Kina8a 
dac kiga odji teb8etaojim. A8isa, nda Sabamadan.” 

16 Midac Toma (Thomas), 8in “Aa pejig ka nijonta8igi8adj” 
ka ijinikanagani8idj, ogi inan kodagian Jesosan okikinoamaganl: 
“Ijadan dac kekina8it, kidji 8idji nibomaiak apite Jesos 
nisagani8idj.” 

Jesos ka migi8Sedj pimadizi8ini 

17Apitc Jesos ka tag8icig 8edi Betani(Béthanie), ki 
nodage Lazaran egi nibondjin acitc aja niogon ka ako 
asimaganidinigobanen 8ibabikiniganikag.  '$8aiej nijotibaigan 
Betani apisinag8anogoban Jerusalemikag. 1 Kitci mane dac asiagog 
Coda (Judée) aki ka odji8Sadj ogi nda Sidabima8abanin Matan acite 
Manin, egi nibondjin o8idjiki8e8an. 

20 Apitc Mata ka 8Sidama8agani8idj e pi tag8icinindjin 

Jesosan, ogi nda nagickaSan. Mani dac 8in kiabadj ki tajike 
migiSamikag. ?! Apitc dac Mata ka nagicka8adjin Jesosan, ogi inan: 
“Tebendjigean! Kicpin ki teaban ooma, ka8in kadagi nibosiban 
nidjikiSe! 2 Misa8adj dac nikikendan Kije Manido kidji minik 
kakina kegoni ke k8ag8edjimad)j.” 

23 Jesos dac ogi inan: “Kidjiki8e kada koki pimadizi.” 

¿Mata ogi nakSe8ajian: “Nikikendan kidji koki pimadizidj 
apitc abidjiba8adj ka nibo8adj apite ke ponaki8anig.” 

25 Jesos dac ogi inan: “Nin aa ka abidjibaag aSiag acitc ka 
minag pimadiziSini. AaSe ka teb8etaojidj kiabadj kada pimadizi, 
misa8ad] ijisenig kidji nibodj, acitc aa8e malagotc ka pimadizid;j 
acitc ka teb8etaojidj, ka8in Sikad maiagotc kada nibosi. Kiteb8etan 
naji?” 

27 Midac Mata ogi nak8e8ajian: “Ee, Tebendjigean! Niteb8etan 
kin aa8e Kije Manidon kagi idenipania kidji pidjinijaogodjin. 
Kin Kije Manido Ogg8izisan, kegi pijapan ooma akikag,” ogi 
inan. 


Jesos kitci kackendam 

28 Ka ick8a ikidodj ii, Mata ki ki8e kidji nda nd8e8emadjin 
o8idjikiden Manin. HKimodj dac ogi inan: “Aja ki tag8icin 
Kikinoamage8inni. Kik8ag8edjimig dac kidji nda S8abamadj.” 
22 Teci8ag ka ick8a nodag ii, Mani ki pazig8idjise acitc &ibadj 
ogi nda S8abaman Jesosan. *Kiabadj teban Jesos iima ka 
iji nagickaSapanin Matan, kaS8in maci ki pidigesiban Betani 
odenakag. 3! Codasinnig ka teSapan Manin omigi8aminikag kidji 
8idabima8adjin ozam egi 8aniandjin o8idjikiSeni, ogi Sabama8an e 
kitci SeSibit8a sagidjisendjin. Ogi nosone8aSan dac, inendamobanig 
mega e nda ma8indjin Sibabikiniganikag. 

32 Apitc Mani ka tag8icig ka iji tenipanin Jesosan, teci8ag ogi 
nibak8ita8an. Ogi inan dac: “Tebendjigean! Kicpin ki teaban 
ooma, ka8in kadagi nibosiban nidjiki8e.” 

33 Apitc ka Sabamadjin e ma8indjin Manin acitc e ma8indjin 
Coda8innin ka pi 8idjiogopanin, Jesos ki kitci kackendam acitc ki 
kitci migockadendam. %4 Midac ogi k8ag8edjiman: “Adi ka iji aseg?” 

“Pi nda inabin, Tebendjigean,” ki inagani8i. 

35 Jesos ki madi. *lgi8e dac Coda8innig ki ikido8ag: “Sadan 
epitci sagiapanin!” 

37 Nandam dac ikidobanig: “Sin egi kackitodj kidji 8abiadjin 
ega ka 8abindjin, kana acitc okackitosinadok kegoni kidji todag ega 
kidji nibondjin Lazaran?” 


Lazare abidjiba 


38 Jesos minasad] ki  kitci kackendam. Ki  tag8icin 
Sibabikiniganikag. Kitci asini ki asagani8iban ka odji pidigani8anig. 
39 Jesos dac ki ikido: “Manibijik aa asini.” 

Mata, o&8idjikiŝen  inide kagi  nibondjin, ogi inan: 
“Tebendjigean! Aja madjimagozidok. Aja niogon ka ako 
asagani8idj iima.” 

10 Jesos ogi nak8e8ajian: “Kana kigi Sidamaosinon kidji 
Sabadaman Kije Manido odicpendagozi8in kicpin teb8etaman?” 
ki ikido. *Midac ki manibinagani8i kitci asini. Jesos dac ki 
icpanabi acitc ki ikido: “Nidadam! Mig8etc kidinin egi ndotaojian. 
42 Nikikendan kabena e ndotaojian. Nidikidonan dac ii igi8e a8iagog 
odji 8ajagam ka te8Sadj, kidji gi teb8etamo8adj egi pidjinijaojian.” 

“Ka ick&a ikidodj ii, ki  pabibagi: “Lazare! Pi 
sagaan!” *“Midac ka nibodj ki sagaam, ozidan acitc onidjin 
e sidopidjigadenigibanin acitc octiggan  pabagi8anicini egi 
SikSepidenig. Jesos dac ki ikido: “Manibidamokon kakina ini 
pabagi8anican ka sidopinigodjin, kidji gi pimosedj.” 


Ka niganiziSadj onendamog kidji nisa8adjin Jesosan 
(Inabin acitc Matio 26.1-5; Mak 14.1-2; Lok 22.1-2) 


15 Kitci mane Coda8innig, ka ndaodeoma8apanin Manin, acitc 
ka Sabadamo8apan Jesosan ka todamindjin, ogi teb8eta8aSan. 
4 Nandam dac kodagiag ogi nda S8abamagan CodaSinnin ka 
nagadjitonigobanen inakonige8inan. Ogi Sidama8a8an dac adi 
Jesosan ka todamindjin. 4# Midac ki ma8adjiididag Coda8innig ka 
nagadjitodagobanen inakonige8inan acitc Coda8inni kitci aiamie 
ogimag acitc kakina Coda8inni kitci aiamie onakonige8innig. Ki 
ikidobanig dac: “Adi ke todamak? Kitci mane mamada8izi8inan 
otodanan. t8 Kicpin ega odjiaiak kidji todag ini kegonan ka todagin, 
kakina oga teb8eta8aSan. Midac ka niganizi8adj Rom ka odji8adj 
kada pija8ag kidji pigobido8adj kikitci aiamiemigidaminani. Acite 
kiga Sanad]jiigonanag kina8it ka inakaneziak,” ki ikido8ag. 

% Pejig dac e taci8adj, Kaiapas (Caïphe) ka ijinikazogobanen, 
ka aiamie ogima8ipan ma8adji ka niganizipan ii apitc, ki ikido: 

“Ka8in kegon kikikendasina8a! Kana kinisidotasina8a na8ad) 
kidji minosenig pejig eta aSsiag nibopan kakina Coda8innig 
odji, apitc8in kakina Coda8innig kidji nisagani8i8adj?” ki ikido. 
311Ka8in 8in eta enendag ii Sedji ki ikidopan. Ikidoban ii 
Kije Manidon egi minigodjin kidji iji ikidodj, 8in meg8adj ka 
alamie ogimaSipan ma8adji ka niganizipan ii apite. Midac iidi 
ki niganadjimo kidji nibondjin Jesosan kakina Coda8innin odji. 
52 Ka8in dac eta Coda8innin ke odji nibodj Jesos, misa acitc 
kidji ma8adjiagani8indjin kakina Kije Manido odabinodjijiman 
mizi8ekamig, kidji gi pejig8eiendagozindjin. 

533Midac il e kijiganig ki onendamog igi8e Coda8innig ka 
niganizi8adj kidji nisagani8indjin Jesosan. 54Jesos dac ka8in 
mina8adj ki paba ijasiban ka iji manenaniganig iima Coda 
(Judée) akikag. Ki ija dac pejig odenajicikag Ipaniam (Efraïm) ka 
ijinikadenig, pecodj pig8adakamigokag. Mi iima ka iji tajikeSadj 
Jesos acitc okikinoamaganan. 

55 Aja ani peconag8anoban Coda8inni Kitci Magocan, 
Pak ka ijinikadeg. Kitci mane dac aSiagog lima akig ka 
odjiSagobanen, ki ijaSagoban Jerusalem odenakag ab8amaci kidji 
magocani8anig, kidji nda todamo8ad] ka inakonigemaganigin 
Coda8inni Inakonige8inan kidji gi paiekideeiendagozi8adj. * Igi8e 
dac kagi pija8adj kidji magoce8adj, onanada Sabama8abanin 
Jesosan.  Meg8adj  Coda8inni  kitci  aiamiemigiSamikag e 
teSagobanen, k8ag8edjimidibanig: “Adi enendameg? Kada pija 
na, kek8an ka8in?”  57Coda8inni kitci alamie ogimag mega 
acitc Coda8innig ka nagadjito8agobanen inakonigesinan 081 
takona8abanin Jesosan. Midac aja ki inakonigebanig: “Kicpin agiag 
kikenimadjin adi e tandjin Jesosan, panima niga 8idamagonan.” Mi 
kagi inakonige8adj, kidji gi a8i nda takona8adjin. 


Mani odaton ka minomag8anig Jesosan ozidinikag 
(Inabin acitc Matio 26.6-13; Mak 14.3-9) 


19 1 Nigod8asokajik ab8amaci Coda8inni Kitci Magocani8ag, 
Jesos ki ija Betani(Béthanie) odenag, Lazaran ka iji 
tajikendjin, ini kagi abidjibaadjin. “lima dac ki nd8e8emagani8i 
kidji 8isinidj, Mata (Marthe) dac ag8aigeban kidji Sisinindjin 
a8iagon. Lazare teban ke8in iima, 8in pejig o8idji Sisinimabanin 
Jesosan. ¿Mani dac ogi pidon kitci modaiabikoni, e kicponebinig ka 
minomag8anig ka kitci sanaganig, “nard” ka ijinikadenigobanen. 

Ogi siginan dac li ka minomag8anig Jesosan ozidinikag. Ogi 
kasizideSan dac, o8ina8anizisan e abadjitodjin. Midac kakina 
migi8amikag ki kicpoonemag8an ii ka minomag8ag. 

*tPejig Jesos  okikinoamaganan, Judas  Iskaniot ka 
ijinikazondjin, ini8e ke mamijimigodjin kidji gi nisagani8idj, 
ki ikido8an: 5“Kitci sanagan li ka minomag8ag. Pejigopibon 
inigik asiag e mikimodj apitendag8an kidji kijikadamosegiban 
li ka minomag8ag. Segonen dac 8edji ega ki adaS8egobanen, 
kidji gi minaganiSindjin conian ka kidimagizindjin.” Mi ka 
ikidondjin. *Ka8in Judas ii ki ikidosiban e kidimagenimagobanen 
ka  kidimagizindjin.  Tiegodj ki kimodiSinniSiban 8edji ki 
ikidodj. 8in mega okana8enimabanin Jesosan acitc okikinoamagani 
oconiamiSan, midac nanigodin okimodji odapinabanin ini conian. 


“Jesos dac ki ikido: “Ponii aa ik8e. Min8acini egi kanaSendag 
li ka minomag8anig kidji atodj nia8Sikag. Ka8in mega aja kin8ej 
panima kidji naatcigadeg nia8. $Kabena ka kidimagizi8adj kiga 
Sidji tajikemigo8ag, nin dac Bin ka8in apanigotc kiga 8idji 
tajikemisinonom,” ki ikido. 


Ki 8i nisagani8i Lazare 


9Kitci mane Coda8innig ki nodage8ag Jesosan e tendjin 
Betanikag. Ki ija8ag dac iima. Ka8in eta Jesosan  o08i 
SabamasiSadabanin, Lazaran acitc 081 SabamaS8abanin, Jesos 
kagi abidjibaapanin. 'Coda8inni kitci aiamie ogimag dac ki 
onacosesag kidji nisaganisindjin ke8in Lazaran. Osa mega 
egi abidjibaaganiSigobanen Lazare, kitci mane CodaS8innig 
odanaSenimaSabanin Coda8inni kitci aiamie ogiman, acitc ogi 
madji nosone8a8an Jesosan acitc ogi madji teb8eta8adan. 


Jesos pidige Jerusalem odenag 
(Inabin acitc Matio 21.1-11; Mak 11.1-11; Lok 19.28-40) 


1? 8labanig, kitci mane adiagog ka pijadapan e Coda8inni 
Kitci Magocani8anig ki nodageSag Jesosan e peconagozindjin 
Jerusalemikag. '*Ogi ndogaana8an dac Sadik8anan, midac ogi 
nda nagickaSaSan Jesosan, e pabibagi8adj: “Kitcit8aSendagozi 
Kije Manido!  Ca8endagozi aage ka Tibendjigendjin kagi 
pidjinijaogodjin! Ca8endagozi aa8e ka ogima8idj Israel akig!” 

14 Jesos ogi mika8an misabozon, acitc ki SagidaSaganebi. Mi ka 
ojibiigadenig Kije Manido Omazinaiganikag; 

Misabozoc (12.15) 


15 “Ka8in kotadjikegon, kina8a Jerusalem odena ka odjieg. 
8adan kidogimami8a 8agidabi e pijadj ocki misabozocikag.” 
Zacharie 9.9 

16 Okikinoamaganan dac, kaSin teci8ag ododji 
nisidotasinaSaban i. Apitc dac Jesos ka koki ijadj 
Odadamikag kidji gi icpendagozidj, mi ii apite ki mika8i8ag 
Kije Manidon Omazinaiganikag egi  tibadjimomaganig ii 
Jesosan e mikomagani8indjin, acitc ki mikaSidag adi kagi 
altoda8aganiSinigobanen. 

17 Kakina ka 8idji8a8apanin Jesosan apitc ka nd8e8emapanin 
Lazaran  kidji  sagaamindjin  oSibabikiniganikag  acitc ka 
abidjibaapanin, paba tibadjimobanig adi ka ijiSebanig. 18 Mi 
8edji  kitci mane adiagog ki nda nagicka8daSapanin. Ki 
nodageSag mega egi kitci mamada8izindjin. **Coda8innig dac ka 
nagadjito8agobanen inakonige8inan ikidobanig: “Badan aa. Ka8in 
kegon kigagi todasinanan kidji nagabido8ak! Kakina aSiagog 
onosone8agan!” 

Kanes (Grèce) asiagog opi nda Sabama8an Jesosan 


20 Kitci mane agiagog Jerusalemikag ki ija8agoban Coda8inni 
Kitci Magocan odji. Nandam agiagog, Kanes (Grèce) ka odji8ad), 
ke8ina8a tebanig lima kidji aiamie8adj. ? Ogo8eniSag dac ogi 
nda nazika8aSan Pilipan (Philippe), Betseda (Bethsaida) odenag 
ka odjindjin Galilee akikag. Midac ogi ina8an: “Ni8i 8Sabamanan 
Jesos.” Pilip dac ogi nda 8idama8an Andren. Eji nijiSadj dac 
ogi nda Sidama8a8an Jesosan. 5 Jesos dac ogi nak8e8ajian: “Aja 
nogom odjitcise kidji icpenimigo8an, nin Ka pi Anicinabe8iidizodj.” 

24 “Teb8e ki8Sidamonom, kidji gi madjigidj anomin, acitc dac 
kitci mane anominan kidji odji nta8igindjin, panima ki asagani8id) 
aa anomin akikag, tabickotc aSiag kagi nibodj ka nig8aakanagani8id) 
kidji ijinagozidj. Kicpin dac ega asagani8idj akikag, tabickotc kagi 
nibodj kidji ijinagozidj, kada motci pejigo, acitc ka8in kadagi odji 
nta8Sigisidan mane anominan. 2 Aa8e ka kitci sagitodj opimadizi8in 
kada nibo. Aa8e dac pekic ega ka kitci apitendag opimadizi8in ooma 
akikag, oga kana8endan kidji gi kagige pimadizidj.  Kicpin a8iag 81 
anokitaojidj, panima ki nosoneojidj. Adigotc dac nin ke telan, mi 
kegin ke paba tedj aa ka anokitaojidj. Kicpin dac a8iag anokitaojidj, 
Nidadaman oga kitci apitenimigon.” 


Jesos Sidamage kidji nibod)j 


27 Jesos kiabadj ki ikido: “Nogom dac nikitci kackendan. Adi 
dac ke ikido8aban? Nida ikidonan na: “Nidadam! Pi nda 8idjiicin 
ega iidi kidji iji8ebizian nogom’? Ka8in! Ka8in iidi niga ikidosi. Mi 
mega 8edji ki pijaian ooma, kidji cabockaman oo8e ke ijiSebizian. 
28 Nidadam! 8abadai8en epitci icpendag8ag ki8izon!” ki ikido Jesos. 

Midac ki noda8agani8i agiag 8ak8ig e odji anim8edj, e ikidodj: 
“Aja nigi Sabadai8e adi epitci kitci icpendag8ag, acitc kiabadj 
mina8adj niga iji 8abadai8e.” 

29 Kitci mane aSiagog teSagoban iima, acitc ogi noda8aS8an ini 
ka teb8e8idamindjin. Nandam ikidobanig: “Inimiki aa.” Kodagiag 
dac ikidobanig: “Ajenin ogi alamiigon.” 

30 Jesos dac ki ikido: “Ka8in nin ka odji nodamak ji, anic dac 
kina8a odji. 3! Aja odjitcise kidji tibakonagani8i8adj a8iagog ooma 
akig. Nogom kada madjinija8Sagani8i kitci madji manido, 8in ka 
kackakanadjin aSiagon ooma akig ega e teb8etaojindjin. 3? Nin dac, 
apitc akikag ke odji icpak8aogo8an, kakina a8iagog niga Sikobinag 





JOHN 12 323 


ninikag,” ki ikido. 33 8edji ikidodj ii, o8i kikendamonabanin adi ke iji 
nag8anig onibo8in. 

34 IniSe dac a8iagon ogi nak8e8ajiigon: “Mazinadeni Coda8inni 
Inakonige8ini mazinaiganikag kagige kidji pimadizidj aa8e Kije 
Manidon kagi ikidonipanin kidji pidjinijaogodjin. Adi dac 8edji 
ikido8an kidji icpak8a8agani8idj Ka pi Anicinabe8iidizodj? A8enen 
aa Ka pi Anicinabe8iidizod]”” 

35 Jesos dac ogi inan: “Kiabadj Senibik eta kiga aiana8a 
8asea8in ooma akig. Pimoseok dac meg8ad]j e tag8ag Saseadin, ega 
kidji pimoseieg ka iji kacki tibikag. Aa8e mega ka pimosedj ka iji 
kacki tibikanig, ka8in okikendasin adi ejadj. ** Meg8adj dac e tag8ag 
ii SaseaSin, teb8etaok aa ka Basenamago8eg, Sasea8inikag kidji gi iji 
tibendagozieg,” ki ikido. 


Coda8innig ka8in oteb8eta8asidadan Jesosan 


Ka ick8a ikidodj ii, Jesos ki madja acitc ki a8i tajike taji ke 
iji ega mika8agani8idj. * Misa8adj egi Sabamagani8idj kitci mane 
egi iji mamada8izidj, ka8in teb8eta8agani8isi. 38 Midac ii kidji gi 
iji8ebanig adi niganadjimo8inni Isaia kagi ikidopan: 

“Tebendjigean! A8enen ka teb8etag nitibadjimo8inan? 
A8eneni8an ka Tibendjigedj kagi Sabadaadjin 
adi epitci macka8izidj?” Ésaie 53.1 
39 Ka8in okackitosina8aban kidji teb8etamo8adj. Isaia mega acitc ki 
ikido 008€: 
4 “Kije Manido ega kidji 8Sabindjin ogi todan, 
ogi cibictig8anean, 
ega kidji gi 8abindjin, 
ega kidji gi nisidotamindjin, 
acitc ega kidji pi k8ekigaba8indjin ninikag, 
kidji gi kigeag8aban.” Ésaie 6.9-10 

41 Isaia mega ogi niganabadan Jesosan odicpendagozi8ini, acitc 

opaba mikomabanin, mi 8edji ki ikidod) ii. 


42 Misa8adj dac, mane8ag Coda8innig ka niganizidadj e 
teb8eta8adapanin Jesosan. Pekic dac okosa8abanin Coda8innin ka 
nagadjitonigobanen inakonige8inan. Ka8in dac Sidamagesibanig 
e teb8etaSadadjin, ega kidji sagidjinijadaganiSidadj Coda8inni 
aiamiemigi8amikag. 43Na8adj mega omin8endana8aban kidji 
min8adjimigo8adjin  aSiagon apitc8in Kije Manidon  kidji 
min8adjimigo8adjin. 

Jesos odikido8in kada abadani kidji tibakonagani8i8adj agiagog 


4 Jesos ki kiji8e e ikidodj: “Aage ka teb8etaojidj], ka8in nin 
eta niteb8etagosi. Ini8e acitc ka pidjinijaojindjin oteb8etagan. 
15 Aage ka Sabamijidj, o8abaman acitc ini8e kagi pidjinijaojindjin. 
6 Nin, nigi pi Sasenama8ag asiagog ooma akig, ega ka iji kacki 
tibikanig kidji iji pimadizidj aa a8iag ka teb8etaojidj. *Kicpin 
aSiag nodaojidj adi ekido8ag, ega dac nosoneag, ka8in nin 
niga tibakonasi. Nigi pija mega ooma akikag kidji ag8acimag8a 
aSiagog, ka8in 8in kidji tibakonag8a. 48Aa8e ka anaSetaojidj 
acitc ega ndotag nitibadjimo8ini, maiagotc kada tibakonagani8i. 
Ka iji kikinoamage8ag, mi ii ke tibakonigodj apite ponaki8anig. 
19 Nidadam ka pidjinijaojidj nigi Sidamag 8in tibina8e adi ke 
ikido8an acitc Segonen ke kikinoamageian. Ka8in dac nin tibina8e 
ka odji anim8eian. 5 Nikikendan Segonenigotc ka anoni8edj Kije 
Manido, mi ka odjimaganig kagige pimadiziSini. Midac oo8e ka 
ikido8an, mi iidi maia Nidadam kagi inanonijidj kidji ikido8an,” ki 
ikido Jesos. 


Jesos okizisibadjizidenan okikinoamaganan 


1 3 ¡Aja kegat Coda8inni Kitci Magocani8anoban. Jesos 
okikendanaban aja e ani odjitcisenig kidji nagadag oo8e 

akini kidji koki nda Sabamadjin Odadaman. Kabena ogi sagian 

inie ooma akig Sinikag ka iji tibendagozindjin, pinici kidji nibodj. 

2? Jesos acitc okikinoamaganan nibek8ebanig. Aja kitci 
madji manidon ogi minigogoban Judas, Simo Iskaniot (Iscariote) 
og8izisan,  kidji  mamijimadjin Jesosan.  3Jesos dac  8in 
Okikendanaban Kije Manidon egi minigodjin macka8izi8ini kakina 
kegoni kidji gi todag.  Okikendanaban Kije Manidokag e 
odjigobanen acitc kidji koki nda Sabamadjin. 

iMeg8adj dac taji Sisinibanig, Jesos ki pazig8i, acitc ki 
kitcikonae 8agidj odaiman ka kigickagin. Ogi odapinan dac 
pabagi8anicini, midac ki kitcipizo8age ii. 5 Ogi siginan dac nibini 
onaganikag, midac ogi madji kizisibadjizidenan okikinoamaganan, 
acitc ogi  kasizidenan e  abadjitodj ii  pabagi8sanicini ka 
kitcipizo8agepan. “E ani kizisibadjizidenadjin okikinoamaganan, 
kegapitc Simo Pienikag ka iji abindjin ogi oditan. Ogi igon dac: 
“Tebendjigean! Kin na kiga kizisibadjizidenijinan?” 

“Jesos ogi nak8e8ajian: “Ka8in kikikendasin nogom adi e 
todaonan. Nage dac kiga nisidotan,” ogi inan. 

8 Pienan dac ogi igon:  “KaSin!  KaSin Sikad kiga 
kizisibadjizidenijisi!” 

Jesos ogi nak8e8ajian: “Kicpin ega kizisibadjizideninan, ka8in 
8ikad mina8adj kiga 8idjiojisi.” 

9 Simo Pien dac ogi inan: “Tebendjigean! Ka8in eta nizidan! 
Ninidjin acitc! Nictig8an acitc!” 

10 Jesos dac ogi inan:  “Aa8e ka ick&a kabacimodj, 
ka8in mamakadj mina8adj kidji kizisibandizodj, mi eta kidji 
kizisibadjizidedj. Aja mega mizi8e paiekizi.  Kina8a dac 
kipaiekizim, pekic dac pejig e tacieg ka8in paiekizisi,” ki ikido. 
11 Jesos mega aja okikendanaban ageneniSan ke mamijimigodjin. Mi 
8edji ki ikidodj: “Pejig e tacieg ka8in paiekizisi.” 

12 Apitc ka ick8a kizisibadjizidenadjin okikinoamaganan, Jesos 
ki koki pitcikonae acitc ki nda koki abi 8isiniSaganikag. Midac ogi 
inan: “Kinisidotana8a na adi ka todaonagok? 13 “KikinoamageSinni' 
kidijinikanijim acitc ‘Ka Tibeniminak.” K38aiak sa kidikidom, 
teb8e mega ii. “Kigi kizisibadjizideninom, nin “Kikinoamage8inni' 
acitc “Ka Tibeniminak' ka apitenimijieg. Midac kekina8a pepejig 
e tacieg kida kizisibadjizidenidim. “Kigi Sabadainom adi ke 
todameg, kidji gi todameg kekina8a malagotc kagi iji todaonagok. 
16 Teb8e ki8idamonom, anokitageSinni ka8in na8adj apitendagozisi 
apitc8in okackaman, acitc aa ka pidjinijaBaganiSidj ka8in na8ad)] 
apitendagozisi apitc8in aa ka pidjinijaogodjin. “Aja dac egi 
kikendameg o008e, kiga caSendagozim kicpin teb8e todameg 
00.” 


18 “Ka8in kakina e tacieg kimikomisinonom. Nikikenimag 1gi8e 
ka onabamag8a. Panima dac ki ijiSebag Kije Manido Omazinaigan 
ka 1ji Sidamagemaganig: 

“Aa ka Sidji Sisinimijidj niga mamijimig.' Psaume ¿41.10(9) 
19 Ab8amaci iji8ebag kiSidamonom, midac apite ijiSebag kidji 
teb8etameg e alaa8ian aa agiag apanigotc mojag kagi tedj. 2? Teb8e 
nimino todag. Acitc aa8e ka mino todaojidj, omino todagan ke8in 
ini8e kagi pidjinijaojindjin,” ki ikido Jesos. 
Jesos 8idamage kidji mamijimagani8Sid] 
(Inabin acitc Matio 26.20-25; Mak 14.17-21; Lok 22.21-23) 


21 Ka ick8a ikidodj ii, Jesos ki kitci migockadendam acitc ki 
tibadjimo: “Teb8e ki8idamonom, pejig oo e tacieg niga mamijimig.” 

22 Kikinoamaganag dac kijigabamidibanig pepejig e taci8adj, 
k8ina8i inendamobanig. K8ag8edjimidizo8ag aSenenisan ka 
mikomandjin. Pejig dac Jesos okikinoamaganan, ini8e ka 
kitci sagiapanin, opimena Jesosikag iji tenigoban. Simo 
Pien dac 8eSebik8ebanio, e anonadjin ini kikinoamaganan kidji 
k8ag8edjimandjin Jesosan a8eneni8an ka mikomandjin. 


25Midac aa kikinoamagan ki ijik8eni Jesosikag acitc ogi 
k8ag8edjiman: “Tebendjigean! A8enen aa ka mikomadj?” 

6 Jesos ogi nak8e8ajian: “Niga kidagamina nipak8ejiganim. 
Aa dac ke minag, mi aa ke mamijimijidj.” Jesos dac ogi 
odapinan pak8ejiganan acitc ogi kidagaminan, midac ogi minan 
Judasan, Simo Iskaniot (Iscariote) og8izisan. ?Apitc Judas 
kagi minaganisigobanen pak8ejiganan, teci8ag madji manidon 
ogi pidigeckagon. Jesos dac ogi inan Judasan: “Sibadj ijitan 
enendagozian kidji todaman.” *Ka8in pejig igiSe ka teSapan 
Sisinidaganikag ododji nisidotasina8a Segonen 8edji ikidonipanin 
ii. “Judas mega okanaSenimagoban conian. Midac nandam 
ki inendamog Jesos egi 8idamaS8adjin Judasan kidji nda 
odapinamindjin Segoneni ke nodesenig kidji gi magocani8anig, 
kek8an kidji nda minandjin ka kidimagizindjin conian. 

30 Judas dac ogi odapinan ini pak8ejiganan acitc teci8ag ki 
sagaam. Aja tibikanoban. 


Jesos migi8e ocki inakonige8ini 


31 Apitc Judas ka ick8a sagaag, Jesos ki ikido: “Nogom 
aja kada nag8ani Aa Ka pi Anicinabe8iidizodj odicpendagozi8in. 
Aja dac 8inikag kada odji nag8ani epitci icpendagozidj Kije 
Manido. *Acitc dac kicpin 8inikag odji nag8anig epitci 
icpendagozidj Kije Manido, midac ke8in Kije Manido oga minan 
Ka pi Anicinabe8iidizondjin kidji kitci icpendagozindjin. Misa 
aja peconag8ani kidji ijisenig. 33Kina8a nidabinodjijimag ka 
kitci ineniminagok! Kain aja kin8ej kiga Sidjiosinonom. Kiga 
nanada Sabamijim. Ka Sidama8ag8a Coda8innig ka niganizi8adj, 
nogom kekina8a ki8idamonom, kaSin kiga kackitosina8a kidji 
pijaleg adi ke ijaian. 3t0cki inakonigesin dac kimininom, 
kidji  sagiidieg pepejig e tacieg.  Panima kida sagiidim 
tabickotc kagi iji sagiinagok. 35Midac kicpin sagiidieg pepejig 
e tacieg, kakina aSiag oga odji kikendan e nosoneojieg,” ogi 
inan. 

Jesos onigani Sidama8an Simo Pienan kidji kagina8ickindjin 
(Inabin acitc Matio 26.31-35; Mak 14.27-31; Lok 22.31-34) 


36 Simo Pien ogi k8ag8edjiman Jesosan: “Tebendjigean! Adi 
ejaian?” | 

Jesos dac ogi nak8e8ajian: “Ka8in kigagi nosoneojisim nogom 
adi ejaian. Pekic sa nage kiga nosoneojim.” 

37Pien dac ogi inan: “Tebendjigean! Adi dac 8in ii ke 
odji ega ki nosoneonan nogom? Nidick8ata kidji pagidendaman 
nipimadizi8in kin odji.” | 

38 Jesos ogi nak8e8ajian:  “Ieb8e na kidick8ata kidji 
pagidendaman kipimadizi8in nin odji? Teb8e ki8idamon, ab8amaci 
nabe pakaak8an nodagozidj, aja nisinanaj kigagi odji ikidonan ega e 
kikenimijian,” ogi inan. 

Jesos mi 8aa mikana Kije Manidokag ka inijimog 

1 4 ! Jesos ogi inan okikinoamaganan: “Ka8in animendakegon. 

Teb8etaok Kije Manido acitc kenin teb8etaocik. ? Nidija adi 
e tedj Nidadam. lima dac ka tedj, kitci magi taSate mane aJiagog 
kidji iji tajike8Sadj. Kicpin ega teb8emagagiban, kida Sidamonom. 
Kiga ojitamonom taji ke iji tajikeieg. 3 Apitc ick8a ojito8an taji ke 
iji tajikeieg, kiga pi nadjiSininom. Midac taji ke telan, mi acitc 
kekina8a ke teleg. *Kikikendana8a mikana kidji oditameg adi ke 
ijalan.” 

5 Toma (Thomas) dac ogi inan:  “Tebendjigean!  KaSin 
nikikendasinanan adi e ijaian. Adi dac ke odji kikendamag 
mikana?” 

6 Jesos ogi nak8e8ajian: “Misa nin mikana, nin teb8e$8in, 
nin pimadizi8in. Ninikag eta a8iag oga odji kackiton kidji ijadj 
Nidadamikag. 7 Kicpin kikenimijieg, mi ke odji kikenimeg Nidadam. 
Aja dac kikikenima8a, acitc kigi. SabamaSa.” 

8 Pilip (Philippe) ogi inan: “Tebendjigean! Sabadaicinam 
Kidadam, mi eta ii eji nda8endamag.” 

9 Jesos ogi nak8e8ajian: “Pilip! Kana maci kikikenimijisi? Aja 
8eckadj ki8idji tajikeminom. Aa ka Sabamijidj, aja ogi 8abaman 
Nidadaman. Adi dac 8edji ikido8an: “Babadaicinam Kidadam’? 
10 Kana kiteb8etasin e kigickaojidj Nidadam, acitc e kigickaĝag 
Nidadam? Kakina kegon kagi pi 8idamonagogiban ka8in nin eta 
enendaman ii 8edji ikido8aban. Nidadam nikigickaog, acitc kakina 

ejitalan, Sin sa ka ijitadj ii. 'Apitc ako ikido8an e kigickaojidj 
Nidadam, acitc e kigickaSag Nidadam, teb8etaocik ii e ikido8an. 
Kicpin ega kackito8eg kidji teb8etameg ii e ikido8an, teb8etamok 
sa e Sabadameg adi ejitaian. 1% Teb8e ki8idamonom, aaŝe eji 
tebSetaojidj, oga kackiton kidji ijitadj ke8in ka ijitagdag. Acitc 
naĝadj mane kada ijita apitc8in nin, nikoki ki8e mega Nidadamikag. 
l8Midac kakina kegon ke iji pagosendameg niSizonikag, mi ke 
todaman, kidji gi odji icpenimagani8idj Nidadam kagi pi ijitaian, 
nin Ogg8izisan. '*Kicpin dac kegon iji pagosenimijieg ni8izonikag, 
niga todan.” 


Mino Manido kada pidjinija8agani8i 


18 “Kicpin sagiijieg, kiga nosoneanaSa nikikinoamage8in. 
16 Niga k8ag8edjima Nidadam kodag agian kidji minigo8eg kidji 
SidokagoS8eg, apanigotc dac kiga 8idji tajikemigo8a. 1” Mi aa Mino 
Manido ka teb8edj e mikomadjin Kije Manidon adi ejinagozindjin. 
Igi8e dac a8iagog ega ke teb8etamo8adj, ka8in okackitosina8a kidji 
odapina8adjin opimadizi8inidakag. Ka8in mega okikenimasi8a8an, 
acitc kaSin onisida8ina8asidadan. Kina8a dac, kikikenima8a. 
Ki8idjiogo8a mega acitc kikigickago8a.” 

18 “Apite odji madjaian, ka8in kiga naganisinonom ega aŝiag 
e nagadjiigoSeg, tabickotc abinodjij ega ka onigiigodj kidji 
ijinagozieg. Niga koki pija. 1%Aja peconag8an igiSe ega ka 
teb8etamo8ad] ega mina8adj kidji Sabamiji8adj. KinaSa dac, 
kiga S8abamijim. E pimadizian, kekina8a kiga odji pimadizim. 
kigickaonagok, tabickotc kenin eji kigickaojieg.” 

21 “Aage ka odapinag nidikido8ini acitc ka nosoneag, mi aa8e 
Midac kenin, niga sagia acitc niga kikendamona e 8idji8ag,” ki ikido 
Jesos. 

220gl1 alamiigon dac ini Judasan, ka8in 8in aa Judas 
Iskaniot ka ijinikazodj. Ogi k8ag8edjimigon dac: “Tebendjigean! 
egonen ke odji kikendamonijiag e 8idjiojiag, ka8in dac igi8e kiga 
kikendamonasi8ag ega ke teb8etamoSadj?” 

“ Jesos ogi nak8e8ajian: “Aa8e ka sagiijidj, oga nosonean 
nikikinoamage8ini. Nidadaman dac oga sagiigon. Midac nin acitc 
Nidadam niga pi nazika8anan acitc niga Sidji tajikemanan. > Aa8e 
ega ka saglijidj, ka8in onosoneasin nikikinoamage8ini. Ka ininagok, 

ka8in nin eta ka inendamaban. Misa Nidadam nigi minig kidji 
ikido8ag, 8in ka pidjinijaojidj.” 

25 “Kigi 8idamonom oo meg8adj kiabadj e Sidjionagok. 76 Aa8e 
dac ke pi 8idokago8eg, Mino Manido aa, ke pidjinija8adjin Nidadam 
kidji nabickaojidj. Kakina kegoni kiga kikinoamago8a, acitc kiga 
mika8asomigo8a kakina kagi 8Sidamonagok.” 

27 “Nogom dac kiga  naganinom. Pekadendamo8in 
kinagadamonom, mi tabickotc nin eji pekadendaman kimininom 
kidji pekadendameg. Ka8in 8in ii8e pekadendamo8ini odaiasina8a 
igi8e ega ka teb8etamo8adj. Kaŝin dac animendakegon acitc 
ka8in kotadjikegon. Kigi nodaojim e ikido8an: 'Nimadja, anic 
dac niga koki pija.’ Kicpin teb8e sagilijieg, kiga min8endanada 
e ijaian Nidadamikag. Nidadam mega na8adj kitci apitendagozi 
apitc8in nin.  Nogom aja kigi Sidamonom ab8amaci kidji ijiSebag, 
midac kidji gi teb8etaojieg apitc ijiSebag.  Ka8in aja kin8ej kiga 
aiamiisinonom. Madji manido mega, 8in ka kackakanadjin asiagon 
ooma akig ega ka teb8etaojindjin, aja kada tag8icin. KaSin Sin 
okackitosin kidji tibenimijidj, *Lanic dac panima niga Sabadaag 
agiagog ooma akikag e sagiag Nidadam, acitc e todam8ag ka 
inanonijidj.” 

“A 8isa dac, madjadan,” ki ikido Jesos. 

Jesos maia cominici8atig ijinagozi 


1 5 | Jesos ogi inan okikinoamaganan: “Nin maia cominici8atig 

mi ejinagozian, acitc Nidadam 8in ka nta8igitodj ijinagozi. 
2Kakina omanibidonan kibisatigon ega ka mini8sanigin aase 
ka nta8igitodjin cominici8atigon. HKakina dac ka mini8anigin 
o8aSejitonan. Midac kada paiekaniSan, asacamej kidji gi 
minogindjin cominican. Mi iidi e toda8adjin Nidadam a8iagon ka 
tibenimimagin. 3 Aja kipaiekizim egi pi kikinoamaonagok. *Kabena 
8idjiocik, midac kiga 8idjionom. Sadan ejisedj Sadik8anijic. Ka8in 
kadagi mini8isi Bin eta, ega kitiganikag iji madjigidj. Midac 
pejig8an kekina8a, mi ke ijiseieg kicpin ega 8idjiojieg.” 

5“Kitigan  nidijinagozinan,  kina8a dac  Sadik8anijican 
kidijinagozim iima kitiganikag. Aa aSiag kabena ka 8idjiojid] 
acitc ka 8idji8ag, mi tabickotc 8adik8anijic ka kitci mini8ag ke 
ijinagozidj. Ka8in mega mino kegonan kigagi todasina8a, kicpin 
ega 8idjiojieg. ĉAa ega ka 8idjiojidj, mi maia kibisatig ega ka 
min8acig ke toda8agani8idj. Ini kibisatigon kada Sebinigade8an, 

midac ke iji pategin. Kada ma8adjitcigadedan acitc kada 
madjocteSebinigade8an.” 

"“Kicpin dac 8idjiojieg acitc nosoneameg ka ikido8an, 
Segonenigotc pagosenimeg Kije Manido, kiga minigo8a. *Kicpin 
kitci mane iji mino todameg, iidi e iji 8abadai8eieg e nosoneojieg, mi 
ke odji icpenimagani8idj Nidadam.” 
dac 8idji tajikemicik, apanigote kidji odisigo8eg nisagliSe8in. 
10 Kicpin nosoneameg ka ikido8an, apanigotc kiga odisigona8a 
nisagiiSesin,  tabickotc nin ka  nosoneamanin  Nidadam 
odikido8inan, midac apanigotc nidodisigo8an osagii8e8in.” 

1 “Kigi Sidamonom o008e, kidji iji kitci modjigendameg, 
tabickotc nin ka iji kitci modjigendaman. Kinada8eniminom 
miziSe kidji modjigendameg. *Mi oo e S8idamonagok panima 
kidji todamegoban. Sagiidiok kakina pepejig e tacieg, tabickote 
eji saglinagok. 1% Aage ka pagidendag opimadizi8in o8idjidaganan 
odji, ka8in okackitosin a8acamej kidji Sabadai8edj adi epitci kitci 
sagladjin. !*Kina8Sa sa ni8idjidaganag kidapiteniminom, kicpin 
todameg adi e ikido8an. *Ka8in mina8adj] anokitageSinnig kiga 
jjinikanisinonom. Anokitage8inni mega ka8in teb8e okikendasin adi 
enendamindjin okackaman. Ni8idjiSaganag dac kidijinikaninom, egi 
kikinoamaonagok kakina ka 8idamaojidj Nidadam. **Ka8in kina8a 
paba ijaieg, kitci mane kidji mino todameg. Ini dac mino kegonan 
ke todameg kagige kada tag8anon. Kakina dac ke iji pagosenimeg 
Nidadam ni8izonikag, kiga minigo8a. '” Sagiidiok dac kakina pepejig 
e tacieg. Mi ka iji Sidamonagok kidji todameg.” 


Madjenimagani8i8ag Jesos acitc okikinoamaganan 


8 Jesos kiabadj ki ikido: “Apitc igi8e ka ana8enima8adjin 
Kije Manidon madjenimigo8eg, kikikendana8a nin nitam kagi 
madjenimijiSadj. * Kicpin kekina8a ana8enimegoban Kije Manido, 
igiĝe adiagog kidagi sagiigo8ag, tabickotc 8ina8a ka iji sagiidi8adj 
kakina pepejig e taci8adj. Kina8a dac, ka8in kidacidagimigosim 
igiŝe ka anaSenimaSadjin Kije Manidon. Kigi onabaminom 
mega ega kidji iji tibendagozieg Sina8akag. Midac ii 8edji 
madjenimigo8eg igi8e.” 

20 “KaSin Sanikekegon ka 8idamonagok: 'Anokitage8inni ka8in 
na8adj apitendagozisi apitc8in okackaman,” kigi ininom. Nandam 

aSiagog nigi nanekadjiigog, midac kekina8a kiga nanekadjiigom. 
Kodagiag dac ogi odapinana8a ka iji kikinoamageian, midac acitc 
oga odapinana8a kekina8a ke iji kikinoamageieg. 21 E nosoneojieg, - 
mi ke odji nanekadjiigo8eg. Ka8in mega okikenimasi8a8an ini agian 
kagi pidjinijaojindjin.” 

22 “Kicpin ega ki pijaiaban, acitc ega ki aiamiag8aban, ka8in 
kadagi ikidonani8asiniban egi patadigadj. Nogom dac kaSin 
okackitosina8a kidji ajideSeSadj] egi patadi8adj. 2 A8enenigotc 
madjenimijidj, omadjeniman acitc Nidadaman. * Ega 8ikad kodag 
a8iag kagi ijitcigedj, nigi pi ijitcige. Kicpin ega iidi ki ijitcigeiaban, 
ka8in kadagi ikidonani8asiniban egi patadi8adj. Aja nogom ogi 
8abadana8a ka pi ijitcigelan, misa8adj dac nimadjenimigog acitc 
Nidadaman omadjenima8an. “Midac iidi ka ijiSebag ii kagi 
mazinadenig Coda8innig odinakonigesiniSakag: 

“Anicagotc nigi madjenimigog.,' Psaume 35.19; 69.5(4) 
mazinadeni.” 

26 “Apitc ijailan Nidadamikag, niga pidjinija8a kina8akag aa8e 
ke pi 8idokago8eg. Mi aa Mino Manido, Nidadamikag ka odjidj, ka 
teb8edj e mikomadjin Kije Manidon adi ejinagozindjin. Apitc dac pi 
tag8icig, niga mikomig. 2 Kekina8a kiga mikomijim. Kigi 8idjiojim 
mega ka ako madjitaian kidji kikinoamageian.” 

1 6 ! “Kigi Sidamonom adi ke ijiSebag ega kidji poni 

teb8etameg apite  ijiSebag. ¿Kiga sagidjinijaogom 
Coda8inni aiamiemigidamikag. Kada ijise kidji nisigo8eg, 
midac “Nidanokita8anan Kije Manido” kada inendamog igi8e ka 
nisigo8eg. 3 Mi ke todamo8adj, ka8in mega ododji kikenimasi8a8an 
Nidadaman, ka8in kek8an nin nigi kikenimigosi. *Nogom dac 
ki8idamonom ii. Midac apitc odjitcisenig ii kidji todamo8adj, kiga 
mikaSim egi Sidamonagok ii.” 


Jesos omikoman Mino Manidon 


“Ka8in oo kidodji 8idamaosinonom apitc nitam ka madjitaieg 
kidji nosoneojieg, kipaba 8idjionaSaban mega. *Nogom dac 
nimadja, ninada 8abama aa8e kagi pidjinijaojidj. KaS8in dac 
8a8adj pejig e tacieg kik8ag8edjimijisim: “Adi ejaian?? 6Kikitci 
kackendana8adok dac egi 8idamonagok kidji madjaian. ”'Teb8e 
kididamonom, na8adj kiga mino ijiSebizim kicpin madjaian. 
Kicpin mega ega madjaian, aade ke pi Sidokago8eg ka8in kada 
pi tag8icisi. Kicpin dac madjaian niga pidjinija8a kina8akag. 

8 Midac apitc tag8icig, oga kikendamonan a8siagon ooma akig e 
patado8inni8indjin, acitc oga inan asian e k8aiak8abamijindjin 
Kije Manidon, acitc kidji pi tibakonigendjin Kije Manidon. ° Oga 
kikendamonan e patado8inni8indjin, egi ana8etamindjin kidji 
teb8etaojindjin. Oga inan e k8aiak8abamijindjin Kije Manidon, 
Nidadamikag mega nidija acitc ka8in mina8adj kiga 8abamijisim. 
11 Ọga inan kidji tibakonagani8indjin Kije Manidon, madji manido 
mega aja ki tibakonaganiél, Sin ka kackakanadjin asiagon ooma 
akig ega e teb8etaojindjin.” 


12 “Kiabadj manedon kegonan e 8i Sidamonagok, anic des 
ka8in kikackitosina8a kidji nisidotamegon nogom. !3Apitc dac 
pijadij Mino Manido ka teb8edj e mikomadjin Kije Manidon 
adi ejinagozindjin, kiga kikendamonigo8a kakina teb8e8ini Kije 
Manidokag ka odjimaganig. Ka8in 8inikag kada odjimagasini ke 
ikidodj. Misa kiga 8idamagom ka iji nodag acitc adi ke pi ijiSebag. 
l14Niga ndotaog ekido8an, 8in dac kiga kikendamonigo8a. Kiga 
Sabadaigo8a dac epitci icpendagozian. %%Kakina mega kegonan 
Nidadam ka aiagin, mi kenin nitibendanan. Midac ii 8edji ikido8an 
Mino Manido kidji Sidamago8eg adi ka ikido8an.” 


Kiga kackendana8a, nage dac kiga min8endana8a 


16 Jesos kiabadj ki ikido: “Peconag8an aja ega kidji Sabamijieg, 
midac ka8in kin8ej mina8adj kiga koki 8abamijim,” ogi inan. 

17Nandam dac Jesos okikinoamaganan ki k8ag8edjimidi8an: 
“Adi dac 8a ikidomaganig ii ka ikidodj: “Peconag8an aja ega kidji 
Sabamijieg, midac ka8in kin8ej mina8adj kiga koki 8abamijim””? 
Acitc dac ki ikido: “'Nidadamikag mega nidija.? 18 Adi 8a 
ikidomaganig 'Peconag8an aja” acitc “Ka8in kin8ej' ka ikidodj? 
Ka8in ninisidotasinanan adi 8a ikidodj,” ki ikido8an. 

19 Jesos ogi kikendan kegoni e 8i k8ag8edjimagani8idj, midac 
ogi inan: “Kigi Sidamonom: 'Peconag8an aja ega kidji Sabamijieg, 
midac kaS8in kin8ej mina8adj kiga koki Sabamijim.? Mi na ii 
ka iji k8ag8edjimidieg? 20 Teb8e .kiSidamonom, kiga maS8im acitc 
kiga kackendanaSa, igiSe dac ka ana8enima8adjin Kije Manidon 
kada modjigendamog. Kina8a pinama kiga kackendana8a. Midac 
mina8adj kiga poni kackendana8a, kiga kitci min8endanaSa. 
2l adan ik8e e 8i akozidj kidji otcidjicimidj. Kitci sanagendam, 
okikendan mega aja e odjitcisenig kidji kodagitodj. Apitc dac 
nta8igindjin otcidjiciman, kakina Sanike ka iji kodagitodj. Kitci 

modjigendam mega egi nta8igindjin otcidjiciman. ??Misa dac 
pejig8an kekina8a kikackendana8a nogom. Kiga modjigendanaga 
dac apitc mina8adj koki S8abamijieg. Ka8in dac a8iag kigagi 
makamigosi8a kimodjigendamo8ini8a.” 

23 “Ti dac apitc, ka8in mamakadj kegon kiga k8ag8edjimijisim. 
Teb8e kiSidamonom, kakina kegoni ke pagosenimeg Nidadam 
ni8izonikag, kiga minigo8a.  ”Ka8in maci kegoni kidodji 
pagosenimasidada  ni8izonikag. Pagosenimeg,  midac kiga 
odisigona8a, ka8in dac kegon kiga nodesesim ke iji modjigendameg.” 


Jesos odinan okikinoamaganan kidji sogideendjin 


25 “Kakina ii kigi Sidamonom e abadjito8anin adisokanan. 
Kada ijise dac kiabadj kidji aiamiinagok ega e abadjito8anin ini. 
Midac maia kiga alamiinom e mikomag Nidadam. li apitc, kiga 
pagosenimasa Nidadam ni8izonikag. Ka8in dac nidikidosi nin 
kidji pagosenimag kina8a odji. ?”8in mega Nidadam kisagiigo8a. 
Kikikenimigo8a e sagiijieg acitc e teb8etameg Kije Manidokag e 
odjian.  Teb8e Nidadamikag nigi pi odji, ooma akikag egi pijaian. 
Nogom dac nimadja kidji koki nda Sabamag Nidadam,” ki ikido 
Jesos. 


220Okikinoamaganan dac ogi igon: “Aja dac SeSenda 
ninisidotananan, ega e abadjitoŝanin adisokanan kidji anim8ean. 
30 Nikikendananan nogom kakina kin kegon e kikendaman. Kicpin 
a8iag 81 kikendag kegoni, kaSin mamakadj kada k8ag8ed8esi. Aja 
mega kikikendan adi kagi iji onendag kidji k8ag8edjimik. Mi 8edji 
iji teb8etamag Kije Manidokag e odjian,” ogi igon. 

3l Jesos ogi nak8eSajian:  “Ieb8e na ii ka  ¡ikido8eg 
“Niteb8etananan”? 3? Aja pecodj kada ijise kakina pepejig e tacieg 
kidji ojimoSeg. Kiga kiSem kimigiSamigakag. Kiga naganijim nin 
eta. Ka8in dac pekic teb8e nin eta niga tesi, kabena mega Nidadam 
ni8idji8a. 99 Mi oo kagi iji Sidamonagok, kidji gi pekadendameg eji 
8idjiojieg. Ooma akikag kiga kodagitom. Anic dac sogideeok! Aja 
kakina kegon ooma akig nigi cagodjiton,” ki ikido Jesos. 


Jesos odaiamietamagan ini8e ka nosoneogodjin 


1 T i Ka ick8a alamiadjin okikinoamaganan, Jesos ki icpanabi 

acitc ki alamie: “Nidadam! Aja odjitcise nogom. Nin sa 
Kig8izis. Sabadai8en epitci icpendagozian nin, midac nintam kidji 
gi odji 8abadaiSeian epitci icpendagozian kin. ?Aja mega kigi 

minijinan kidji tibenimag8a kakina a8iagog, kidji gi minag8a kagige 
pimadizi8ini, kakina ka taci8adj kagi minijian. ¿Kicpin kikenimik8a, 
kin eta Sedjida maia Kije Manido, acitc kicpin kikenimiji8adj, 
nin Jesos Christ kagi pidjinijaojian, kagige kada odji pimadizi8ag. 
iOoma akig nigi Sabadai8e epitci kitci icpendagozian kin. Kakina 
nigi todan adi kagi inanonijian. ¿Nidadam! Ab8amaci tag8agiban 
aki, nigi kitci icpendagozinan e 8idjiojian. Minicin dac nogom 
mina8adj kidji iji kitci icpendagozian e 8idjiojian.” 

6 “Igi8e kagi minijian ooma akig, nigi kikendamonag 
aSeneniSian kin. Kinikag iji tibendagozibanig, midac kigi minijinan 
igi aSiagog. Ogi todana8a dac kagi S8idama8ad8a kidji ijita8dadj. 
"“Nogom dac okikendana8a teb8e kinikag e odjimagagin kakina 
kegonan kagi minijian. $Nigi 8idama8ag mega kagi inanonijian 
kidji tibadjimo8an, midac ogi teb8etana8a. Nikikenimigog ketcinadj 
teb8e kinikag egi pi odjian, acitc teb8etamog egi pidjinijaojian.” 

° “Nidalamietama8ag dac  ogo8eni8ag. Kasin Sin 
nidalamietama8asig igi8enidag ega ka teb8SetamoS8adj. Anic 
dac nidaiamietama8ag igi8eni8ag kagi minijian, kitibenimag mega. 
10 Kakina igiSe ka tibenimag8a, kin acitc kitibenimag. Kakina 
igiSe ka tibenimad8a, nin acitc nitibenimag. Ogo8eni8ag dac ka 
tibenimad8a, Sabadai8e8gag epitci icpendagozian nin. +! Nogom 
niga nagadan aki, kinikag nipija. Sina8a dac kiabadj akikag kada 
teSag. Nidadam! MaS8adji kikitcit8a8izinan! Nagadjiik, ki8izon 
e abadjito8an, kidji gi pejig8eiendagozi8adj, tabickotc kin acitc 
nin ka iji pejig8eiendagoziak. Kitci macka8izimagan ki8izon kidji 
gi nagadjiad8a, mi ii Sizon kagi minijian kidji iji mackaSizian. 
12 Meg8adj ka 8idjiSag8a, ninagadjiabanig, kiSizon kagi minijian 
e abadjitosan. Pejig dac eta ka taci8adj ki 8anicin, mi aa8e 
kagi inendagozidj kidji S8anicig. Kitci Mazinaiganikag ki nigani 
mazinadeni kidji 8anicig, midac ii kagi 1ji8ebizidj.” 

13 “Nogom dac nipija kinikag. Nidikidonan dac ono kegonan 
ooma akikag kiabadj e telan, mizi8e kidji gi modjigendamo8adj 
kesina8a, tabickotc nin epitci modjigendaman. '*Nigi 8idama8ag 
kagi iji inanonijian kidji tibadjimo8an. Ogi odji madjenimigo8an 
dac iniSe ka anaSenimik8a, ka8in mega iji acidagimagani8isiSag 
8ima8akag, tabickotc nin ega ka iji acidagimigo8an. 1 Ka8in 
kipagosenimisinon kidji madjiSinad8a ega kidji pimadizi8adj 
ooma akikag. Tiegodj kidiji pagosenimin kidji nagadjiad8a 
ega kegoni kidji todago8adjin ini madji manidon. '*Ka8in iji 


JOHN 17,18 339 


acidagimagani8isi8ag 8ina8akag ka anaSenimik8a, tabickotc nin ega 
ka iji acidagimigo8an.” | 

17“Kin eta kidji tibenimad8a iji todan,  kiteb8e8in 
e abadjitoBan. Mi sa il teb8edin kidikido8in. Kigi 
pidjinijaojinan kidji tibadjimo8an min8adjimo8in aSiagokag ooma 
akig. Midac pejig8an nigi ijinijadag ke8ina8a kidji tibadjimo8adj 
min8adjimo8ini adiagokag ooma akig. 1? Nipagidenimidizonan kin 
eta kidji tibenimijian, 8ina8a odji. Mizi8e kin eta kidji gi 
tibenimad8a 8edji todaman.” 

20 “Ka8in 8ina8a eta nidailamietamaSasi8ag. Nidalamietama8ag 
acitc kakina ini8e ke nodago8adjin, midac kidji odji teb8etaojindjin. 
21Nidaiamietamagdag dac kakina ka teb8etamoS8adj], kidji gi 
pejig8eiendagozi8adj. Nidadam!  Nidaiamietama8ag kidji gi 
kigicka8agid8a, tabickotc kin ka iji kigickaojian acitc nin 
ka iji  kigickaonan, kakina aSiagog ooma akig kidji gi 
teb8etamo8adj teb8e egi pidjinijaojian. Kin kigi minijinan kidji 
icpendagozian. Mi pejig8an nigi minag kidji icpendagozi8adj, 
mama8i kidji gi pejig8eiendagozi8adj, tabickotc kin acitc nin ka 
iji pejig8eiendagoziak. Nin ni8idjiSag, acitc kin ki8idjiojinan. 
Nidaiamietama8ag dac maiagotc kidji pejig8eiendagoziSadj. Midac 
a8iagog ooma akig kidji kikendamo8adj egi pidjinijaojian, acitc 
kidji kikendamo8adj e sagiad8a maia pejig8an ka iji sagiijian.” 

24 “Nidadam! Igi8e kagi minijian, ninada8endan ka iji telan 
ke8Sina8a kidji te8adj, mi kidji Sabamiji8adj epitci icpendagozi8ag. 
Kigi minijinan kidji iji icpendagozian, egi sagiijian ab8amaci 
ojitcigadeg oo aki. WNidadam! Kikitci k8aiakozinan! Igi8e ega 
ka teb8etamo8ad] ka8in kikikenimigosig. Nin dac kikikenimin. 
Ogo8eni8ag dac ka teb8etamo8adj, kikikenimigog egi pidjinijaojian. 
26 Nigi kikendamonag adi ejinagozian kin, acitc mi kiabadj ke 
kikendamonag8a. Midac pejig8an kagi iji sagiijian, keSina8a kodag 
a8iagon kidji sagia8adjin. Acitc dac nin niga 8idjiSag.” Mi ka 
ikidodj Jesos e taji ailamied). 


Takonagani8i Jesos 
(Inabin acitc Matio 26.47-56; Mak 14.43-50; Lok 22.47-53) 
1 8 IKa ick8a aiamiedj, Jesos acitc okikinoamaganan ki 
sagaamog, k8ekagam Sedinon (Cédron) sibi e ija8ad). 
Tag8anoban iima kitigan aki, mi iima ka ijaSadj Jesos 
acitc okikinoamaganan. ?Judas, .8in ka mamijimadjin Jesosan, 

okikendanagoban ke8in 1i8e kitigan akini. Jesos mega acitc 
okikinoamaganan mojag ki ija8agoban iima. 3 Judas dac ki ija iima 
kitigan akikag, cimaganican ogi 8idji8agoban acitc nandam naben 
ka kanaSendaminigobanen kitci aiamiemigiamini. IniSeni8an dac 
naben, mi igi Coda8inni kitci aiamie ogimag acitc Coda8innig 
Sasakonendamaganan otakonana8agoban acitc pajibaiganatigon. 
*+ Jesos ogi nda nagicka8an, e kikendamogobanen adi ke iji8Sebizidj. 
Midac ogi k8ag8edjiman: “A8enen ka nanada Sabameg?” 


> “Jesos, Nazaret ka odjidj,” ogi iji nak8e8ajiigon. 
Jesos dac ki ikido: “Nin mada Jesos.” 


Judas dac, 8in ka mamijimadjin Jesosan, tajigaba8iban 
ke8in ka iji okogaba8inipanin cimaganican acitc ini naben ka 
kana8endaminipanin kitci aiamiemigi8amini. “Apitc dac Jesos ka 
inadjin: “Nin mada Jesos,” ki ajecka8ag acitc motakamig ki 
pagicinog. 'Mina8adj dac Jesos ogi k8ag8edjiman: “AS8enen ka 
nanada Sabameg?” 

Ki ikido8ag dac: “Jesos, Nazaret ka odjidj.” 


8 Jesos dac ogi nak8e8ajian: “Aja kigi Sidamonom nin mada 
Jesos. Kicpin dac nin ka nanada Sabamijieg, pagidinikog ogo ka 
Sidji8ag8a kidji madja8adj.” * Midac kidji ijiSebanig Jesos oo kagi 
ikidogobanen: “Nidadam! Igi8e ka minijian kaSin iaga pejig e 
taci8adj] nidodji 8aniasi.” 

Simo Pien odaianaban kitci mokomani. Ogi sagidjibidon, 
midac ogi pakitesan Coda8inni aiamie ogiman ma8adji ka 
niganizindjin odanodagani, acitc ogi kickita8age8eba8an ka 
iji okitcinikindjin inekena. Malkos (Malchus) ijinikazoban aa 
anodagan. '!Jesos dac ogi inan Pienan: “Koki pinaan ii kikitci 
mokoman. Kidinendan na ega kidji animizian Nidadam ka iji 
ndasenimijidj?” 


Annasikag ijiSinagani8i Jesos 


'2Cimaganicag  acitc  ocimaganici ogimamisan  acitc 
CodasSinnig ka kanaSendamo8agobanen kitci aiamiemigi8amini 
ogi naSadjibinaSan Jesosan acitc ogi mag8apinadan. “Nitam 
dac ogi ijiSina8an Annasikag (Anne). Mi aa Kaiapas (Caïphe) 
ojicejibanin, ii apitc Coda8inni aiamie ogima8igoban ma8adji 
ka niganizigobanen S8aa Kaiapas. '8in dac Kaiapas kagi 

Sidama8agobanen Coda8innin ka niganizindjin oo: “Na8adj kada 
minose pejig eta a8iag nibopan kakina Coda8innig od]i.” 


Pien kagina8icki 
(Inabin acitc Matio 26.69-70; Mak 14.66-68; Lok 22.55-57) 

15 Simo Pien acitc pejig kodag kikinoamagan ogi nosonesadan 
Jesosan. Aa kikinoamagan Coda8inni alamie ogiman maS8adji 
ka niganizindjin okikenimigobanin. Apitc dac ka tag8icino8ad) 
aiamie ogiman ma8adji ka niganizindjin omigiSaminikag, ke8in ki 
pidigeako aa kodag kikinoamagan. !6 Pien dac ag8adjik ki tajigabasi 
opimena ick8ademikag. Aa dac kikinoamagan aiamie ogiman ka 
niganizindjin ka kikenimigopanin ki pi koki sagaam. Ogi alamian 
anodaganik8e8an ka kanaSendamindjin ick8ademini. Midac ogi iji 
pidigean Pienan. " Aa dac anodaganik8e ogi inan Pienan: “Kana 
kekin pejig okikinoamaganan aa nabe?” 

Pien dac ogi nak8e8ajian: “Kasin.” 

18 Anokitage8innig acitc igi nabeg ka kanaSendamo8agobanen 
kitci aiamiemigiSamini ki poda8e8ag kidji aSazo8adj, osa mega kitci 
takaianiban. Pien dac ke8in iima ki nda a8azo. 


Coda8inni aiamie ogiman ma8adji ka niganizindjin 
otibakonigon Jesos 
(Inabin acitc Matio 26.59-66; Mak 14.55-64; Lok 22.66-11) 


19 Meg8adj dac ii, Coda8inni aiamie ogima  ma8adji 
ka niganizidj ogi k8ag8edjiman Jesosan:  “A8Senenidag igi 
kikikinoamaganag? Segonen kekinoamagean?” Jesos dac ogi 
nak8e8ajian: “Kakina aSiagog nigi aiamiag kabena, Coda8inn1 
aiamiemigiSamikag acitc kitci aiamiemigidamikag. Nigi taji 
kikinoamage ka iji maSadjiididadj Coda8innig acitc ka8in Sikad 
nidodji kimodji anim8esi. ?! 8egonen dac 8edji k8ag8edjimijian ii8e? 
K8ag8edjimik kakina ka nodaoji8adj. Okikendana8a adi kagi iji 
kikinoamageian.” | 

2 Apitc Jesos ka ikidodj ii,  pejig ka  taci8adj ka 
kana8endamoS8agobanen kitci aiamiemigidamini ogi pasaba8an 
Jesosan. Ogi inan dac: “Mi na iidi e iji nak8e8ajiadj Coda8inn1 
aiamie ogima ma8adji ka niganizidj?” 

23 Jesos ogi nakSe8ajian: “Kicpin kegon kagi madji ikido8an, 
tibadjimon dac adi kagi iji madji ikido8an, kakina kidji nodaok8a. 
Kicpin dac k8aiak ki ikido8an, 8egonen Sedji pakiteojian*” 

14 Midac aa Annas (Anne) ogi madjinija8an Jesosan Kaiapas 
(Caïphe) ka iji tepan kidji ijiSinaganiSindjin, Sin Kaiapas 
CodaSinni aiamie ogimaSiban ma8adji ka niganizidj ii apite. 
Kiabadj dac mag8apinagani8iban Jesos. 


Pien mina8adj kagina8icki 
(Inabin acitc Matio 26.71-75; Mak 14.69-72; Lok 22.58-62) 
5Meg8adj dac ji, Pien: kiabadj taji a8azoban. Ki 
k8ag8edjimagani8i dac: “Kana kekin pejig okikinoamaganan aa 
nabe?” 

Pien dac ki ikido ega e teb8emaganig ii, e nak8e8ajiadjin: 
“Ka8in!” 

“Pejig CodaSinni aiamie ogima maSadji ka niganizidj 
odanodaganan, iji otcinademagani ini naben Pien kagi 
kickita8ageSeba8adjin. Ogi inan dac Pienan: “Kana iima kitigan 
akikag kigi 8abamisinon e 8idji8adj?” 

27 Pien mina8adj ki ikido ega e teb8emaganig ii. Maiagotc dac ii 
apitc nabe pakaak8an ki nodagozi. 


Pilatikag te Jesos 
` (Inabin acitc Matio 27.1-2,11-14; Mak 15.1-5; Lok 23.1-5) 


8 Jesos Kaiapasikag ki odji madjinagani8i, kitci ogima 
odogima8imigiSamikag kidji iji8inaganiSidj. Aja pidabinogoban. 
Coda8innig ka  niganizidadj ka8in  odji pidigesidag  kitci 
ogiman  odogima8SimigiSaminikag. Kasin mega kadagi 
paiekideeiendagozisidagoban kicpin iima iji pidige8agobanen, midac 
ka8in kadagi inendagozisidagoban kidji Coda8inni magoce8adj. 
22 Aa dac kitci ogima, Pilat ka ijinikazogobanen, ki pi sagaam. Ogi 
pi nazika8an Coda8innin ka niganizindjin acitc ogi inan: “Segonen 
eji anamenimeg Baa agiag?” 

“Ogi nak8e8ajiadan: “Kicpin ega ki panaagepan, kaSin kidagi 
pidamagosi.” 

3! Pilat dac ogi inan: “Koki odapinik kina8agotc tibina8e. 
Tibakonik adi e iji inakonigeieg.” 

Coda8innig ka niganizi8adj ogi  ina8an: “Ka8in 
nidinendagozisimin kidji tibakonagidj a8iag kidji nisagani8idj,” ki 
ikido8ag. *Midac kidji gi iji8ebanig Jesos ka ikidopan apitc ka 
mikodagiban adi ke iji nibodj. 

33 Pilat dac ki koki pidige odogimaS8imigidamikag, midac ogi 
nd8e8eman Jesosan. Ogi x8ag8edjiman dac: “Kin na Coda8innig 
odogimami8an?” 


34 Jesos ogi nak8e8ajian: “Kin na tibina8e kagi inendaman 
oo ka k8ag8ed8ean? Konigotc kodag aSiag kigi iji Sidamag e 
mikomijidj?” 

35 Pilat ogi nak8e8ajian:  “Ka8in Nicoda8inni8isi nin! 
Kidinakanezi8inag acitc kitci alamie ogimag kigi pidjinijaogog kidji 
tibakoninan. Adi dac ka inakamigizian?” 

36 Jesos ogi nak8e8ajian: “KaS8in ooma akikag odjimagasinon 
nidogima8i8in. Kicpin ooma akikag odjimagagiban nidogimadi8in, 
kadagi  migazobanig igiŝe ka  8SidjiSag8a. Ka8in  odagl 
pagidinasi8abanin Coda8innin ka niganizindjin kidji takonijindjin. 
Anic dac ka8in ooma akikag odjimagasinon nidogima8i8in.” 

37 Pilat dac ogi inan: “Kidogima8inan na dac?” 


Jesos ogi nak8e8ajian: “Kin ka ikido8an e ogimaŝian nin. 
Oo8e dac eta 8edji ki pijaian ooma akikag acitc 8edji ki nta8igian, 
teb8e8in kidji mikodaman. Igi8de ka nanada kikendamo8ad) 
teb8e8ini, onadotana8a adi e ikido8an.” 


38 Pilat dac ogi inan: “Segonen ii teb8e8in?” 


Kada nisagani8i Jesos 
(Inabin acitc Matio 27.15-31; Mak 15.6-20; Lok 23.13-25) 


Ka ick8a ikidodj ii, Pilat mina8adj ki sagaam kidji nda 
nagicka8adjin Coda8innin. Ogi inan dac: “Ka8in kegon nimikasin 
kidji gi panaagedj Saa nabe. 3E taso pibog meg8adj e Coda8inni 
Kitci Magocani8ag, pejig takonigan ki8ina8a kidji gi pagidinag, mi 
ii e todameg ako. A8enen dac ke pagidinag? Kinada8endana8a na 
kidji pagidinag kina8a ka Coda8inni8ieg kidogimami8a”” 

40 Midac ki madji pabibagi8ag: “Ka8in Sin! Barabbas aa 
ka 8i nda8enimagidj!” 8in Barabbas kimodi8Sinni8iban ka kitci 
sogendagozid). 

1 9 1 Pilat dac ki anoki kidji madjinagani8Sindjin Jesosan acitc 

kidji pajacte8agani8indjin. ? Cimaganicag dac minesatigoni 
ki apikage8ag, sizok8epizoni e ojito8adj, midac Jesos octig8anikag 
ka iji Sagidato8adj. Ogi pisikamodina8an e misk8eganig okonasini. 
3Ogi nazika8a8dan dac e papasabasa8apanin acitc e ina8adjin: 
“Kidanamikago, Coda8innig odogimami8an!” 

4Pilat kiabadj ki koki sagaam acitc kakina asian ogi inan: 
“Ndotamok, ooma niga pina ag8adjik kidji kikendameg ega e 
mikaman kidji gi panaagedj Saa nabe.” Jesos dac ki sagaam, 
ka minesatigo8anig sizok8epizoni e kigickag acitc ka misk8eganig 
opizika8agan. Pilat dac ki ikido: “Badan 8aa nabe!” 

6 Apitc dac Coda8inni kitci alamie ogimag acitc igi nabeg ka 
kana8endamo8agobanen kitci ailamiemigiSamini ka SabamaSadjin 
Jesosan, ki pabibagiSag: “Acidak8ao tcibaiatigokag! Acidak8ao 
tcibalatigokag|!” 

Pilat dac ogi inan: “Odapinik acitc acidak8aok kinaga 
tibina8e. Nin dac ka8in kegon nimikasin kidji gi iji panaagedj.” 

"Coda8innig dac ogi nak8e8ajiaĝŝan: “Inakonige8in 
nidaiananan, ikidomagan dac ii inakonigesin e inendagozidj 
kidji nibodj. Ki ikido mega Kije Manido Ogg8izisan e aiaa8idj.” 

8 Apitc Pilat ka nodag e ikidondjin, kiabadj a8acamej ki 
kitci segizi. %*Mina8adj] dac ki koki pidige odogimaSimigidamikag. 
Jesosan dac ogi k8ag8edjiman: “Adi Sedosean?” 

Ka8in dac Jesos ki nak8e8ajitagesi. 'Pilat dac ogi inan: 
“Kana ki8i nak8e8ajitaojisi? Kana kikikenimijisi kidji kackito8an 
kidji pagidininan konigotc kidji acidak8aonan”” 

1! Jesos ogi nak8e8ajian: “Ka8in kegon kida kackitosin kidji 
todaojian, kicpin ega ki iji minigo8aban Kije Manido, 8in icpimig ka 
tedj. Mi 8edji na8adj patadidj aa kagi 8alejimijidj egi pidji8inijidj 
ooma.” 

12 Midac ka nodag ii, Pilat onanada Sabadanaban kidji gi 
pagidinadjin. Coda8innig dac ki kitci pabibagisag:  “Kicpin 
pagidinadj aa a8lag, ka8in kimin8enimasi aa kitci ogima Sesar 
(César). A8enenigotc ka 8i ogima8iidizodj, odana8eniman ini kitci 
ogiman Sesar.” 

13 Apitc Pilat ka nodag e ikidondjin, ogi sagidjiSinan Jesosan. 
Pilat dac ki abi otesabi8aganikag adi ka iji tibakonigedj ako. 
Mi 8edi kagi iji 1iji8ebag, taji ka ijinikadjigadeg “Ka asini8Sag 
tesisagag.” Coda8inni dac ijigij8e8in, “Gabbata” ijinikadeban. 
141i apitc kegat abitakijiganogoban, Sabag kidji Coda8inni Kitci 
Magocani8agiban. Pilat dac ogi inan Coda8innin: “Mi Saa 
kidogimami8a.” 

15Ki pabibagi8ag dac: “Nici! Nici! Acidak8ao tcibaiatigokag!” 

Pilat dac ogi inan: “Niga acidak8a8a na kidogimami8a?” 

Coda8inni kitci alamie ogimag ogi nak8e8ajian: “Ka8in kodag 
ogima nidala8asi8anan, mi eta kitci ogima Sesar.” 

l6Midac Pilat ogi iji  pagidinan  Jesosan  kidji 
acidak8a8agani8indjin tcibalatigokag. 


Tcibaiatigokag acidak8a8dagani8i Jesos 
(Inabin acitc Matio 27.32-44; Mak 15.21-32; Lok 23.26-43) 


Jesos dac ki madjiSinagani8i. "Ki iji8Simagani8i ag8adjik 
odenakag, &in tibina8e e pimi8inadjin otcibaiatigoman. Ogi 
odjitcidinan dac 8edi “Tcibaictig8an” ka ijinikadeg, Coda8innig 
ogi acidak8a8dadan Jesosan tcibaiatigokag.  Nijin kodagiag 
a8iagog acitc ki acidak8a8agani8iSag keSina8a otcibaiatigomi8akag, 
midac  nasa8Sidj Jesos ka iji  padakicimaganisinigobanen 
otcibaiatigoman egi  acidak8aSagani8idj. Pilato ki  anoki 
kidji panaskak8eigadenig ojibiigani tcibaiatigokag. Midac kagi 
ojibiigadegobanen: “Mi Saa Jesos Nazaret ka odjidj, Coda8innig 
odogimamis8an.” | 

22 Taji Jesos kagi iji nisaganigigobanen peconag8aniban 
odenakag. Kitci mane dac Coda8innig ogi nabo8adana8a ii ka 

kitci alamie ogimag dac ogi inaSan Pilatan: “Ka8in kidagi ojibiasin 
“Coda8innig odogimamisgan.' Kidagi ojibian ‘Nin Coda8innig 
odogimami8an ki ikido Saa aSiag.'” 
22 Pilat ogi nak8e8ajian: “Ka ojibiaman ii mi ke ijinag8ag.” 
23 Apitc dac cimaganicag ka ick8a acidak8a8a8adjin Jesosan, 
ogi odapinanasan odaimini, acitc ki madinamadi8ag pepejig e 
taci8adj] eji nio8adj. Acitc dac ogi odapinana8a okonasini ega ka 
kackig8adenig e miziSeiganig icpimig pinici tabacic. Ki ikido8Sag 
dac igi cimaganicag: “Ka8in kiga pigobidosinanan oo okonas. 
K8ag8e mikosedan a8enen ke tibendag.” Midac kidji gi ijiSebag 
Kije Manido Omazinaiganikag ka ikidomaganig: 
“Ki madinamadi8ag nidaiman, 
acitc ki k8ag8e mikose8ag nikonasini.” Psaume 22.19(18) 
Mi ka todamo8adj cimaganicag. 
25 Jesos odjodjoman pecodj tajigaba8ibanin otcibaiatigomikag, 
acitc onocejan, acitc kodag ik8e Mani ka ijinikazogobanen, Sin aa 

Cimaganicag (19.23) 


Klopas okokomiman, acitc dac Mani Magdala. ?6Jesos dac ogi 
8abaman odjodjoman acitc ogi Sabaman ini pejig okikinoamaganan 
ka kitci sagiadjin. Midac ogi inan odjodjoman: “Nidjodjom! Mi Saa 
kig8izis.” 

27Mina8Sadj dac ogi inan okikinoamaganan: “Mi Saa 
kidjodjom.” Ick8a dac ii, aa kikinoamagan ogi kanaSeniman 
Jesosan odjodjomini omigi8amikag. 


Jesos nibo 
(Inabin acitc Matio 27.45-56; Mak 15.33-41; Lok 23.44-49) 


28 Jesos ogi kikendan aja kakina kegoni egi ijiSebanig. Ki 
ikido dac: “Nipag8anamonan.” Mi ka ikidodj maiagotc kidji ick8a 
1jiSebanig ka ojibiigadenig Kije Manidon Omazinaigan!i. 

2 Onagan dac ateban lima e kicponebig cominabo ka 
kitci Sisagagamig. Cimaganicag dac ogi kidagaminanasa ka 
opani8anig kasiigani. Ogi agodona8a kibisatigokag “isop” (hysope) 

ka ijinikazondjin, acitc ogi icpak8aama8a8an Jesosan. 30 Apitc dac 
kagi minik8edj, Jesos ki ikido: “Mi kakina egi ijiSebag.” Ki 
onijik8ese, midac ka iji ick8anamod). 


Cimaganic opajiba8an Jesosan 


3lTcibailatigogijiganogoban ii apitc, apitc ako meg8adj 
e  medoni  mikidamo8agobanen  kidji  Coda8inni  alamie 
kijiganig. lie dac apitc ka Coda8inni alamie  kijiganig 
ogi  kitci  apitendana8agoban  Coda8imnig. Ka8in dac 
onada8Senimasiga8abanin ¡nie kagi  nisagani8indjin  kidji 
tanagodjinindjin meg8adj e aiamie kijiganig.  Midac ka 
niganiziSadj Coda8innig ogi hkS8agS8edjimas8an Pilatan  kidji 
anokindjin kidji pokogadenagani8indjin Jesosan acitc kodagian kagi 
acidak8a8agani8indjin tcibaiatigokag, Sibadj kidji gi nibondjin, 
kidji gi nisakonaganisSindjin ab8amaci kidji aiamie kijiganig. 
-32Cimaganicag dac ki ija8ag kidji pokogade8a8adjin nijin kodagian 
ka 8idji acidak8a8agani8indjinm. 33 Apite dac ka odisa8adjin 
Jesosan, ogi SabamaSan aja egi nibondjin, kaSin dac ododji 
pokogade8asiSadan. 34Pejig dac cimaganic opik8anakag ogi iji 
pajiba8an. Teci8ag dac misk8ini acitc nibini ki pi sagidajiga8ini. 
35 Aa dac kagi Sabadag tibadjimo, kekina8a kidji gi teb8etameg. 
Otibadjimo8in dac teb8emagani, acitc okikendan e teb8ed)j. 
36 Midac iidi ka ijiSebag ii kagi iji mazinadenigobanen Kije Manido 
Omazinaiganikag: 

“Ka8in 8a8ad] pejig okan odji pig8aigadesinon,” 

Exode 12.46; Nombres 9.12; Psaume 34.21(20) 

37 acitc dac kiabadj kagi iji mazinadenigobanen: 

“Oga kijigabama8an ini8e kagi pajiba8Sa8adjin.” 

Zacharie 12.10 


8Sibabikiniganikag iji atcigadeni Jesos o8ia8 
(Inabin acitc Matio 27.57-61; Mak 15.42-47; Lok 23.50-56) 

38 Kegapite pejig nabe, Josep ka ijinikazodj], Pilatan ogi nda 
8abaman. Animati(Arimathée) odenag odjiban aa Josep. Ogi 
teb8eta8abanin Jesosan. Ka8in dac odji Sidamagesiban, okitci 
kosabanin mega Coda8innin ka niganizindjin kidji kikendamindjin. 
Ogi k8ag8edjiman dac Pilatan kidji gi madjiSido8adj Jesosan 
o8ia8ini. Pilat ogi pagidinan. Midac ki ija Josep kidji 
nadji8idodj Jesosan o8ia8ini. **Nikodem (Nicodème), aa kagi pi 
nda S8abamagobanen Jesosan nigodin e tibikanig, ogi SidjiSan 

Josepan. Ogi pidonan ka minomag8anigin. Nij8aiaginag8anibanin, 
pejig “mir” (myrrhe) ijinikadeniban acitc kodagini “anos” 
(aloes)  ijinikadeniban, ki  mamag8isiginigadeno8agoban dac. 
Salej  midasomidana(100) tibabadjigan apitanobanin ini ka 
minomag8anigin kagi pidodjin. *Ogi odapinanasa Jesosan 
o8iaSini acitc ogi 8ik8epidona8a pabagi8anican e abadjito8adjin, 
e ato8adj ka minomag8anig. Mi e todamoS8agobanen ako 
Codag8innig e nibonani8anig. 4 Tag8anoban kitigan aki iima kagi 
iji nisaganiSid] Jesos. Tag8anoban dac lima kitigan akikag ocki 
Sibabikinigan, ega Sikad maci egi abadanigobanen. *Pecodj 
tag8anogoban ii Sibabikinigan acitc aja peconag8anogoban kidji 
Coda8inni aiamie kijigag. Midac iima ka iji ato8adj Jesosan 
oSlaSini. 
Pijicig8ate Sibabikinigan 
(Inabin acitc Matio 28.1-8; Mak 16.1-8; Lok 24.1-12) 

20 'Sibadj e kijeba8acinig e manadjitagani8Sanig, meg8adj 

kiabadj e tibikanogobanen, Mani Magdala ki ija 
Sibabikiniganikag. Ogi 8abaman dac kitci  asinin egi 
manibinaganiSindjin ka odji pidigani8anig. ?E 8abadag ii, ki kitci 
kiSebato kidji nda Sabamadjin Simo Pienan acitc pejig kodagian 
kikinoamaganan, Jesos ka kitci sagiapanin. Mani dac ogi inan: 
“Ki madjiSidjigadeni ka Tibendjiged; o8ia8 8ibabikiniganikag. 
Ka8in dac nikikendasinanan adi ka iji atcigadenig.” 

“Simo Pien acitc kodag  kikinoamagan ki  ¡paidi8ag 
Sibabikiniganikag. “Kodag dac 8aa na8adj ki kijibatogoban 
apitc8in Simo Pien, midac 8intam ki odjitcibatogoban. *Ki 
camagita e podazig8eabadag 8ibabikinigani. Ogi S8abadanan 
dac 8ik8eiginiganan kagi abadanigin e 8ik8eiginigadenigobanen 
Jesosan o8laSini e atenigin. Ka8in dac odji pidigesi. %Apitc 
Simo Pien ka  odjitcibatodj, ki  pidige Sibabikiniganikag. 
Midac ogi Sabadanan 8ik8eiginiganan, ”acitc pabagi8anicini 
Jesosan octig8ani kagi 8ik8eiginigadenigiban.  Pepakan dac 
atebanin ini, egi ojiginigadegin. $Aa dac kodag kikinoamagan 
ki pidige, Sin nitam kagi tag8icig Sibabikiniganikag. Ogi 
abadan ega e tag8anig iima Jesosan o08iaSini, midac ogi 
teb8etan egi abidjibandjin Jesosan. “li apite, ka8in maci 
ododji  nisidotasinaSaban Kije Manidon Omazinaigani kagi 
ikidomaganigiban panima Jesos kidji abidjibadj. '* Midac midjinijin 
ki koki ki8e8ag. 

Mani Magdala o8abaman Jesosan 
(Inabin acitc Matio 28.9-10; Mak 16.9-11) 


Mani Magdala taji maS8iban ag8adjik Sibabikiniganikag. 
Meg8adj dac e taji ma8Sidj, ki camagita e podazig8eabadag 
8ibabikinigani. '?Ogi Sabaman dac nijin ajenin e Sabiganigin 
okonasini8an, e taji abindjin adi ka iji atenigiban Jesosan o8ia8ini. 
Ka inik8ecinipanin Jesosan pejig taji abiban, kodag dac ka 
ijizidecininipanin. '*Ini ajenin ogi k8ag8edjimigon: “Ik8e! Segonen 
8edjimaSian?” 

Ogi nak8e8ajian: “Ki madji8idjigadeni ka Tibenimijidj o8ia8, 
acitc ka8in nikikendasin adi ka iji atcigadenig.” 

“Ka ick8a ikidodj ii, ki k8ekigaba8i acitc ogi Sabaman 
Jesosan e tajigaba8indjin iima. Ka8in dac ododji nisidaSina8asi8an. 
15 Jesosan dac ogi k8ag8edjimigon: “Ik8e! Segonen 8edji magian? 
A8enen ka nanada Sabamadj*” 

“Kitige8inni aa,” inendamogoban Mani. Ogi inan dac: “Kicpin 
kin ka madjinasad8en, 8idamaocin adi ka iji asadj, midac niga koki 
odapina.” 


16 Jesos ogi inan: “Mani!” 

Ki k8ekigaba8i dac Jesosikag acitc ogi inan: “Rabboni,” 
“Kikinoamage8inni” 8a ikidomagag e Coda8inni 1jigij8anidag. 

17 Jesos dac ogi inan: “Ka8in midjiminijiken, ka8in mega maci 
nidodji ijasi Nidadamikag. A8i ijik nidjiki8eg Nidadamikag e ijalan, 
ka iji Odadamieg kekina8a. Mi aa Nikije Manidom, ka iji Okije 
Manidomieg kekina8a.” 

18 Mani Magdala dac ogi nda tatibadjimotasan Jesosan 
okikinoamaganan. Ogi inan dac: “Nigi 8abama ka Tibeniminak!” 
Ogi 8idama8an dac adi kagi igodjin. 


Jesos mina8adj o8abamigon okikinoamaganan 
(Inabin acitc Matio 28.16-20; Mak 16.14-18; Lok 24.36-49) 


19E ani onag8icig mi pejig8an ii e kijigag e manadjitagani8ag, 
kikinoamaganag ki ma8adjiidibanig. Ki kibak8aodizo8ag osa e 
kosa8adjin Coda8innin ka niganizindjin. Jesos dac kitata ki odji 
nagozi iima acitc ki tajigaba8i nena8idj Sina8akag, acitc ogi inan: 
“Pekadendamo8in kimininom.” 2 Ka ick8a ikidodj ii, ogi Sabadaan 
okikinoamaganan onidjin acitc opimena kagi iji pajiba8agani8id]. E 
8abama8adjin Jesosan, ki kitci min8Sendamog. ?! Jesos dac mina8ad) 

ogi inan: “Pekadendamo8in kimininom. Mi maia Nidadam kagi 
pidjinijaojidj ooma akig, mi kenin kidijinijaonom kidji paba 
ijaieg.” Ka ick8a ikidodj ii, ogi podanan okikinoamaganan 
acitc ogi inan: “Odapinik Mino Manido kina8akag. *Aa8e ke 
kasiamaS8eg opatado8inan kada kasiama8agani8i, acitc aade ega ke 
kasiama8eg opatado8inan ka8in kada kasiama8agani8isi,” ki ikido 
Jesos. 


Jesos acitc Toma (Thomas) 


%4 Pejig Jesos ka midatcin acitc nijindjin okikinoamaganan, 
Toma (Thomas), “Aa pejig ka nijonta8igi8adj” ka ijinikanagani- 
Sigobanen, kaSin tesiban iima apitc Jesosan ka nagozinipanin. 
25 Kodagiag dac kikinoamaganag ogi inaĝan Toman: “Nigi 
Sabamanan ka Tibeniminak.” 


Toma dac ogi inan: “Kicpin ega Sabadaman Jesos ka iji 
sagaSaganiSidj onidjikag, acitc kicpin ega taginam8ag ka iji 
agokenigibanin sagaiganan, acitc kicpin ega saminam8ag ka 
iji namezidj, ka8in niga teb8etasin.” 

26 Ka ick8a pejigota8ateanig, Jesos okikinoamaganan mina8adj 
ki ma8adjiididan. Toma dac aja teban iima ke8in. MisaSadj dac 
ick8ademan e kibakosigibanin, Jesos mina8adj ki nagozi acitc kitata 
nena8idj ki tajigaba8i. Ogi inan: “Pekadendamo8in kimininom.” 
?7 Ogi inan dac Toman: “Aton kinidji ooma acitc kana8abadan 
ninidjin. Pidon kinidji acitc saminicin nipig8adakag. Midac poni 
anaSetan, teb8etaocin.” 

28 Toma dac ogi nak8e8ajian: “Ka Tibenimijidj acitc Nikije 
Manidom!” 

29 Jesos dac ogi inan: “Mi panima egi Sabamijian ka 
teb8etaman. CaSendagozi8ag igi8e ka teb8etamo8adj misa8adj ega 
ki Sabamiji8adj,” ki ikido. 


Segonen 8edji ki ojibiigadeg oo mazinaigan 


3% Jesos dac mane kodagini mamada8izi8ini ogi todan 
e 8abamigodjin okikinoamaganan. Ka8in dac kakina odji 
mazinadesinon ooge mazinaiganikag. 3! Nigi ojibian dac oo8e kidji 
gi teb8etameg mi aa Jesos kagi ikidonipanin Kije Manidon kidji 
pidjinijaogodjin, acitc dac Kije Manido ini Og8izisan. Kicpin dac 
teb8etameg, Jesos kiga minigo8a pimadizi8ini. 

Jesos o8abamigon nij8atcin okikinoamaganan 
9 1 lKa8in  kin$ej ka  ¡ck8a  Sabamigodjin Jesos 


okikinoamaganan, minaSadj ogi Sabamigon  tcigibiag 
Tipeniat (Tibériade) sagaiganikag. Sadan kagi ijiSebag. ?*Simo 
Pien, Toma (Thomas), 8in “Aa pejig ka nijontaSigiSadj” ka 
ijinikanagani8igobanen, Natanien (Nathanael), Sin Kana odenag 
Galilee akikag ka odjigobanen, midjinijin Zebedee og8izisan, acitc 
nijin kodagian Jesos okikinoamaganan ma8asag tebanig. *Simo 
Pien dac ogi inan: “Niga nda pagida8a, kigozag kidji pidaanaan.” 

Ogi ina8an: “Mi kenina8it niga ijamin.” Ki pozi8ag dac 
kakina tcimanikag acitc ki a8i pagida8a8ag. Kabe tibik ki inedi8Sag, 
ka8in dac odji pidaanasigag kigozan ii e tibikanig. *Apitc ka 
madji pidabanig, Jesos tajigaba8igoban tcigibiag. Ka8in dac 
okikendasina8aban kikinoamaganag e Jesosi8indjin ini. 5 Jesos dac 
ogi k8ag8edjiman: “Ni8idjidaganag! Kigozag na kigi pidaanam*”” 

“Ka8in!” ogi iji nak8e8ajiaSan. 

6 Jesos dac ogi inan: “Kikitciniki8akag inekeonag iji pakobiok 
kidasabi8a, kigozag dac kada pidaamog.” Mi iidi ka todamo8ad). 
KaSin dac okackitosina8aban kidji koki 8ikobina8adjin odasabi8an 
epitci maneopizonipanin kigozan. 

"Aa dac kikinoamagan Jesosan ka  kitci sagiligopanin 
ogi inan Pienan: “Ka Tibendjigedj aa!”  Apitc Simo 
Pien ka nodag ii, ki pitcikonae egi kitcikonaepan kidji 
mikimodj, acitc ki pakobig8ackoni. 8Kodagiag kikinoamaganag 
ki koki ki8ek8aji8ebanig e pimaona8adjin odasabi8ŝan ka kitci 
kigozi8indjin. Ka8in kitci kin8ej kidji oditamo8adj, 8aiej niso 
midasomidana (300) tasozid tcigagam tebanig. ° Apitc tcigibiag ka 
oditamo8adj, ogi 8abama8an e taji kijiz8agani8indjin kigozan acitc 
pakSejiganan. !9 Jesos dac ogi inan: “Pijiok pagi kigoz nogom kagi 
pidaanaieg.” 

11 Simo Pien dac ki pozi tcimanikag acitc ogi Sikobinan ka kitci 
kicponenigobanen odasabin mane kitci kigozan. Midasomidana 
acitc nanomidana acitc nisin (153) tacibanig kigozag. Misa8adj 
e kitci manendjin kigozan asabikag, ka8in odji pigosesi8an. 
12 Jesos dac ogi inan: “Pi nda 8isiniok.” Kakina pepejig ka 
taci8adj cag8enimobanig kidji k8ag8edjima8adjin “A8enen kin?” 
e kikenima8adjin ka Tibendjigendjin ini. #Jesos dac ogi nda 
odapinan pak8ejiganan, ogi minan, mi acitc kigozan. Mi 

aja nisinanaj Jesos egi 8abamigodjin okikinoamaganan ka ako 
abidjibad). 


Jesos ok8ag8edjiman Pienan: “Kisagiijinan na?” 


15 Ka ick8a Sisini8adj, Jesos ogi inan Simo Pienan: “Simo, John 
og8izisan! Na8adj na kisagiijinan apitc8in ogo8e ka iji sagiiji8adj?” 

Simo dac ogi nak8e8ajian: “Ee, Tebendjigean! Kikikendan e 
saglinan.” 

Jesos dac ogi inan: “Se8enda  kanaSenimik dac 
nimantcenicesimag.” 
16 Mina8adj dac ogi inan: “Simo, John og8izisan! Kisagiijinan 
na?” Ki 

Simo ogi nak8e8ajian: “Ee, Tebendjigean! Kikikendan e 
saglinan.” | 

Jesos dac ogi inan: “Se8enda kana8enimik dac 
nimantcenicimag.” 


17Kiabadj dac mina8ad) ogi inan: “Simo, John og8izisan! 
Kisagiijinan na?” 

Pien ki kackendamise nisinanaj egi k8ag8edjimagani8idj 
“Kisagiijinan na?” Midac ogi inan: “Tebendjigean! Kakina kegon 
kikikendan. Kikikendan e sagiinan.” 

Jesos dac ogi inan: “Be8enda  kanaSenimik dac 


nimantcenicimag. !8 Teb8e ki8idamon, e abinodjiji8iaban kinigotc 
kipisikaSaban kikitcipizon, acitc di adi 8a ijailaban. Apite 
dac ani keteadizian kiga tajonikeninan acitc kodag aSiag kiga 
kitcipinig.. Midac kiga ijiSinig adi ega 8a ijaian,” ogi inan. 
19 Kidji kikendjigadeg dac adi ke iji nibodj Pien, kidji odji 
icpenimagani8indjin Kije Manidon, mi Jesos 8edji ki ikidopan 11. Ka 
ick8a ikidodj ii, Jesos ogi inan: “Nosoneocin.” 


Jesos acitc okikinoamaganan ka kitci sagiadjin 


2 Pien ki k8ekigaba8i acitc ogi Sabaman ini kikinoamaganan 
Jesos ka kitci sagiapanin e pizagosendjin odakanag 8ina8akag. Aa 
dac kikinoamagan mi Baa ka ijik8enipan Jesosikag e taji 8isiniSapan 
kakina ka taci8adj, acitc ka k8ag8edjimapanin: “Tebendjigean! 
ASenen aa ke mamijimik?” ?lPien dac ogi 8abaman ini 
kikinoamaganan acitc ogi inan Jesosan: “Tebendjigean! Adi ke 
iji8ebizidj 8aa8e?” 

22 Jesos ogi nak8e8ajian:  “Kicpin iji ndaSenimag kidji 
pimadizidj pinici kidji koki tag8icinian, adi dac kin kegi todaman? 
Kin dac, nosoneocin.” 

23 Anodj dac ki ikidonaniSanogoban ii Jesos kagi ikidogobanen, 
e ikidonani8ag ega kidji nibondjin ini kikinoamaganan. Kitci mane 
ka teb8eta8Sadagobanen Jesosan ki nodage8ag ii. Ka8in dac Jesos 
ododji inasidabanin Pienan: “Kag8in kada nibosi.” Tiegodj ki 
ikidogoban: “Kicpin iji ndaSenimag kidji pimadizidj pinici kidji 
koki tag8icinian, adi dac kin kegi todaman?” 

2 Mi aa pejig8an kikinoamagan kagi tibadjimodj oo kakina 
acitc kagi ojibiag. Kikikendananan dac e teb8edj kagi ikidod;. 


Ick8eag ka mazinadenig John omazinaiganikag 


25Kitci mane kegoni kiabadj ki ijita Jesos.  Kicpin 
ojibiigadenigiban kakina, ozam kada  kitci  manedobanin 
mazinaiganan. Ka8in kada  tag8asinobanin adi kegi iji 
atcigadegibanin akikag. 


